ഏവർക്കും പ്രചോദനമായ വീൽചെയറിൽ നാടുചുറ്റിയ ഫാസിൽ ഇനിയില്ല; ആദരാജ്ഞലികൾ... •Tech Travel Eat\nഏവർക്കും പ്രചോദനമായ വീൽചെയറിൽ നാടുചുറ്റിയ ഫാസിൽ ഇനിയില്ല; ആദരാജ്ഞലികൾ…\nഎന്ത് കൊണ്ടാണ് വീൽ ചെയറിലുള്ളവർ പൊതു ഇടങ്ങളിലേക്ക് ഇറങ്ങാൻ മടിക്കുന്നത്? തളർന്നു പോയാൽ പിന്നെ വീടിനകത്തിരുന്നു ജീവിതം കഴിച്ചു കൂട്ടുന്നവർക്ക് പ്രചോദനമായിരുന്നു സോഷ്യൽ മീഡിയയിലൂടെ പ്രശസ്തനായ ജീവിതം വീടിനുള്ളിൽ ഒതുക്കാതെ വീൽ ചെയറിൽ നാടുനീളെ സഞ്ചരിക്കുന്ന Muhammad Fasil Vp എന്ന കോഴിക്കോട് സ്വദേശി. ഫാസിൽ എല്ലാവർക്കും ഒരു പോസിറ്റിവ് എനർജ്ജിയായിരുന്നു. എന്നാൽ ഫാസിൽ ഇന്ന് ഈ ലോകത്തോട് വിടപറഞ്ഞിരിക്കുന്നു എന്ന വിഷമകരമായ സത്യമാണ് ഏവരെയും കണ്ണീരണിയിക്കുന്നത്.\nശരീരം തളർന്നിട്ടും മനസ്സ് തളരാതെ വീൽചെയറിൽ നാടു ചുറ്റുവാൻ തൻ്റെ പഠനത്തിനിടയിലും ഫാസിൽ സമയം കണ്ടെത്തിയിരുന്നു. വീൽചെയറിൽ ഇരുന്നുകൊണ്ടു തന്നെ KURTC ലോഫ്‌ളോർ ബസുകളിൽ ദീർഘദൂര യാത്രകളും ഫാസിൽ നടത്താറുണ്ടായിരുന്നു. ലോഫ്‌ളോർ വോൾവോ ബസുകളിൽ വീൽചെയറുകാർക്കായി പ്രത്യേകമുള്ള സംവിധാനമായ റാമ്പ് ഉപയോഗപ്പെടുത്തിയിരുന്നു ഫാസിൽ വീൽചെയറുമായി ബസ്സിൽ കയറിയിരുന്നതും ഇറങ്ങിയിരുന്നതും. ലോഫ്‌ളോർ ബസ്സുകളിൽ ഇത്തരത്തിലുള്ള സംവിധാനമുണ്ടെന്നു മറ്റുള്ളവരെ അറിയിക്കണം എന്നതിനു കൂടിയായിരുന്നു ഈ ബസ് യാത്രകൾ. അതിനെക്കുറിച്ച് ഫാസിൽ സോഷ്യൽ മീഡിയയിൽ പോസ്റ്റുകളും ചിത്രങ്ങളുമൊക്കെ ഷെയർ ചെയ്തിരുന്നു. ഈ ചിത്രങ്ങളും പോസ്റ്റുകളും വൈറലാകുകയും ചെയ്തു. അങ്ങനെ എല്ലാവർക്കും ഒരു പ്രചോദനമായിരുന്ന ഫാസിലിന്റെ യാത്രകൾ ഇനി ഇവിടെയില്ല.\nഫാസിലിനെക്കുറിച്ചു സുഹൃത്തായ ഷമീർ ഷെരീഫ് എഴുതിയ ഓർമ്മക്കുറിപ്പ് ഇങ്ങനെ – “2 വർഷം മുൻപ് ഒരു ന്യൂസ് പോർട്ടലിൽ ആണ് ഫാസിലിനെ കുറിച്ച് ആദ്യമായി കേൾക്കുന്നത്. മറ്റൊന്നുമല്ല ഇലക്ട്രിക്ക് വീൽചെയറിൽ പരപ്പനങ്ങാടി ബീച്ചിലേക്കുള്ളൊരു യാത്ര വിവരണം. കേൾക്കുന്നവർക്ക് അത് വലിയ കാര്യമല്ലെങ്കിലും അവനത് മറ്റൊരു ലോകമായിരുന്നു. മറ്റനവധി യാത്ര വിവരണങ്ങൾ വായിച്ചിട്ടുണ്ടെങ്കിലും ആ 10 കിലോമീറ്റർ യാത്ര വലിയൊരു കൗതുക കാര്യമായിരുന്നു. അങ്ങനെ ഫേസ്ബുക്കിൽ അവന്റെ പ്രൊഫൈൽ തപ്പിയെടുത്തു. തപ്പി ചെന്നപ്പോൾ എന്തെന്നില്ലാത്തൊരു സന്തോഷം തോന്നി. നെഗറ്റിവ് എന്നത് അവന്റെ ജീവിതത്തിൽ ഇല്ല. ജീവിതം വീൽചെയറിൽ ആണെങ്കിലും അവനതൊന്നും ഒരു പ്രശ്‌നമേ ആയിരുന്നില്ല. ഒരു ഒൻപതാം ക്ലാസുകാരന്റെ പോസ്റ്റുകൾ ഒരുപാട് മനസ്സിൽ തട്ടിയിരുന്നു.\nഅടുത്ത ദിവസം അവന്റെ നമ്പർ എടുത്ത് ഒന്ന് പരിചയപ്പെടാമെന്നും വെച്ച് വിളിച്ചു. അവന്റെ ഫേസ്ബുക് പോസ്റ്റ് പോലെ തന്നെ ആളുടെ സംസാരവവും. കുറച്ച് ദിവസങ്ങൾക്കുളിൽ തന്നെ അവനുമായി നല്ല കൂട്ടായി. പോസറ്റീവ് എനർജി എന്നൊക്കെ പറഞ്ഞു മാത്രമേ കേട്ടിട്ടുള്ളു. ഫാസിലിലൂടെ അത് ഞാൻ കണ്ടു. ഒരുപാട് സംസാരിച്ച് കഴിഞ്ഞപ്പോൾ ഇവനെ ഒന്ന് കാണണം എന്ന് തോന്നി. അങ്ങനെ ഒരാവിശ്യത്തിനു കോഴിക്കോട് പോകേണ്ടി വന്നു. അതിന്റെ മുന്നത്തെ ദിവസം ഞാൻ അവനെ വിളിച്ചു. ഡാ ഞാൻ കോഴിക്കോട് വരുന്നുണ്ട്. എവിടെ വന്നാൽ നിന്നെ കാണാൻ പറ്റും? ഇക്ക എനിക്ക് നാളെ ക്ലാസ് ഉണ്ട് ഇക്ക വരുമെന്നുറപ്പാണെൽ ഞാൻ ലീവ് ആക്കാമെന്നു പറഞ്ഞു. ഞാൻ വൈകിട്ട് അവിടെ എത്തുന്ന രീതിക്ക് വരാം. നീ ക്ലാസ് കഴിഞ്ഞു വന്നിട്ട് വിളിക്കാൻ പറഞ്ഞു.\nഅങ്ങനെ അവൻ അയച്ചു തന്ന ലൊക്കേഷൻ വെച്ച് ഞങ്ങൾ ചെന്നു. അതിനു മുന്നേ അവൻ അവന്റെ പടക്കുതിരയിൽ പോയെന്നു പറഞ്ഞ ആ ബീച്ച് എനിക്കും ഒന്നും കാണണം എന്ന് തോന്നിയിരുന്നു. അത് കണ്ടിട്ടായിരുന്നു അവന്റെ വീട്ടിലേക്ക് പോയിരുന്നത്. വീട്ടിലേക്ക് ചെന്നപ്പോൾ തന്നെ ആള് വണ്ടിയിൽ വന്നു വീടിന്റെ മുന്നിൽ നിക്കുന്നുണ്ടായിരുന്നു. വീടിനകത്തേക്ക് അവന്റെ വണ്ടി കയറ്റാനുള്ള റാമ്പ് ഒക്കെ ഉണ്ട്. അങ്ങനെ ഒരു മണിക്കൂറോളവും അവിടെ ഇരുന്നു ഫാസിലുമായി സംസാരിച്ചു. വീട്ടിലുള്ള എല്ലാവരെയും പരിചയപ്പെടുത്തി. അനിയനും ഒരു വീൽചെയറിൽ ആയിരുന്നു. ആ ഒരു മണിക്കൂർ ഒരുപാട് അവന്റെ അനുഭവങ്ങൾ അവൻ പറഞ്ഞു. എന്തെന്നില്ലാത്ത സന്തോഷം ആയിരുന്നു അവിടെ ചെന്നത്. അവനെ വെച്ച് ഒരു വ്ലോഗ് ചെയ്യണമെന്നുള്ളത് എന്റെ വലിയൊരു ആഗ്രഹമായിരുന്നു.\nഅങ്ങനെ നാളുകൾ കടന്നു പോയി. ആ മിടുക്കൻ 10 ക്ലാസ് ഫുൾ A+ ഉം വാങ്ങി. ഒരുപാട് സന്തോഷം തോന്നി ആ വാർത്ത കേട്ടപ്പോൾ. പിന്നെ അങ്ങോട്ട് ഫാസിൽ അവന്റെ ആഗ്രഹങ്ങൾ ഓരോന്നായി നിറവേറ്റാൻ തുടങ്ങി. യാത്രയെ വല്ലാതെ പ്രണയിച്ചിരുന്ന ഒരാളായിരുന്നു. ഗ്രീൻ പാലിയേറ്റീവിന്റെ ശക്തനായ മെമ്പർ. അവകാശം നേടിയെടുക്കാൻ സോഷ്യൽ മീഡിയയിലൂടെ അവന്റെ പോസ്റ്റുകൾ വളരെ ശ്രെദ്ധ ചെലുത്തിയിരുന്നു. ഞാൻ എവിടെ യാത്ര ചെയ്തിട്ട് സ്റ്റാറ്റസിട്ടാലും അതിന്റെ വിശദമായ വിവരങ്ങൾ അന്വേഷിക്കും. എനിക്കത് വല്ലാത്തൊരു സങ്കടം തന്നെയായിരുന്നു. അവനെയും കൂടെ കൊണ്ട് പോകണമെന്നുണ്ടായിരുന്നു. പക്ഷെ അവന്റെ ആരോഗ്യ പ്രശ്നങ്ങൾ അതിനു അനുവദിച്ചില്ല.\nഅങ്ങനെ ഇരിക്കുമ്പോൾ കഴിഞ്ഞ മാസം (ഏപ്രിൽ) പകുതി ആയപ്പോൾ ഒരു whatsapp മെസ്സേജ് “ഇക്ക, ഞാൻ ആലപ്പുഴയ്ക്ക് വരട്ടെ? അവിടെ എന്തെങ്കിലുമൊക്കെ കാണാനുണ്ടോ.” “ഒന്നും നോക്കാനില്ല നീ കേറി പോരെടാ.” “അപ്പോൾ ട്രെയിനിൽ വന്നാൽ എന്റെ വണ്ടി ഇറക്കാൻ അവിടെ ആരെങ്കിലും ഉണ്ടാകുമോ?” “നീ വാ അതൊക്കെ നമ്മക്ക് സെറ്റ് ആക്കാമെന്നു” പറഞ്ഞു. വരാന്നു പറഞ്ഞതിന്റെ തലേ ദിവസം വൈകിട്ട് അവൻ വിളിച്ചു പറഞ്ഞു. ഒരു ചെറിയ ഹോസ്പിറ്റൽ കേസ് ഉണ്ട് അതുകൊണ്ട് നാളെ വരാൻ പറ്റൂല അടുത്ത ആഴ്ചയിൽ വരാമെന്നു പറഞ്ഞു. അടുത്ത ആഴ്ചയിൽ എനിക്കൊരു സുഹൃത്തിനെയും കൊണ്ട് RCC ൽ പോകേണ്ടി വന്നത് കൊണ്ട് ഞാൻ ഉണ്ടായില്ല. എന്നാൽ പിന്നെ ഇക്കാ ഞാൻ പെരുന്നാളിന്റെ പിറ്റേ ദിവസം വരാം മാറ്റമൊന്നുമില്ല എന്നത്തേക്ക് സെറ്റ് ആക്കണം. ഓക്കേ നീ പോരെടാ എന്ന് പറഞ്ഞു.\nഅങ്ങനെ ദിവസങ്ങൾ കഴിഞ്ഞു പോയി. ഇന്ന് രാവിലെ എണീറ്റയുടൻ whats app എടുത്ത് നോക്കിയപ്പോൾ യാത്ര ഗ്രൂപ്പിൽ ഫാസിലിന്റെ ഒരു പേപ്പർ കട്ടിങ് കിടക്കുന്നു. ഞാൻ വിചാരിച്ചത് അവന്റെ അടുത്ത യാത്രയോ പാലിയേറ്റീവിന്റെ എന്തെങ്കിലും ആകുമെന്ന് വിചാരിച്ചു. വായിച്ചപ്പോൾ ചങ്ക് തകർന്നു പോയി. ഇനി ആലപ്പുഴയിൽ വരാൻ ഫാസിൽ മോൻ ഇല്ലല്ലോ എന്നോർത്ത്. പടച്ചവന്റെ വിധി. പുണ്യ റമളാൻ മാസത്തിന്റെ ബർക്കത്ത് കൊണ്ട് അവന്റെ ഖബർ അള്ളാഹു വിശാലമാക്കി കൊടുക്കട്ടെ…. ആമീൻ..”\nനമ്മുടെ സമൂഹത്തിൽ ശരീരം തളർന്നവർ ധാരാളമുണ്ട്. അവർക്ക് എല്ലാവർക്കും ഫാസിലിന്റെ ജീവിതം ഒരു പ്രചോദനം തന്നെയാണ്. തളർന്ന ശരീരത്തെക്കാളും ശക്തമായ മനസ്സ് കൈവരിക്കുവാൻ… ഫാസിൽ ഒരു ഓർമ്മയാകുമ്പോഴും അവൻ തുടങ്ങിവെച്ച പ്രവർത്തനങ്ങളും പോരാട്ടങ്ങളും നിലയ്ക്കുന്നില്ല. അതെ, ഫാസിൽ.. നീ ഞങ്ങൾക്ക് ഒരു ധൈര്യമായിരുന്നു.. ഞങ്ങളുടെ കുഞ്ഞനുജനായിരുന്നു..


ആ കളങ്കം മായ്ക്കാൻ ഇംഗ്ലണ്ടിനായില്ല… 14 റൺസ് അകലെ വീണുപോയി – Jaihind TV\nആ കളങ്കം മായ്ക്കാൻ ഇംഗ്ലണ്ടിനായില്ല… 14 റൺസ് അകലെ വീണുപോയി\nലോകകപ്പിലെ തങ്ങളുടെ രണ്ടാം മത്സരത്തിൽ പാകിസ്ഥാനെതിരെ ബാറ്റ് വീശിയ ഇംഗ്ലണ്ട് ലക്ഷ്യമിട്ടത് മറ്റൊരു നാണക്കേട് മായ്ച്ച് കളയാൻ വേണ്ടിയായിരുന്നു. 2011 ലോകകപ്പിൽ ഇംഗ്ലണ്ട് ഉയർത്തി 329 റൺസ് ലക്ഷ്യം മറികടന്ന അയർലൻഡ് ലോകകപ്പ് ചരിത്രത്തിലെ ഏറ്റവും വലിയ പിന്തുടർന്നുള്ള വിജയമാണ് നേടിയെടുത്തത്. ആ കളങ്കം മായ്ക്കാൻ പാകിസ്ഥാനെതിരെ ബാറ്റ് വീശിയ ഇംഗ്ലണ്ട് 14 റൺസ് അകലെ വീണുപോയി.\nകെവിൻ ഒബ്രിയന്‍റെ മനോഹരമായ ബാറ്റിംഗ് പ്രകടനത്തിലൂടെയാണ് ഇംഗ്ലീഷ് പടയുടെ തലകുനിപ്പിച്ച വിജയം അയർലൻഡ് നേടിയെടുത്തത്. ഇന്ന് ആ കളങ്കം മായ്ക്കാൻ പാകിസ്ഥാനെതിരെ ബാറ്റ് വീശിയ ഇംഗ്ലണ്ട് 14 റൺസ് അകലെ വീണുപോയി. ജയിക്കുമായിരുന്നെങ്കിൽ ഇംഗ്ലണ്ട് ഇത്ര കാലം പേറിയ ആ നാണക്കേട് പാകിസ്ഥാന്‍റെ പേരിലാകുമായിരുന്നു.\nജയ്സണ് റോയ് എന്നും മറക്കാന് ആഗ്രഹിക്കുന്ന മിസ്സിംഗ് ക്യാച്ച് ആകും ഇന്നലത്തേത്. 14 റണ്‍സ് എടുത്ത ഹഫീസ് പിന്നീട് 70 റണ്‍സ് കൂടി എടുത്തു.\nഏത് ഉയർന്ന സ്‌കോറും തങ്ങളുടെ ബാറ്റിംഗ് നിരയുടെ ആഴം കൊണ്ട് മറികടക്കാമെന്ന ഇയോൺ മോർഗൻറെയും സംഘത്തിന്‍റെയും ആത്മവിശ്വാസത്തിന്‍റെ മുകളിലാണ് പാക് പട പതാക നാട്ടിയത്. പാകിസ്ഥാൻ ഉയർത്തിയ 349 റൺസ് വിജയലക്ഷ്യത്തിലേക്ക് ബാറ്റ് വീശിയ ഇംഗ്ലണ്ടിന് നിശ്ചിത ഓവറിൽ ഒമ്പത് വിക്കറ്റ് നഷ്ടത്തിൽ 334 റൺസെടുക്കാനെ സാധിച്ചുള്ളൂ. ഇംഗ്ലണ്ടിനായി ജോ റൂട്ടും (107), ജോസ് ബട്‌ലർ (103) നേടിയ സെഞ്ചുറികൾ പാഴാവുകയായിരുന്നു.


പരിഷത് വാർഷികം - ഉദ്ഘാടന പ്രഭാഷണം - ഗഗൻദീപ് കാങ് – LUCA\nകേരള ശാസ്ത്രസാഹിത്യ പരിഷത്ത് സംസ്ഥാന വാർഷിക സമ്മേളനം – ഉദ്ഘാടനം – ഡോ.ഗഗൻദീപ് കാങ്\nഡോ. ഗഗൻദീപ് കാങ്-\nറോയൽ സൊസൈറ്റിയുടെ 400 വർഷത്തെ ചരിത്രത്തിൽ ഫെല്ലോയായി തെരഞ്ഞെടക്കപ്പെട്ട ഇന്ത്യയിൽ നിന്നുള്ള ആദ്യത്തെ വനിതയാണ്. ഡോ. ഗഗൻദീപ് കാങ്. വെല്ലുർ ക്രിസ്ത്യൻ മെഡിക്കൽ കോളേജിലെ ഗ്യാസ്ട്രോ ഇൻസ്റ്റീനെൽ വിഭാഗത്തിലെ പ്രൊഫസറും, ശാസ്ത സാങ്കേതിക വകുപ്പിന്റെ കീഴിലെ സ്വയംഭരണാധികാരമുള്ള Translational Health Science and Technology Institute ന്റെ എക്സിക്യൂട്ടീവ് ഡയറക്ടറുമാണ്. കുട്ടികളെ ബാധിക്കുന്ന വൈറസ് രോഗങ്ങളെക്കുറിച്ചുള്ള പഠനങ്ങളിലും, റോട്ടാ വൈറസ്സിനുള്ള വാക്സിൻ പരീക്ഷങ്ങളുടെയും പഠനത്തിൽ രാജ്യത്തെ ഏറ്റവും ശ്രദ്ധിക്കപ്പെടുന്ന ഗവേഷകയാണ്. 2016-ൽ ഗവേഷണ മികവിനുള്ള ഇൻഫോസിസ് പ്രൈസ് നേടിയിരുന്നു.\nകേരള ശാസ്ത്രസാഹിത്യ പരിഷത്ത് സംസ്ഥാന വാർഷികത്തിന്റെ ഉദ്ഘാടന ചടങ്ങിൽ സംസാരിക്കാൻ എനിക്ക് അതിയായ സന്തോഷവും നന്ദിയും ഉണ്ട്. ഓൺലൈനിൽ നമ്മൾ സംസാരിക്കുന്നു എങ്കിലും അധികം താമസിയാതെ കേരളത്തിൽ വരാനും നിങ്ങളെല്ലാരും ആയി നേരിൽ കാണാൻ സാധിക്കട്ടെ എന്ന് ഞാൻ ആഗ്രഹിക്കുന്നു.\nനമ്മുടെ ജീവിതകാലത്ത് ഇതുവരെ നാം നേരിട്ടിട്ടില്ലാത്ത അസാധാരണമായ ഒരു സമയത്താണ് നാം ജീവിക്കുന്നത്. മുൻപുണ്ടായ ചില മഹാമാരികളെക്കുറിച്ച് ചരിത്രപുസ്തകത്തിൽ നാം വായിക്കാറുണ്ടല്ലോ. എന്നാൽ അക്കാലത്തെ ജീവിതത്തെയും അതിന്റെ സങ്കീര്‍ണതകളെയും വെല്ലുവിളികളെയും പറ്റി നമുക്ക് കൃത്യമായി അറിയാൻ കഴിയില്ലല്ലോ.\nഇന്ത്യയിൽ കേരളത്തിലാണ് ജനുവരി അവസാനം മൂന്ന് രോഗബാധ കണ്ടുപിടിക്കുന്നത്. പ്രശ്നം വഷളാകാൻ കാത്തുനിൽക്കാതെ മുൻകൂട്ടി നടപടിയെടുക്കുന്ന സമീപനം സ്വീകരിച്ചതിലൂടെയാണ് ഇതിനു സാധിച്ചത്. രോഗം ബാധിക്കാതെ ശ്രദ്ധിക്കാൻ അപ്പോൾ നമുക്ക് കഴിഞ്ഞു. പിന്നീട് രോഗബാധ കണ്ടുപിടിക്കാനുള്ള പരിശോധന രാജ്യത്താകെ വ്യാപിപ്പിച്ചത് വിമാനത്താവളങ്ങൾ കേന്ദ്രീകരിച്ചായിരുന്നു. വൈറസിന്റെ വരവ് കണ്ടെത്തുകയായിരുന്നു ഉദ്ദേശം. രോഗബാധിതരുടെ സമ്പർക്കം കണ്ടെത്താനുള്ള ശ്രമങ്ങൾ നടത്തി തുടങ്ങി.3ആഴ്ചകൾക്കുള്ളിൽ അഞ്ഞൂറിലധികം കേസ് റിപ്പോർട്ട് ചെയ്തതോടെ സർക്കാർ മാർച്ചിൽ ലോക്ക് ഡൗൺ പ്രഖ്യാപിച്ചു.\nഏതാനും ആഴ്ചകൾ എന്ന നിലയിൽ പ്രഖ്യാപിച്ച ലോക്ഡൗൺ പലതവണ നീട്ടേണ്ടിവന്നു. ഇപ്പോഴും പല നിയന്ത്രണങ്ങളും നിലനിൽക്കുന്നു. ഈ സമീപനം വിജയകരമായോ, ഇങ്ങനെയാണോ ചെയ്യേണ്ടിയിരുന്നത് എന്ന് എല്ലാവരും ചോദിക്കുന്നുണ്ട്. എന്നാൽ എന്തായിരുന്നു ലോക്ക്ഡൗണിലൂടെ നാം നേടാൻ ആഗ്രഹിച്ച ലക്ഷ്യങ്ങൾ അവ എത്രമാത്രം നേടാനായി, ലോക്ഡൗണിന്റെ അവിചാരിതമായ അനന്തരഫലങ്ങൾ എന്തൊക്കെയായിരുന്നു– ഇതെല്ലാമായിരിക്കണം നാം ചോദിക്കേണ്ട ചോദ്യങ്ങൾ എന്നു തോന്നുന്നു.\nഎന്നാൽ അതോടൊപ്പം ചില അവിചാരിത ഫലങ്ങൾ കൂടി ഉണ്ടായി. അതിലൊന്നാണ് ജന്മനാട്ടിൽ എത്തിപ്പെടാനായി അതിഥി തൊഴിലാളികൾ അനുഭവിച്ച ദുരന്തം. ലോക്ക് ഡൗണിന്റെ സാമ്പത്തിക ആഘാതം സമീപ വർഷങ്ങളിലും അനുഭവിക്കേണ്ടിവരും. രോഗവ്യാപനത്തിന്റെ ആദ്യഘട്ടത്തിൽ വ്യാപകമായ ചർച്ചകൾ ഏതുതരം രോഗപരിശോധനകളാണ് വേണ്ടത് എങ്ങനെ വേണമെന്നൊക്കെയായിരുന്നു. എന്നാൽ പിന്നീട്, രോഗം കണ്ടുപിടിക്കുകയും സമ്പർക്കം മനസ്സിലാക്കുകയും ചെയ്യുക എന്നതിനും രോഗിയെ രണ്ടാഴ്ച സമ്പര്‍ക്കങ്ങളില്ലാതെ ഐസൊലേഷനാക്കി രോഗവ്യാപനം കുറയ്ക്കുക എന്ന രീതിയാണ് സ്വീകരിക്കപ്പെട്ടത്. ഏത് പകർച്ചവ്യാധിയും നേരിടുന്നതിനുള്ള ഏറ്റവും ലളിതമായ രീതിയാണിത്. അതായത് രോഗബാധിതരെ കണ്ടുപിടിക്കുകയും രോഗം കൂടുതൽ പടർത്തുന്നതിൽ നിന്നും അവരെ തടയാനായി ഐസൊലേഷനില് വെയ്ക്കുകയും ചെയ്യുക എന്നത്. ഇതിന്റെ പ്രശ്നം ആരൊക്കെയാണ് രോഗബാധിതര് എന്ന് നമുക്ക് അറിയാൻ ആവില്ല എന്നതാണ്. രോഗലക്ഷണങ്ങൾ പ്രകടിപ്പിക്കുന്നതിന് തൊട്ടുമുമ്പുള്ള ദിവസങ്ങളിൽ രോഗബാധിതർ രോഗം പകര്‍ന്നിട്ടുണ്ടാകും. രോഗലക്ഷണങ്ങൾ പ്രത്യക്ഷമാകാത്തവരില് നിന്നും രോഗം പകരുന്നതും പ്രശ്നമാണ്. മൊത്തം രോഗം ബാധിച്ചവരിൽ 40 മുതൽ 60 ശതമാനം വരെ രോഗലക്ഷണങ്ങൾ പ്രകടിപ്പിക്കാത്തവരാകും എന്നതാണ് കണക്ക്. ഇത്ര പ്രായത്തിനനുസരിച്ച് വ്യത്യാസപ്പെടും എന്ന് മാത്രം. ഇവരിൽനിന്നെല്ലാം രോഗം പകരും. അതിനാല് പരിശോധന, രോഗികളെ കണ്ടെത്തല്, ഐസൊലേഷന് എന്നിവ ഫലപ്രദമാണെങ്കിൽ തന്നെയും മാസ്ക് ധരിക്കൽ, ശാരീരിക അകലം പാലിക്കൽ കൈകഴുകൽ എന്നിവ വളരെ പ്രധാനമായി തീരുന്നു. എന്താണ് ഈ നിഗമനത്തിന് അടിസ്ഥാനം? പ്രത്യക്ഷ പഠനങ്ങളും മാതൃകകളും പരിശോധന–ഐസൊലേഷൻ സമ്പ്രദായം ഫലപ്രദമാണെന്ന് കണ്ടെത്തുമ്പോൾ ജനങ്ങൾ മാസ്ക് ധരിക്കുന്നത് രോഗബാധയെ കുറയ്ക്കുന്നതായി പഠനങ്ങൾ കണ്ടെത്തുന്നു. ഇതെല്ലാം പൊതുജനാരോഗ്യ നടപടികളായി ശുപാർശ ചെയ്യപ്പെടുന്നുണ്ട്.\nഇന്ത്യയിലാകട്ടെ ചാണക വെള്ളത്തിലുള്ള കുളി, ആയുർവേദ മരുന്നുകൾ എന്നിവയും പ്രതിവിധികൾ ആയി നിർദ്ദേശിക്കപ്പെട്ടിട്ടുണ്ട്. ഇവയ്ക്കും യാതൊരു അടിത്തറയും ഇല്ല ചില പച്ചമരുന്നുകളും ഔഷധങ്ങളും രോഗപ്രതിരോധശേഷി കൂട്ടുമായിരിക്കാം. എന്നാൽ ഇവ സാര്‍സ് കൊറോണ വൈറസ്-2രോഗബാധ ശമിപ്പിക്കുമെന്നതിന് ഇതുവരെ ശാസ്ത്രീയമായ യാതൊരു തെളിവും കണ്ടെത്തിയിട്ടില്ല. നമ്മുടെ ആരോഗ്യത്തെ പോഷിപ്പിക്കുന്ന പലവിധ ചികിത്സാ സമ്പ്രദായങ്ങൾക്കോ പാരമ്പര്യവൈദ്യത്തിനോ ഞാൻ എതിരല്ല. അവ പലവിധം ഗുണപ്രദമാണ്. എന്നാൽ ഒരു പ്രത്യേക പകർച്ചവ്യാധി കാരകമായ വൈറസിന് പ്രതിവിധിയായോ ചികിത്സയായോ അവയെ ഉയർത്തി കാണിക്കുന്നത് ഗുണത്തേക്കാളേറെ ദോഷമാണ് ഉണ്ടാക്കുക. ഇക്കാര്യത്തിൽ അലോപ്പതി യോടുള്ള സമീപനമായിരിക്കണം ഇന്ത്യൻ ചികിത്സ സമ്പ്രദായങ്ങളോടും നാം സ്വീകരിക്കേണ്ടത്. അലോപ്പതി സമ്പ്രദായത്തിനകത്തു പോലും രണ്ട് വ്യത്യസ്ത സമീപനം കാണാം. ഒന്ന്, എന്തെങ്കിലും ഫലിക്കും എന്ന ചിന്തയോടെയുള്ള ചികിത്സ. രണ്ട്, ഔഷധം ഫലിക്കുമോ എന്ന് പരിശോധിച്ചു കൊണ്ടുള്ള ചികിത്സ. കോവിഡിന്റെ ആരംഭകാലത്ത് ഒരുപാട് മരുന്നുകൾ പരീക്ഷിക്കപ്പെട്ടു. ചൈനയിൽ തന്നെ രണ്ടു മാസം 120 മരുന്നു പരീക്ഷണങ്ങൾ രജിസ്റ്റർ ചെയ്യപ്പെട്ടു. എന്നാൽ അവയിൽ പലതും ആവശ്യത്തിനു പരീക്ഷണങ്ങൾക്ക് മുതിരാതെ അടച്ചുപൂട്ടിയതിനാൽ നമുക്ക് ഈ പരീക്ഷണങ്ങളുടെ ഫലം അറിയാൻ കഴിയില്ല. പക്ഷേ ചൈനയിൽ ആദ്യഘട്ടത്തിൽ നടത്തിയ ചികിത്സാരീതികൾ ലോകത്തിന്റെ വിവിധഭാഗങ്ങളിൽ ആവർത്തിക്കപ്പെട്ടു.\nനിരവധി പഠനങ്ങൾ നടത്തപ്പെട്ടു. എയ്ഡ്സ്, മലേറിയ എന്നീ രോഗങ്ങൾക്കുള്ള മരുന്നുകൾ രോഗപ്രതിരോധശേഷി വർധിപ്പിക്കുന്ന തരം ഔഷധങ്ങൾ, മറ്റ് കൊറോണ വൈറസുകളെ നേരിടാനായി വികസിപ്പിച്ച ആന്റി വൈറൽ മരുന്നുകൾ എന്നിവയെല്ലാം പരീക്ഷണങ്ങൾക്കു വിധേയമാക്കി ചൈനയിൽ മുൻപ് നേരിട്ട ഒരു പ്രശ്നം ഇവിടങ്ങളിലെല്ലാം നേരിട്ടു. കൃത്യമായ ഒരു നിഗമനത്തിൽ എത്താൻ കഴിയാത്ത വിധം ചെറിയ പരീക്ഷണങ്ങൾ ആയിരുന്നു അധികവും. എന്നാല് രണ്ടെണ്ണം വലിയ പരീക്ഷണങ്ങളായിരുന്നു. അവ മരുന്നു സംബന്ധിച്ച കൃത്യമായ ഉത്തരങ്ങൾ തരികയും ചെയ്തു. ഇംഗ്ലണ്ടിൽ നടന്ന (റിക്കവറി ട്രയൽ) പഠനത്തിൽ “ഡെക്സാമെത്തസോൺ” എന്ന സ്റ്റീറോയ്ഡ്, ഗുരുതരാവസ്ഥയിൽ ആശുപത്രിയിൽ പ്രവേശിക്കപ്പെട്ടവരുടെ മരണനിരക്ക് കുറയ്ക്കുന്നതായി കണ്ടെത്തി. എന്നാൽ ഗുരുതരാവസ്ഥയിലുള്ള സാർസ് കൊറോണ ബാധയ്ക്കെതിരെ ചില മരുന്നുകൾ ഫലിക്കുന്നില്ല എന്നും ഈ പഠനം കണ്ടെത്തി. ലോകാരോഗ്യസംഘടന നടത്തിയതാണ് രണ്ടാമത്തെ പഠനം. അതിൽ കണ്ടെത്തലുകൾ പ്രസിദ്ധീകരിക്കപ്പെട്ടിട്ടുണ്ട്. ഈ രണ്ട് പഠനങ്ങളുടെയും ആകെത്തുക പരിശോധിക്കുമ്പോൾ “ഡെക്സാമെത്തസോൺ” ഗുരുതരാവസ്ഥയിലുള്ള കൊറോണ രോഗികൾക്ക് ഫലപ്രദമാണെന്ന് കാണാം എന്നാൽ എയ്ഡ്സിന് നൽകുന്ന മരുന്നുകളോ ഇന്ത്യയിൽ പ്രചാരത്തിലുള്ള ഹൈഡ്രോക്സിക്ലോറോക്വിന് എന്ന മലേറിയ മരുന്നൊ കൊറോണ ചികിത്സയിൽ യാതൊരു ഗുണവും ചെയ്യുന്നില്ല എന്നും തെളിയിക്കപ്പെട്ടു. അതുപോലെ തന്നെയാണ് ഇന്റർഫിയറോൺ എന്ന മരുന്നിന്റെ കാര്യവും. എബോള മരുന്ന് പരീക്ഷണവേളയിൽ തള്ളപ്പെടുകയും പിന്നീട് മെർസ് വൈറസ് രോഗത്തിനെതിരെ ഫലപ്രദമാണെന്ന് കണ്ടെത്തുകയും ചെയ്ത റെൻഡസവീർ ലോകാരോഗ്യസംഘടനയുടെ ‘സോളിഡാരിറ്റി’ പരീക്ഷണത്തിൽ ഫലപ്രദമല്ലെന്ന് വിലയിരുത്തപ്പെട്ടെങ്കിലും അമേരിക്കയിലെ എൻ.എച്ച്.എസ് നടത്തിയ പരീക്ഷണത്തിൽ ആശുപത്രി വാസത്തിന്റെ ദൈർഘ്യം കുറയ്ക്കുന്നതായി കണ്ടെത്തി.\nഈ വസ്തുതകളെല്ലാം തന്നെ നമ്മോട് പറയുന്നത് മരുന്ന്, രോഗികളുടെ എണ്ണം, രോഗത്തിന്റെ ഘട്ടം എന്നിവയെ അടിസ്ഥാനമാക്കിയുള്ള കൂടുതൽ പഠനത്തിലൂടെ മാത്രമേ ഈ മരുന്നുകളുടെ ഫലപ്രാപ്തി നിർണയിക്കാനാവൂ എന്നതാണ്. കൃത്യമായ ഡിസൈൻ, കൃത്യമായ സൈസ് എന്നിവയോടുകൂടിയ ശാസ്ത്രീയ പഠനം നടത്തിയാൽ എക്സാമെത്തസോണ് പ്രയോഗം പോലെ ശരിയായ ചികിത്സ കണ്ടെത്താനാകുമെന്ന് മാത്രമല്ല, രോഗികളുടെ രോഗഘട്ടത്തിനനുസൃതമല്ലാത്ത ചികിത്സ നൽകുന്നതിലൂടെ സമയവും പ്രയത്നവും പാഴാക്കുന്നത് ഒഴിവാക്കാനുമാകും. അതുകൊണ്ട് ഇപ്പോൾ ഹൈഡ്രോക്സി ക്ലോറോക്വിൻ, എയ്ഡ്സ് മരുന്നുകൾ എന്നിവയെപ്പറ്റി ചിന്തിക്കേണ്ടതില്ല. ഇത്തരം രീതികളിലൂടെയുള്ള ശാസ്ത്രീയമായ തെളിവ് ശേഖരണം, പകർച്ചവ്യാധിയുടെ കാലത്ത് ഒരു വെല്ലുവിളി തന്നെയാണ്. എന്നാൽ അത് നമ്മുടെ ധാർമികമായ കടമയാണ്. ഒരു പുതിയ രോഗം പ്രത്യക്ഷപ്പെടുമ്പോൾ ചികിത്സയെ സംബന്ധിച്ച് കൃത്യമായ തെളിവുകൾ ശേഖരിക്കുക എന്നത് പരമപ്രധാനമാണ്. നാളത്തെ ചികിത്സ എന്നത് ഇന്നത്തെ പരീക്ഷണങ്ങളെ ആശ്രയിച്ചാണിരിക്കുന്നത്. നമ്മെ നാളെയിലേക്ക് നയിക്കുന്ന ഉപകരണങ്ങളാണ് ശാസ്ത്രവും തെളിവുകളും. മരുന്നുകളെ സംബന്ധിച്ച ഗവേഷണത്തോടൊപ്പം തന്നെ ഈ രോഗത്തിന്റെ പ്രതിരോധത്തെ സംബന്ധിച്ച ഗവേഷണവും മുന്നോട്ടു നീങ്ങുന്നുണ്ട്, വാക്സിനുകളെ കേന്ദ്രീകരിച്ചാണിത്.\nവാക്സിൻ ഗവേഷണരംഗത്ത് അഭൂതപൂർവ്വമായ മുന്നേറ്റമാണ് നമുക്ക് സാധിക്കുന്നത്. എല്ലാതരം വാക്സിനുകളും പരീക്ഷണത്തിന് വിധേയമാക്കപ്പെടുന്നുണ്ട്. പുതിയ വാക്സിനുകൾ വികസിപ്പിച്ചെടുക്കാനുള്ള ഏത് സാങ്കേതികവിദ്യ സമ്പ്രദായത്തെയും നാം ആശ്രയിക്കുകയാണ്. കൊറോണവൈറസ് രോഗത്തിനു മുൻപ് നമുക്കുള്ള വാക്സിനുകളെ എടുത്താൽ അവയധികവും ഏതെങ്കിലുമൊരു രോഗാണുവിനെ മുഴുവനായോ ഭാഗികമായോ ഇഞ്ചക്ഷൻ മുഖേന ശരീരത്തിലേക്ക് കടത്തി വിടുകയായിരുന്നു. രക്തത്തിൽ പ്രത്യക്ഷമാകുന്ന ആന്റിബോഡി പോലെ ഏതെങ്കിലും ഒരു പ്രതികരണം അതിന്റെ ഭാഗമായി രോഗ പ്രതികരണ വ്യവസ്ഥ സൃഷ്ടിച്ചെടുക്കുന്നുണ്ടോയെന്ന് നോക്കിയാണ് വാക്സിനുകളുടെ ഫലപ്രാപ്തി നിശ്ചയിച്ചിരുന്നത്. ഇപ്പോഴത്തെ വാക്സിനുള്ളിലെ സൂക്ഷ്മജീവികള് ജീവനുള്ളവയും ദുർബലമാക്കപ്പെട്ടതും, നിർജ്ജീവമായതോ നശിപ്പിക്കപ്പെട്ടതോ ആയ സൂക്ഷ്മജീവികൾ അടങ്ങിയ വാക്സിനുകളും ഇപ്പോൾ നമുക്കുണ്ട്. അതുപോലെ പ്രോട്ടീനുകളോ ‘പാർട്ടിക്കിൾ’ പോലെയുള്ള വൈറസുകളുടെ രൂപത്തിലുള്ള പ്രോട്ടീനുകളോ ഉള്ള വൈറസുകളും ഉണ്ട്.\nഈ അവസരത്തിൽ ഇന്ത്യയടക്കമുള്ള വികസ്വരരാജ്യങ്ങളിൽ കുട്ടികൾക്കും ഗർഭിണികൾക്കും മാത്രമാണ് വാക്സിൻ നൽകുന്നതെന്ന കാര്യം പ്രത്യേകം ഓർക്കണം. അതിൽ നിന്ന് വ്യത്യസ്തമായി വൃദ്ധർക്കും രോഗാതുരത കൂടിയവർക്കുമാണ് വാക്സിൻ നൽകുന്നതെങ്കിൽ അത് ആരൊക്കെയാണെന്ന് നിർണയിക്കുന്നതും അവരിലേക്ക് ചെന്നെത്തുന്നതും വലിയ വെല്ലുവിളിയായിരിക്കും. അതുപോലെ വലിയ വെല്ലുവിളിയാണ് വാക്സിൻ വൻതോതിൽ ഉൽപാദിപ്പിക്കുന്നതും കൃത്യമായി വിതരണം ചെയ്യുന്നതും എന്നാൽ വാക്സിനേഷനിലൂടെ രോഗത്തെ പ്രതിരോധിക്കാനായാൽ ജീവിതം ഏതാണ്ട് 2019ലെതു പോലെ ആക്കി മാറ്റാൻ നമുക്ക് കഴിയും. വാക്സിനുകൾ ലഭ്യമായാൽ രോഗപ്രതിരോധം എന്ന ആശയത്തിലൂന്നി ഏറെ മുന്നേറാൻ നമുക്ക് കഴിയും. വാക്സിനുകൾ അപകടകാരികൾ ആണെന്നും ഉപയോഗശൂന്യമാണെന്നുമൊക്കെയുള്ള ധാരണകൾ ലോകത്തിന്റെ പലഭാഗത്തും പ്രബലമായുണ്ട്. കൊറോണ വാക്സിനുകൾ വികസിപ്പിക്കാനുള്ള ശ്രമത്തിൽ ശാസ്ത്രജ്ഞരുടെയും കമ്പനികളുടെയും മേൽ പെട്ടെന്ന് ഫലം കണ്ടെത്താനുള്ള ഒരുപാട് സമ്മർദ്ദങ്ങൾ ഉണ്ടായിട്ടുണ്ട്. ഭാഗ്യവശാൽ അവർ അതിനു വഴങ്ങുകയുണ്ടായില്ല. ഈ വാക്സിനുകള് സുരക്ഷിതവും അങ്ങേയറ്റം ഫലപ്രദവും പ്രവർത്തനക്ഷമവും ആണെന്ന് ബോധ്യപ്പെട്ടാൽ മാത്രമേ വാക്സിനുകൾ ലഭ്യമാക്കു എന്ന നിലപാടിൽ അവർ ഉറച്ചുനിന്നു. വാക്സിനുകളില് ജനങ്ങൾക്ക് വിശ്വാസം ഉറപ്പിക്കാനും വാക്സിനേഷന് ആവശ്യമുള്ളവർക്ക് തെറ്റായ വിവരങ്ങൾ കിട്ടാതിരിക്കാനും ഇത്തരം നിലപാടുകൾ അങ്ങേയറ്റം ആവശ്യമാണ്. വാക്സിനുകളുടെ ഗുണനിലവാരം കഴിയുന്നത്ര വർദ്ധിപ്പിക്കാനും പ്രശ്നങ്ങൾ ലഘൂകരിക്കാനും കഴിയുന്ന തരത്തിലുള്ള നിയന്ത്രണസംവിധാനങ്ങള് ഈ രംഗത്ത് ഉണ്ടായിട്ടുണ്ട്. ശാസ്ത്രജ്ഞര്, പൊതുജനാരോഗ്യപ്രവര്‍ത്തകര്, സമൂഹത്തിന്റെ ക്ഷേമത്തില് തല്പരരായവര് എന്നെല്ലാമുള്ള നിലയില്, വാക്സിനുകള് വരുമ്പോൾ അത് പൊതുജനാരോഗ്യത്തിനു ഗുണകരമായ വിധത്തിലും അത് ഏറ്റവും ആവശ്യമായവര്‍ക്ക് മുന്‍ഗണന ലഭിക്കുന്ന തരത്തിലും ഉപയോഗിക്കപ്പെടുന്നു എന്ന് ഉറപ്പുവരുത്താന് നാം ഇടപെടേണ്ടത് വളരെ പ്രധാനമാണ്. രോഗികളുമായി ഇടപെടുന്ന ആരോഗ്യപ്രവര്‍ത്തകര്, വൃദ്ധര്, മറ്റ് ആരോഗ്യപ്രശ്നങ്ങളുള്ളതിനാല് രോഗം ഗുരുതരമാകാന് സാധ്യതയുള്ളവര് എന്നിവരില് നിന്നു തുടങ്ങി മറ്റുള്ളവരിലേക്ക് പിന്നീട് എത്തുന്ന വിധമുള്ള വാക്സിനേഷന് പ്രക്രിയയാണ് ആലോചിക്കേണ്ടത്. മികച്ച വാക്സിന് വ്യവസായം നിലനില്‍ക്കുന്നു എന്നതിനാല് നാം ഇന്ത്യക്കാര് ഭാഗ്യവാന്മാരാണ്. ഈ രംഗത്തെ സ്വകാര്യകമ്പിനികള് പോലും ഇന്ത്യയിലും പുറത്തും മികച്ച വാക്സിനുകള് കുറഞ്ഞ വിലക്കു ലഭ്യമാക്കുന്ന കാര്യത്തില് കാര്യക്ഷമമായ സേവനം കാഴ്ചവയ്ക്കുന്നവരാണ്. താഴ്ന്ന–മധ്യവരുമാനക്കാരയ രാജ്യങ്ങളിലെ സാമ്പ്രദായിക ശിശുവാക്സിനുകളിലെ 60% ലഭ്യമാക്കുന്നത് ഇന്ത്യന് കമ്പനികളാണ്. കൊറോണ വൈറസിനെതിരായ വാക്സിന്റെ കാര്യത്തിലും ഇതേ സേവനം ലോകത്തിന് ലഭ്യമാക്കാന് അവര്‍ക്ക് കഴിയട്ടെ എന്നു ഞാനാഗ്രഹിക്കുന്നു. നമ്മുടെ വാക്സിന് കമ്പനികൾ നാല് വാക്സിനുകളുടെ പരീക്ഷണഘട്ടത്തിലാണ്. തദ്ദേശീയമായ പഠനങ്ങളുടെ അടിസ്ഥാനത്തിലാണിവ വികസിപ്പിച്ചുകൊണ്ടിരിക്കുന്നത്. ഭാരത് ബയോടെക് വികസിപ്പിക്കുന്ന “കോവാക്സിന്” ഇത്തരത്തില്‍പ്പെട്ടതാണ്. ക്ലിനിക്കല് പരീക്ഷണത്തിന്റെ ഘട്ടത്തിലുള്ള മറ്റ് ഇന്ത്യന് വാക്സിനുകള് നമ്മുടെ കമ്പനികളും ലോകത്തിന്റെ വിവിധ ഭാഗങ്ങളിലുള്ള സമാനകമ്പിനികളും ചേര്‍ന്ന സംയുക്തസംരംഭത്തിന്റെ ഭാഗമായി വികസിപ്പിച്ചെടുക്കുന്നവയാണ്. ഇക്കാര്യമൊഴികെ മറ്റെല്ലാ ഘട്ടങ്ങളും ഇന്ത്യക്കകത്തു തന്നെയാണ് നടന്നത് എന്നത് ശ്രദ്ധേയമാണ്. വാക്സിന് പരീക്ഷണഘട്ടത്തില് സുരക്ഷിതത്വം, ഫലപ്രാപ്തി എന്നിവ കൃത്യമായിത്തന്നെ പരിശോധിക്കപ്പെടുമെന്ന് ഞാന് കരുതുന്നു. ഇതുവരെ നമ്മുടെ രാജ്യത്ത് കാര്യങ്ങള് ഒരു വിധം നന്നായി നടന്നു എന്നു പറയാം. ഇതുവരെ 70 ലക്ഷം രോഗികളാണ് രാജ്യത്തുള്ളത്. കഴിഞ്ഞ ഏതാനും ആഴ്ചകളായി രോഗബാധിതരുടെ എണ്ണത്തിലും വര്‍ധനവിന്റെ നിരക്കിലും കുറവ് കാണുന്നുണ്ട്. എന്നാലും നേരിയ വര്‍ധന കുറേക്കാലും കൂടി തുടരാം. ഇപ്പോള് 60,000 ത്തിലധികം കേസുകള് മാത്രമാണ് ഓരോ ദിവസം റിപ്പോര്‍ട്ട് ചെയ്യപ്പെടുന്നത്. ഇതേ പ്രവണത ലോകത്തില് പലയിടത്തും കണ്ടതാണ്. എന്നാല് അവിടെയെല്ലാം വീണ്ടും സംഖ്യകള് ഉയര്‍ന്നു തുടങ്ങിയിട്ടുണ്ട്. അതുകൊണ്ട് നാം ജാഗ്രത തുടര്‍ന്നേ തീരു. ഫലപ്രദമാണെന്ന് ഇതിനകം നാം കണ്ടെത്തിയ മാസ്ക് ധരിക്കുക. ശാരീരിക അലകവും ശുചിത്വവും പാലിക്കുക, അതോടൊപ്പം തന്നെ പരിശോധന, ഉറവിടം കണ്ടുപിടിക്കല്, ഐസൊലേഷന് എന്ന രീതിശാസ്ത്രം തുടരുകയും വേണം. കൂടുതല് ഫലപ്രദമായ ഔഷധങ്ങളും വാക്സിനുകളും ഉടന് യാഥാര്‍ത്ഥ്യമാകുമെന്നും പ്രതീക്ഷിക്കാം.\nകഴിഞ്ഞ ഏതാനും മാസങ്ങള് സമൂഹത്തെ സംബന്ധിച്ച് എങ്ങനെയായിരുന്നു എന്നുകൂടി ഈ ഘട്ടത്തില് ആലോചിക്കണം. ലോക്ഡൗണ് കാലത്ത് ജനങ്ങള് പൊതുവേയും കുട്ടികളും സ്ത്രീകളുമടങ്ങുന്നവര്‍ക്ക് പ്രത്യേകമായും നേരിടേണ്ടിവന്ന കെടുതികളെക്കുറിച്ച് പരാമര്‍ശിച്ചല്ലോ. ലോക്ഡൗണിന്റെ ആദ്യ ആഴ്ചകളില് കൂട്ടുകാരില്ലെങ്കിലും കുട്ടികള് അവധി ആഘോഷിച്ചിരുന്നു. പക്ഷെ ആഴ്ചകള് മാസങ്ങള്‍ക്കു വഴി മാറിയതോടെ അതിന്റെ ആഘാതം വ്യക്തമായി തുടങ്ങി. ഓണ്‍ലൈന് പഠനം എത്ര കുറ്റമറ്റതാണെങ്കിലും മറ്റ് സഹപാഠികളോടുള്ള ഇടപഴകല്, ഒരുമിച്ചുള്ള പഠനം എന്നിവ സാമൂഹ്യവും ബൗദ്ധികവുമായ വികസനത്തില് അവര് പിന്തള്ളപ്പെടുന്നില്ല എന്ന് ഭാവിയെക്കരുതി ഉറപ്പുവരുത്തേണ്ടത്.\nഇക്കാലത്ത് സ്ത്രീകള് നേരിട്ട പ്രശ്നങ്ങള് എന്തൊക്കെയാണ്? കൊറോണക്കാലത്തെ സാമ്പത്തിക പ്രതിസന്ധി ഏറ്റവും കൂടുതല് ആഘാതമേല്‍പ്പിച്ചത് സ്ത്രീകളിലാണ്. സംഘടിത–അസംഘടിത മേഖലയിലെ തൊഴില് നഷ്ടവും അധികം ബാധിച്ചത് സ്ത്രീകളെത്തന്നെയാണ്. വീട്ടുജോലികളും മുതിര്‍ന്നവരേയും കുട്ടികളേയും പരിചരണവും അടക്കമുള്ള പ്രവൃത്തികള് സ്ത്രീകളുടെ മാത്രം ചുമതലയാകുന്ന സംസ്കാരിക നിര്‍മ്മിതി കൂടെ ഇതോടൊപ്പം ചേര്‍ത്തുവായിക്കുന്നു. ആരോഗ്യസേവനമടക്കമുള്ള സേവനങ്ങള് ലഭ്യമല്ലാത്ത ലോക്ഡൗണ് കാലം സ്ത്രീകളുടെ ആരോഗ്യത്തെ ഗുരുതരമായി ബാധിച്ചു. ഏപ്രില്, മെയ് മാസങ്ങളില് വീടുകളിലുള്ള പ്രസവങ്ങളുടെ നിരക്ക് വലിയതോതില് വര്‍ധിച്ചു.\nസ്ത്രീകള്‍ക്ക് അങ്ങേയറ്റം ആവശ്യമായ ഗര്‍ഭകാല ശുശ്രൂഷ അവര്‍ക്ക് ലഭ്യമായില്ല. ഇക്കാലത്ത് ആശുപത്രികളില് ചികിത്സയ്ക്കെത്തുന്നവര് അധികവും പുരുഷന്മാരാണ്. അങ്ങനെ സാമ്പത്തികവും സാമൂഹ്യവും ആരോഗ്യപരവുമായ മേഖലകളിലെല്ലാം സ്ത്രീകള് പിന്തള്ളപ്പെട്ടു.\nഈ നഷ്ടങ്ങള് പരിഹരിച്ച് സ്ത്രീകളുടെ കാര്യത്തില് ഒരു തിരിച്ചുവരവ് സാധ്യമാകണമെങ്കില് പ്രശ്നങ്ങള് അനുഭവിക്കുക എന്ന സമീപനത്തിനുപകരം സാഹചര്യങ്ങളില് ഇടപെട്ട് പരിഹരിക്കുന്ന സജീവസമീപനം ഉണ്ടാകേണ്ടതുണ്ട്. തൊഴില് രംഗങ്ങളിലും ആരോഗ്യരംഗത്തും സമൂഹത്തിലും സ്ത്രീക്ഷേമം പുനഃസ്ഥാപിക്കുന്നതിനുള്ള മുന്‍കൈ സര്‍ക്കാരുകളുടെ ഭാഗത്തുനിന്നുമുണ്ടാകണം. പൊതുജനരോഗ്യരംഗത്തും ആരോഗ്യശാസ്ത്രത്തിന്റെ രംഗത്തും വൈദഗ്ദ്ധ്യമുള്ള സ്ത്രീകളുടെ കര്‍തൃത്വം മാധ്യമങ്ങളുടെ കാര്യത്തിലോ ജേര്‍ണലുകളുടെ കാര്യത്തിലോ അംഗീകരിക്കപ്പെടുന്നില്ല. അവിടെയെല്ലാം വക്താക്കളും വിദഗ്ധരും പുരുഷന്മാരാണ്. നാം പ്രവര്‍ത്തിക്കുന്ന ഓരോ മണ്ഡലത്തെയും പരിശോധിക്കാനുള്ള ഒരു ലിംഗപദവി ലെന്‍സ് ഉണ്ടാകണം. സമൂഹം, തൊഴില്, ശാസ്ത്രരംഗം എന്നി രംഗങ്ങളിലെല്ലാം ഇത്തരത്തിലുള്ള തുടര്‍ച്ചയായ കണക്കെടുപ്പും പരിശോധനയും ഉണ്ടാകണം. കാരണം പൊതുജനാരോഗ്യരംഗത്ത് മാത്രമല്ല സമൂഹത്തിന്റെ സകലജീവിതമേഖലയിലും വ്യക്തികള്‍ക്ക് തങ്ങളുടെ തനത് സംഭാവനകള് നല്‍കാനുള്ള തുല്യവും വൈവിധ്യപൂര്‍ണവുമായ മാര്‍ഗങ്ങള് ഉറപ്പുവരുത്തുക എന്നത് പരമപ്രധാനമാണ്.\nപരിഭാഷ : ഡോ.കെ.പ്രദീപ് കുമാർ\ngagandeep kang, kssp, kssp annual conference, കേരള ശാസ്ത്രസാഹിത്യ പരിഷത്ത്


ക്രിസ്തുവിന്റെ ഭാഷയ്ക്ക് ഡിമാന്റ് | New found interest in language that Jesus spoke - Malayalam Oneindia\nക്രിസ്തുവിന്റെ ഭാഷയ്ക്ക് ഡിമാന്റ്\nതൃശൂര്: ക്രിസ്തു സംസാരിച്ചിരുന്നതായി പറയപ്പെടുന്ന അര്‍മെയ്ക് ഭാഷയ്ക്ക് ഡിമാന്റ് കൂടുന്നു. മെല് ഗിബ്സണ് നിര്‍മ്മിച്ച ദി പാഷന് ഓഫ് ദി ജീസസ് ക്രൈസ്റ് എന്ന സിനിമയുടെ വരവോടെയാണ് അര്‍മെയ്ക് ഭാഷയ്ക്കും ആവശ്യക്കാരേറുന്നത്. ഈ സിനിമയില് ക്രിസ്തു സംസാരിക്കുന്നത് അര്‍മെയ്ക് ഭാഷയാണ്.\nകേരളത്തില് തൃശൂരിലെ ചാല്‍ദിയന് സിറിയന് പള്ളിയധികൃതര് ഇപ്പോഴും അര്‍മെയ്ക് ഭാഷ പഠിപ്പിയ്ക്കുന്നുണ്ട്. ഇവിടുത്തെ മെത്രാപ്പൊലീത്ത മാര് അപ്രേം അര്‍മെയ്ക് ഭാഷാവിദഗ്ധനാണ്. ഇപ്പോള് അര്‍മെയ്ക് ഭാഷ പഠിയ്ക്കണമെന്നാവശ്യപ്പെട്ട് യൂറോപ്പില് നിന്നും അമേരിക്കയില് നിന്നും ധാരാളം അന്വേഷണങ്ങള് വരുന്നതായി മാര് അപ്രേം പറയുന്നു.\nഅര്‍മെയ്ക് ഭാഷ സ്വയം പഠിയ്ക്കാം എന്ന പേരില് മാര് അപ്രേം ഒരു പുസ്തകം എഴുതിയിട്ടുണ്ട്. 1981ല് ആണ് ഈ പുസ്തകം പ്രസിദ്ധീകരിച്ചത്. അന്ന് 500 പ്രതി മാത്രമാണ് പ്രസിദ്ധീകരിച്ചത്. 1993ല് പുസ്തകത്തിന്റെ 2,000 പ്രതി കൂടി പ്രസിദ്ധീകരിച്ചു. എന്നാല് പാഷന് ഓഫ് ദി ക്രൈസ്റ് തിയറ്ററുകളിലെത്തിയതോടെ പുസ്തക വില്പന കൂടിയതായും മാര് അപ്രേം പറയുന്നു.\nഎന്നാല് സിനിമ വന്നതുകൊണ്ട് കേരളത്തില് അര്‍മെയ്ക് ഭാഷയോട് താല്പര്യം കൂടിയിട്ടുണ്ടെന്ന കാര്യത്തില് മുന് ഉദ്യോഗസ്ഥമേധാവിയും ബൈബിള് പഠന വിദഗ്ധനുമായ ഡോ. ഡി. ബാബു പോളിന് യോജിപ്പില്ല. കാരണം കേരളത്തിലെ ക്രിസ്ത്യന് സമുദായങ്ങള്‍ക്കിടയില് പൊതുപ്രാര്‍ത്ഥനകളില് ഒതുങ്ങിനിന്ന ഭാഷയാണിത്.- ബാബുപോള് അഭിപ്രായപ്പെട്ടു.


ആഷികും അമല് നീരദും എന്റെ ജൂനിയറായിരുന്നു, പ്രായവ്യത്യാസമില്ല; വിമര്‍ശനവുമായി സലീംകുമാര്\nആഷികും അമല് നീരദും എന്റെ ജൂനിയറായിരുന്നു, പ്രായവ്യത്യാസമില്ല; രാഷ്ട്രീയ കാരണത്താലാണ് ഒഴിവാക്കിയതെന്ന വിമര്‍ശനവുമായി സലീംകുമാര്\nPublished on : 16 Feb, 2021 , 7:04 am\nഅന്താരാഷ്ട്ര ചലച്ചിത്രമേളയുടെ കൊച്ചി എഡിഷനില് നിന്നും ഒഴിവാക്കിയതിനെതിരെ സലീം കുമാര്. പ്രായക്കൂടുതല് കൊണ്ടാണ് വിളിക്കാത്തതെന്നാണ് മറുപടി ലഭിച്ചത്. ദേശീയ പുരസ്‌കാര ജേതാക്കളാണ് മേളയില് തിരി തെളിക്കുക. ചെറുപ്പക്കാര്‍ക്ക് അവസരം കൊടുക്കാനാണെന്നാണ് വാദമെന്നും സലീം കുമാര് പറഞ്ഞു.


‘ആ ഒരു പന്ത് ഒഴിവാക്കിയതിന് നന്ദി തെവാതിയ’ ; രസകരമായ അഭിനന്ദന കുറിപ്പുമായി യുവരാജ് സിങ് – Chandrika Daily\nBy web desk3Monday September 28, 2020 13:51 pm\nമികച്ച പ്രകടനം പുറത്തെടുത്ത മായങ്ക് അഗര്‍വാളിനേയും സഞ്ജു സാംസണേയും യുവി അഭിനന്ദിച്ചു. 2007ലെ ടി20 ലോകകപ്പില് ഇംഗ്ലണ്ടിന്റെ സ്റ്റുവര്‍ട്ട് ബ്രോഡിനെതിരേ ആയിരുന്നു യുവരാജിന്റെ റെക്കോര്‍ഡ് പ്രകടനം\nഷാര്‍ജ: വില്ലനില് നിന്ന് ഹീറോ ആയി മാറാന് തെവാരിയ എടുത്തത് അഞ്ച് പന്തുകളായിരുന്നു. കിങ്‌സ് ഇലവന് പഞ്ചാബിനെതിരായ പോരാട്ടത്തില് രാജസ്ഥാന് റോയല്‍സിനെ അനായാസ വിജയത്തിലേക്ക് നയിച്ചത് രാഹുല് തെവാതിയയുടെ മിന്നലാക്രമണമായിരുന്നു. 224 റണ്‍സെന്ന കൂറ്റന് വിജയ ലക്ഷ്യം പിന്തുടര്‍ന്ന രാജസ്ഥാന് റോയല്‍സിനെ ഒരൊറ്റ ഓവറില് അഞ്ച് സിക്‌സറുകള് പായിച്ചാണ് തെവാതിയ വിജയ തീരത്തെത്തിച്ചത്. ഷെല്‍ഡണ് കോട്രെല് എറിഞ്ഞ 18ാം ഓവറിലായിരുന്നു തെവാതിയയുടെ ഈ പ്രകടനം.\nഇന്നിങ്‌സിന്റെ തുടക്കത്തില് 21 പന്തില് നിന്ന് വെറും 14 റണ്‍സ് മാത്രമെടുത്ത തെവാതിയയുടെ സ്‌കോര് കളി അവസാനിക്കുമ്പോള് 31 പന്തില് 53 റണ്‍സായിരുന്നു. നേരിട്ട അവസാന 10 പന്തില് നേടിയത് 39 റണ്‍സ്.\nഈ വെടിക്കെട്ട് പ്രകടനത്തിന് പിന്നാലെ തെവാതിയക്ക് അഭിനന്ദനവുമായി ക്രിക്കറ്റ് താരങ്ങളും ആരാധകരും രംഗത്തെത്തി. ടി20യില് ഒരോവറില് ആറ് സിക്‌സ് അടിച്ച യുവരാജ് സിങ് ഒരോവറില് അഞ്ച് സിക്‌സടിച്ച തെവാതിയയെ വളരെ രസകരമായാണ് അഭിനന്ദിച്ചത്. ‘ഒരു പന്ത് മിസ് ചെയ്തതിന് നന്ദിയുണ്ട് തെവാതിയ’ എന്നായിരുന്നു യുവിയുടെ ട്വീറ്റ്. മികച്ച പ്രകടനം പുറത്തെടുത്ത മായങ്ക് അഗര്‍വാളിനേയും സഞ്ജു സാംസണേയും യുവി അഭിനന്ദിച്ചു. 2007ലെ ടി20 ലോകകപ്പില് ഇംഗ്ലണ്ടിന്റെ സ്റ്റുവര്‍ട്ട് ബ്രോഡിനെതിരേ ആയിരുന്നു യുവരാജിന്റെ റെക്കോര്‍ഡ് പ്രകടനം.\nCategories: Cricket, Sports Tags: ipl, tewatia, yuvaraj


mammootty unda movie multiplex collection - Malayalam Filmibeat\n| Updated: Saturday, June 22, 2019, 12:53 [IST]\nമെഗാസ്റ്റാര് മമ്മൂട്ടിയുടെതായി തിയ്യേറ്ററുകളില് നിറഞ്ഞോടുന്ന ചിത്രമാണ് ഉണ്ട. ജൂണ് പതിനാലിന് റിലീസ് ചെയ്ത സിനിമയ്ക്ക് മികച്ച സ്വീകാര്യതയാണ് പ്രേക്ഷകര് നല്‍കിയിരുന്നത്. മധുരരാജയ്ക്ക് ശേഷമുളള വലിയ വിജയങ്ങളിലൊന്നായാണ് ഉണ്ട മാറിയിരിക്കുന്നത്. മികച്ച പ്രതികരണത്തോടൊപ്പം ബോക്‌സ് ഓഫീസ് കളക്ഷന്റെ കാര്യത്തിലും നേട്ടമുണ്ടാക്കികൊണ്ടാണ് ഉണ്ട തിയ്യേറ്ററുകളില് കുതിക്കുന്നത്.\nഅനുരാഗ കരിക്കിന് വെളളത്തിന് ശേഷം ഖാലിദ് റഹ്മാന് സംവിധാനം ചെയ്ത സിനിമ കൂടിയായിരുന്നു ഉണ്ട. യഥാര്‍ത്ഥ സംഭവകഥയെ ആസ്പദമാക്കി ഒരുക്കിയ ചിത്രം വലിയ ഹൈപ്പുകളൊന്നുമില്ലാതെ ആയിരുന്നു തിയ്യേറ്ററുകളിലേക്ക് എത്തിയിരുന്നത്. എന്നാല് ആദ്യ ദിനത്തിലെ മികച്ച പ്രതികരണവും മൗത്ത് പബ്ലിസിറ്റിയുമെല്ലാം ഉണ്ടയെ വലിയ വിജയത്തിലേക്ക് നയിച്ചു. സിനിമ വിജയകരമായി മുന്നേറുന്നതിനിടെ ഉണ്ടയുടെ ലേറ്റ്‌സ്റ്റ് കളക്ഷന് റിപ്പോര്‍ട്ട് സോഷ്യല് മീഡിയയില് പുറത്തിറങ്ങിയിരുന്നു.\nഛത്തീസ് ഗഢിലെ മാവോയിസ്റ്റ് ഏരിയകളില് ഇലക്ഷന് ഡ്യൂട്ടിക്കായി പോയ പോലീസ് സംഘത്തിന്റെ കഥയായിരുന്നു സിനിമ പറഞ്ഞത്. സബ് ഇന്‍സ്‌പെക്ടര് മണികണ്ഠനായി മികച്ച പ്രകടനം തന്നെയായിരുന്നു ചിത്രത്തില് മമ്മൂക്ക കാഴ്ചവെച്ചത്. മമ്മൂക്കയുടെ കരിയറിലെ മികച്ച കഥാപാത്രങ്ങളിലൊന്നാണ് ചിത്രത്തിലേതെന്ന് എല്ലാവരും അഭിപ്രായപ്പെട്ടിരുന്നു. മാസ് ഹീറോ പരിവേഷമൊന്നുില്ലാതെയാണ് ഉണ്ടയില് കഥാപാത്രമായി നടന് എത്തിയിരുന്നത്.\nവളരെ കുറഞ്ഞ ദിവസങ്ങള്‍കൊണ്ടായിരുന്നു മെഗാസ്റ്റാര് ചിത്രം പത്ത് കോടി ക്ലബിലേക്ക് എത്തിയിരുന്നത്. നൂറ്റമ്പതിലധികം സ്‌ക്രീനുകളില് റിലീസ് ചെയ്തുകൊണ്ടാണ് സിനിമ ഈ നേട്ടത്തിലേക്ക് എത്തിയിരുന്നത്. വലിയ അവകാശവാദങ്ങളൊന്നുമില്ലാതെ എത്തിയ ചിത്രം തിയ്യേറ്ററുകളില് വന്‍വിജയം തന്നെ നേടുകയായിരുന്നു. സാധാരണ തിയ്യേറ്ററുകള്‍ക്കൊപ്പം മള്‍ട്ടിപ്ലക്‌സുകളിലും മികച്ച കളക്ഷനായിരുന്നു സിനിമയ്ക്ക് ലഭിച്ചിരുന്നത്.\nകൊച്ചിന് മള്‍ട്ടിപ്ലക്‌സുകളില് നിന്നുളള ഉണ്ടയുടെ എറ്റവും പുതിയ കളക്ഷന് വിവരമായിരുന്നു സോഷ്യല് മീഡിയയില് പുറത്തിറങ്ങിയിരുന്നത്. രണ്ടാം വാരത്തിലും 21ഷോകളാണ് കൊച്ചിന് മള്‍ട്ടിപ്ലക്‌സുകളില് സിനിമയ്ക്ക് ലഭിക്കുന്നതെന്ന് അറിയുന്നു. 40 ലക്ഷം കളക്ഷന് നേടിക്കൊണ്ടാണ് മെഗാസ്റ്റാര് ചിത്രം കൊച്ചിന് മള്‍ട്ടിപ്ലക്‌സുകളില് മുന്നേറുന്നത്. ഏട്ട് ദിനങ്ങള് കൊണ്ട് 40.14 ലക്ഷത്തിനടുത്ത് ചിത്രം നേടിയതായാണ് അറിയുന്നത്.\nവീക്കെന്‍ഡായതുകൊണ്ട് രണ്ട് ദിവസം കൊണ്ട് സിനിമയുടെ കളക്ഷന് വര്‍ദ്ധിക്കുമെന്ന് തന്നെയാണ് അറിയുന്നത്. സാധാരണ തിയ്യേറ്ററുകളില് നിന്നും മികച്ച കളക്ഷന് സ്വന്തമാക്കികൊണ്ടാണ് മമ്മൂട്ടി ചിത്രം മുന്നേറുന്നത്. സിനിമ കുറച്ചുദിവസങ്ങള്‍ക്കു മുന്‍പാണ് ഗള്‍ഫ് രാജ്യങ്ങളിലും റിലീസ് ചെയ്തിരുന്നത്. അവിടെയും നല്ല ഓപ്പണിംഗാണ് സിനിമയ്ക്ക് ലഭിച്ചതെന്നും റിപ്പോര്‍ട്ടുകള് സൂചിപ്പിക്കുന്നു.\nഅബ്രഹാമിന്റെ സന്തതികള്‍ക്ക് ശേഷം മമ്മൂക്ക പോലീസ് ഓഫീസറുടെ റോളിലെത്തിയ ചിത്രം കൂടിയായിരുന്നു ഉണ്ട. മധുരരാജയ്ക്ക് ശേഷം മമ്മൂക്കയുടെ കരിയറിലെ വലിയ വിജയമാകാനുളള കുതിപ്പിലാണ് നിലവില് സിനിമയുളളത്. കൃഷ്ണന് സേതുകുമാറായിരുന്നു മമ്മൂട്ടി ചിത്രം നിര്‍മ്മിച്ചിരുന്നത്. മെഗാസ്റ്റാറിനൊപ്പം ഷൈന് ടോം ചാക്കോ, അര്‍ജുന് അശോകന്, ലൂക്ക്മാന്, ആസിഫ് അലി, വിനയ് ഫോര്‍ട്ട്, ജേക്കബ് ഗ്രിഗറി തുടങ്ങിയവരും സിനിമയില് കഥാപാത്രങ്ങളായി എത്തി.\nmammootty unda movie multiplex collection


കോഹ്ലി വന്നു, ഗെയില് വന്നു, ഡിവില്ലിയേഴ്‍സും വന്നു! കൂടാരം കയറിയത് ബാംഗ്ലൂരിന്റെ ചരിത്രത്തിലെ ചെറിയ സ്കോറുമായി-RCB batsmen fall like nine pins\nകോഹ്ലി വന്നു, ഗെയില് വന്നു, ഡിവില്ലിയേഴ്‍സും വന്നു! രണ്ടക്കം കാണാതെ കൂടാരം കയറിയത് നാണക്കേടിന്റെ റെക്കോഡുമായി\nഐപിഎൽ ചരിത്രത്തിലെ ഏറ്റവും ചെറിയ സ്കോറാണ് ബാംഗ്ലൂർ നേടിയത്\nബംഗളൂരു: ഐപിഎല്ലിൽ കൊൽക്കത്ത നൈറ്റ് റൈഡേയ്സിനെതിരെ റോയൽ ചലഞ്ചേയ്സ് ബാംഗ്ലൂരിന് ദയനീയ തോൽവി. കൊൽക്കത്ത ഉയർത്തിയ 132 റൺസിന്റെ വിജയലഷ്യം പിന്തുടർന്ന ബാംഗ്ലൂർ 9.3 ഓവറിൽ 49 റൺസിന് എല്ലാവരും പുറത്തായി. ഐപിഎൽ ചരിത്രത്തിലെ ഏറ്റവും ചെറിയ സ്കോറാണ് ബാംഗ്ലൂർ നേടിയത്.\nറണ്‍സൊന്നും എടുക്കാതെ വിരാട് കോഹ്ലി ആദ്യം മടങ്ങിയപ്പോള് എട്ട് റണ്‍സെടുത്ത് ഡിവില്ലിയേഴ്സ് കൂടാരം കേറി. ജാദവ്9റണ്‍സിന് പുറത്തായപ്പോള് വമ്പന് അടിക്ക് ശ്രമിച്ച ഗെയില് ഏഴ് റണ്‍സ് മാത്രം നേടി പുറത്തായി.\n//t.co/M9bGJH6lPE #VIVOIPL via @ipl\n— Ashique Delilah (@DelilahAshique) April 24, 2017\nബാംഗ്ലൂർ നിരയിൽ ഒരു ബാറ്റ്സ്മാന് പോലും രണ്ടക്കം കടക്കാനായില്ല. ഒമ്പത് റൺസ് നേടിയ കേദാർ ജാദവാണ് ബാംഗ്ലൂർ നിരയിൽ ടോപ്സ്കോറർ. ബാംഗ്ലൂരിന് വേണ്ടി കാൾട്ടർ നെയ്ൽ, ക്രിസ് വോക്സ്, ഗ്രാന്തോം എന്നിവർ മൂന്ന് വിക്കറ്റ് വീതം വീഴ്ത്തി.\nഓപ്പണർ സുനിൽ നരയ്ന്റെ(17 പന്തിൽ 34) വെടിക്കെട്ട് ബാറ്റിംഗിന്റെ മികച്ച തുടക്കം ലഭിച്ചാണ് കൊൽക്കത്ത കളം നിറഞ്ഞത്. എന്നാല് പിന്നാലെ വന്ന ബാറ്റ്സ്മാന്‍മാര്‍ക്ക് അത് മുതലാക്കാനായില്ല. പിന്നീട് കൃത്യമായ ഇടവേളകളിൽ വിക്കറ്റ് നഷ്ടമായതോടെ കൊൽക്കത്ത 19.3 ഓവറിൽ 131 റൺസിന് എല്ലാവരും പുറത്താകുകയായിരുന്നു. എന്നാല് ബാംഗ്ലൂരിനും കാലിടറിയതോടെ വിജയം കൊല്‍ക്കത്തയ്ക്ക് ഒപ്പം നിന്നു.\nTags: Bangalore, IPL 2017, Virat Kohli\nഡല്‍ഹി കോര്‍പറേഷന് തിരഞ്ഞെടുപ്പ്: എക്സിറ്റ് പോള് ഫലങ്ങള്‍ക്കും ‘കുങ്കുമ നിറം’\nഇടുക്കിയില് എന്‍ഡിഎ ഹര്‍ത്താല് ; അനാവശ്യ ഹര്‍ത്താലെന്ന് എംഎം മണി


അന്ന് ചാക്കോ ആയത് സുകുമാരൻ, കുറുപ്പായി ടിജി രവി | Indian Express Malayalam\nnh 47 tg ravi sukumaran movie sukumara kurup\nUpdated: November 14, 2021 9:42:26 am\nകേരളം കണ്ട എക്കാലത്തെയും കുപ്രസിദ്ധനായ കുറ്റവാളി സുകുമാരക്കുറുപ്പ് കേന്ദ്രകഥാപാത്രമായ ചിത്രം നാളെ തിയേറ്ററുകളിലേക്ക് എത്തുകയാണ്. കേരളത്തെ നടുക്കിയ ചാക്കോ വധക്കേസിന്റെയും സുകുമാരക്കുറുപ്പിന്റെ തിരോധാനത്തിന്റെയും പശ്ചാത്തലത്തിലുള്ള ചിത്രം സംവിധാനം ചെയ്യുന്നത് സംവിധായകൻ ശ്രീനാഥ് രാജേന്ദ്രന് ആണ്. ദുൽഖർ സൽമാനാണ് ചിത്രത്തിൽ കുറുപ്പായി എത്തുന്നത്.\nRead more: ‘കുറുപ്പിന്റെ തിരക്കഥ’, തിരക്കഥയിലെ കുറുപ്പ്; മരണനാടകം സിനിമയാവുമ്പോൾ\nഇതാദ്യമായല്ല, കുറുപ്പിനെ നായകനാക്കി ഒരു സിനിമ വെള്ളിത്തിരയിൽ എത്തുന്നത്. ചാക്കോവധം നടന്ന അതേ വർഷം തന്നെ പുറത്തിറങ്ങിയ ‘എൻഎച്ച് 47’ എന്ന സിനിമയിലെ നായകനും കുറുപ്പായിരുന്നു. ബേബി സംവിധാനം ചെയ്ത ഈ ത്രില്ലർ ചിത്രത്തിൽ കുറുപ്പായി എത്തിയത് ടിജി രവിയാണ്. ചിത്രത്തിൽ ചാക്കോയുടെ വേഷം ചെയ്തത് നടൻ സുകുമാരനും. ശ്രീനാഥ്, ബാലൻ കെ നായർ, സി ഐ പോൾ, ജോസ്, ജഗതി ശ്രീകുമാർ, ശുഭ, പ്രതാപചന്ദ്രൻ, ജലജ, കുഞ്ഞാണ്ടി, ലാലു അലക്സ്, ഫിലോമിന, ബേബി ശാലിനി എന്നിങ്ങനെ വലിയൊരു താരനിര തന്നെ ചിത്രത്തിൽ അഭിനയിച്ചിരുന്നു.\n1984 ജനുവരി 22 ന് ആണ് കുറുപ്പും കൂട്ടാളികളും കൂടി ആൾമാറാട്ടം നടത്താനായി ചാക്കോയെ കാറിലിട്ട് ചുട്ടുകൊന്നത്. അതേവർഷം തന്നെ മേയ് 19നാണ് ‘എൻഎച്ച് 47’ തിയേറ്ററുകളിലെത്തുന്നത്. ചാക്കോവധ കേസുമായി ബന്ധപ്പെട്ടുള്ള അന്വേഷണം കൊടുമ്പിരി കൊണ്ടിരിക്കുന്ന കാലമായതിനാൽ ‘ഇതൊരു സാങ്കൽപ്പിക കഥ’ എന്ന രീതിയിലാണ് ചിത്രം അന്ന് തിയേറ്ററുകളിലെത്തിയത്.\nചിത്രത്തിൽ കുറുപ്പ്, ചാക്കോ എന്നീ യഥാർത്ഥ പേരുകൾക്ക് പകരം കഥാപാത്രങ്ങൾക്ക് യഥാക്രമം സുധാകരൻ പിള്ള, റഹീം എന്നിങ്ങനെയാണ് സംവിധായകൻ പേരു നൽകിയത്. സിനിമയുടെ ക്ലൈമാക്സിൽ സുകുമാരക്കുറുപ്പിനെ നാട്ടുകാർ പിടികൂടി തല്ലുന്നതും അതുവഴി അയാൾ മരണപ്പെടുന്നതുമാണ് കാണിച്ചത്. കേരളത്തിന്റെ മനസാക്ഷിയെ ഞെട്ടിച്ച ചാക്കോവധ കേസിന് ജനവികാരം മാനിച്ചുകൊണ്ടുള്ള ഒരു അവസാനം എന്ന രീതിയിൽ ആണ് ചിത്രത്തിന്റെ അണിയറപ്രവർത്തകർ അന്നാ ക്ലൈമാക്സ് ഒരുക്കിയത്.\n37 വർഷങ്ങൾക്കു മുൻപ് തിയേറ്ററുകളിലെത്തിയ ആ ചിത്രത്തിന്റെ അവസാനരംഗങ്ങളിലെ സംഘട്ടന രംഗങ്ങളും ചെയ്സിംഗ് രംഗങ്ങളുമൊക്കെ ഇന്നത്തെ പ്രേക്ഷകരെയും ത്രില്ലടിപ്പിക്കുന്ന രീതിയിലുള്ളതാണ്. ‘കുറുപ്പ്’ വീണ്ടും വാർത്തകളിൽ നിറയുമ്പോൾ ‘എൻഎച്ച് 47’ എന്ന ചിത്രവും സിനിമാപ്രേമികളുടെ ശ്രദ്ധ കവരുകയാണ്.\nWeb Title: Nh 47 tg ravi sukumaran movie sukumara kurup


M V Nikesh Kumar started Election Campeign | മുണ്ടുടുത്ത് ഹവായ് ചെരുപ്പുമിട്ട്, വെളുക്കേ ചിരിച്ച് നികേഷ് കുമാർ പ്രചരണം തുടങ്ങി; ആശാന്റെ നെഞ്ചത്ത് പൊങ്കാലയിട്ട് റിപ്പോർട്ടർ ചാനലും; ചാനൽ നിയന്ത്രണം ഏറ്റെടുത്ത് എസ് വിജയകുമാറിന്റെ നേതൃത്വത്തിലുള്ള എഡിറ്റോറിയൽ ബോർഡ് - MarunadanMalayalee.com\nമുണ്ടുടുത്ത് ഹവായ് ചെരുപ്പുമിട്ട്, വെളുക്കേ ചിരിച്ച് നികേഷ് കുമാർ പ്രചരണം തുടങ്ങി; ആശാന്റെ നെഞ്ചത്ത് പൊങ്കാലയിട്ട് റിപ്പോർട്ടർ ചാനലും; ചാനൽ നിയന്ത്രണം ഏറ്റെടുത്ത് എസ് വിജയകുമാറിന്റെ നേതൃത്വത്തിലുള്ള എഡിറ്റോറിയൽ ബോർഡ്\nApril 01, 201603:09 PM IST Permalink\nകൊച്ചി: സിപിഐ(എം) സ്ഥാനാർത്ഥികളെ പ്രഖ്യാപിച്ചതോടെ തെരഞ്ഞെടുപ്പ് പ്രചരണ രംഗത്തേക്ക് പല സ്ഥാനാർത്ഥികളും ഇറങ്ങിയിട്ടുണ്ട്. മാദ്ധ്യമപ്രവർത്തകൻ എം വി നികേഷ് കുമാറിന്റെ സ്ഥാനാർത്ഥിത്വം കൊണ്ട് ശ്രദ്ധേയമാണ് കണ്ണൂരിലെ അഴിക്കോട് മണ്ഡലം. ഇവിടെ സിപിഐ(എം) സ്വതന്ത്ര സ്ഥാനാർത്ഥിയായാണ് എം വി രാഘവന്റെ മകൻ നികേഷ് കുമാർ. എന്തായാലും നികേഷിന്റെ സ്ഥാനാർത്ഥിത്വം സോഷ്യൽ മീഡിയയിൽ സജീവ ചർച്ചയാകുകയും ചെയ്തു. മാദ്ധ്യമപ്രവർത്തകൻ രാഷ്ട്രീയത്തിലിറങ്ങണോ എന്ന വിധത്തിൽ ചർച്ചകൾ നടന്നു.\nഇതിനിടെയാണ് ഇന്നലെ മുതൽ നികേഷ് കുമാർ തെരഞ്ഞെടുപ്പ് പ്രചരണം തുടങ്ങിയത്. സിപിഐ(എം) ജില്ലാ സെക്രട്ടറി പി ജയരാജനെ കണ്ട ശേഷമാണ് നികേഷ് പ്രചരണം തുടങ്ങിയത്. ചാനൽ സ്റ്റുഡിയോയിൽ നിന്നും കോട്ടൂരിവച്ച് മുണ്ടുടുത്ത് ഹവായി ചെരുപ്പുമിട്ട് കൈകൂപ്പി വെളുക്കേ ചിരിച്ചാണ് നികേഷ് പ്രചരണം തുടങ്ങിയത്. എന്തായാലും നികേഷ് കുമാറിന്റെ രാഷ്ട്രീയ പ്രചരണ ചിത്രം സോഷ്യൽ മീഡിയയിലും ശ്രദ്ധിക്കപ്പെട്ടു.\nസാധാരണ രാഷ്ട്രീയക്കാരെ ചാനൽ ചർച്ചകളിൽ ഇരുത്തി പൊരിക്കാറുള്ള നികേഷ് താൻ മാദ്ധ്യമപ്രവർത്തനം ഉപേക്ഷിച്ചാണ് രാഷ്ട്രീയത്തിൽ ഇറങ്ങുന്നതെന്നാണ് മാദ്ധ്യമങ്ങളോട് വ്യക്തമാക്കിയത്. അദ്ദേഹത്തിന്റെ തന്നെ കീഴിൽ മാദ്ധ്യമപ്രവർത്തനം തുടങ്ങിയവർ ചാനൽ മൈക്കുമായി ചോദ്യങ്ങൾ ചോദിച്ചു. രാഷ്ട്രീയക്കാരന്റെ മെയ് വഴക്കത്തോടെ തന്നെ മറുപടികളും നികേഷ് നൽകി. പതിവ് രാഷ്ട്രീയക്കാരുടെ ശൈലിയിൽ തന്നെയായിരുന്നു പിന്നീടുള്ള പ്രചരണങ്ങൾ. എല്ലാവരെയും കണ്ട് കൈകൂപ്പി, വോട്ടഭ്യർത്ഥിച്ച് നികേഷ് രംഗം കൊഴുപ്പിച്ചു.\nഅതേസമയം ചാനൽ രംഗത്തെ പ്രമുഖന്റെ വോട്ടഭ്യർത്ഥന ചാനലുകളിലെ മിക്ക ആക്ഷേപഹാസ്യ പരിപാടികൾക്കും അവസരം നൽകുകയും ചെയ്തു. മനോരമ ന്യൂസിന്റെയും റിപ്പോർട്ടർ ചാനലിന്റെയും ആക്ഷേപഹാസ്യത്തിലെ പ്രധാന ഐറ്റം നികേഷ് കുമാറിന്റെ വോട്ടുതേടൽ. നികേഷിന്റെ ചാനലിലെ ഡെമോക്രേയ്‌സി തന്നെ ആശാന്റെ നെഞ്ചത്ത് പൊങ്കാലയിട്ടു. നികേഷിന്റെ വോട്ടുതേടലിനെ കളിയാക്കിയായിരുന്നു പരിപാടി.\nഅതേസമയം സോഷ്യൽ മീഡിയയിൽ ആക്ടീവായി ഇടപെട്ടും രാഷ്ട്രീയം കൊഴുപ്പിക്കാനുള്ള തയ്യാറെടുപ്പിലാണ് നികേഷ് കുമാർ. അതിനിടെ വീണാ ജോർജ്ജ് കൂടി തെരഞ്ഞെടുപ്പ് പ്രചരണത്തിന് ഇറങ്ങിയോത്ട ചാനലിലെ പുതിയ എഡിറ്റോറിയൽ ബോർഡിന്റെ നേതൃത്വത്തിലാണ് വാർത്താ വിഭാഗത്തിന്റെ പ്രവർത്തനം മുന്നോട്ടു കൊണ്ടുപോകുന്നത്. ചാനലിലെ മുതിർന്ന ലേഖകനായ എസ് വിജയകുമാറിന്റെ നേതൃത്വത്തിലാണ് വാർത്തയും മറ്റ് വിഭാഗങ്ങളും മുന്നോട്ടു കൊണ്ടുപോകുന്നത്.\nനികേഷും മുകേഷും പിന്നെ ജഗദീഷും\nPosted by Kv madhu on Thursday, March 31, 2016


നാട്ടുനന്മയുടെ കവി | Weekend | Special | Deshabhimani | Sunday Nov 16, 2014\nചാരുUpdated: Sunday Nov 16, 2014\nഅമ്പത്തൊമ്പതുവര്‍ഷം മുമ്പാണ്. കൊല്ലം ജില്ലയിലെ ചവറയില്‍നിന്ന് പതിനാറു വയസ്സുകാരനായ സദാശിവന്‍പിള്ള തിരുവനന്തപുരത്തിന് വണ്ടികയറുന്നു, കൈയില് കവിതകള് കുത്തിക്കുറിച്ച കടലാസുകെട്ടുമായി. വൈകുന്നേരത്തോടെ തിരുവനന്തപുരത്ത് ജോലിചെയ്യുന്ന ജ്യേഷ്ഠന് ജനാര്‍ദനന്‍പിള്ളയുടെ സമീപത്തെത്തി. ഒരേ ഒരാവശ്യം. മഹാകവി പാലാ നാരായണന്‍നായര് തലസ്ഥാനത്തുണ്ട്; സര്‍വകലാശാലാ പ്രസിദ്ധീകരണവിഭാഗത്തില്. അദ്ദേഹത്തെ കാണണം. കവിതകള് കാണിക്കണം. ഉടന് പുറത്തിറക്കാനുദ്ദേശിക്കുന്ന കവിതാസമാഹാരത്തിന് അവതാരിക എഴുതിക്കണം.\nഅനുജന്റെ കവിതക്കമ്പത്തിന് തുണയായ ജ്യേഷ്ഠന് മഹാകവിയെ തേടിയിറങ്ങി. പാളയത്ത് വാടകവീട്ടില് താമസിക്കുന്ന അദ്ദേഹത്തെ കണ്ടുപിടിക്കാന് വിഷമമുണ്ടായില്ല. പക്ഷേ, നേരം രാത്രിയായിക്കഴിഞ്ഞിരുന്നു. പാലാ പുലര്‍ച്ചെതന്നെ മദിരാശിക്ക് പോകുകയാണ്. കുറെദിവസം കഴിഞ്ഞേയുള്ളു മടക്കം. മറ്റാരെയെങ്കിലും സമീപിക്കുകയാണുചിതം. പക്ഷേ, സദാശിവന്‍പിള്ളയുടെ മനസ്സില് മറ്റാരുമുണ്ടായിരുന്നില്ല. അതിനിടയില് മഹാകവി ഏതാനും കവിതകളിലൂടെ കണ്ണോടിച്ചു. ആ മുഖം വിടര്‍ന്നു. പിന്നെ ഓരോ കവിതയും ശ്രദ്ധാപൂര്‍വം വായിച്ചുതുടങ്ങി. ചില വരികള് കുറിച്ചെടുത്തു. പിറ്റേദിവസത്തെ യാത്രയുടെ ഒരുക്കങ്ങള് മാറ്റിവച്ച് അദ്ദേഹം എഴുതാനിരുന്നു. പാതിരാകഴിഞ്ഞു. പുലര്‍ച്ചെയോളമായി. ഉറങ്ങാതെ കാത്തിരുന്ന സദാശിവന്‍പിള്ളയെ അവതാരിക ഏല്‍പ്പിച്ച് പാലാ നാരായണന്‍നായര് മൂര്‍ധാവില് കൈവച്ചനുഗ്രഹിച്ചു.\nആ പതിനാറുകാരന് പിന്നീട് ചവറ കെ എസ് പിള്ള എന്ന പേരില് അറിയപ്പെട്ടു. നിരവധി കവിതാസമാഹാരങ്ങളും ജീവചരിത്രപുസ്തകങ്ങളും ബാലസാഹിത്യവും രചിച്ചു. അബുദാബി ശക്തി അവാര്‍ഡ് അടക്കമുള്ള പുരസ്കാരങ്ങള് നേടി.എന്നാല്, നാട്ടുനന്മകള് നിറയുന്ന അക്ഷരങ്ങളും ജീവിതവുമാണ് അദ്ദേഹത്തിന്റെ യഥാര്‍ഥ സമ്പാദ്യം. പതിനഞ്ചാം വയസ്സില് ചവറ ശങ്കരമംഗലം ഹൈസ്കൂളിലെ കലാവേദി കൈയെഴുത്തുമാസികയിലൂടെ ആദ്യകവിതയായ "രാധ' പുറത്തുവന്നു. അതേവര്‍ഷംതന്നെ കെ ബാലകൃഷ്ണന്റെ കൗമുദി വാരികയില് "പ്രയാണം' എന്ന കുട്ടിക്കഥയും മലയാളരാജ്യം ചിത്രവാരികയില് "അജ്ഞാതകാമുകി'യെന്ന കവിതയും പ്രസിദ്ധീകരിച്ചു. സദാശിവന്‍പിള്ളയുടെ ചുരുക്കപ്പേരായ കെ എസ് പിള്ള തൂലികാനാമമായി സ്വീകരിച്ചുകൊണ്ട് ഒരു കവിതാസമാഹാരംതന്നെ അച്ചടിച്ചിറക്കാന് തുനിഞ്ഞതോടെ അധ്യാപകരും ബന്ധുക്കളും "കുട്ടിക്കവി'യെ ഗൗരവത്തിലെടുത്തു.\nആദ്യസമാഹാരമായ "ചോരപ്പൂക്കള്' വെളിച്ചംകാണാന് വൈകിയില്ല.അയല്‍വാസിയും സാഹിത്യജീവിതത്തില് വഴികാട്ടിയുമായ ഒ എന് വി കുറുപ്പിന്റെ അവതാരികയോടെ "ചോരപ്പൂക്കള്' അനുവാചകരിലേക്കെത്തിയതിന്റെ അറുപതാംവര്‍ഷം ജന്മനാട് ആഘോഷിക്കുകയാണ്. ഈ വരുന്ന പതിനാറിന്.സ്കൂള്‍വിദ്യാര്‍ഥിയുടെ പരിമിതവട്ടത്തിലൊതുങ്ങുന്നവയായിരുന്നില്ല പിള്ളയുടെ ആദ്യകാലകവിതകളൊന്നും. അന്നത്തെ വിദ്യാര്‍ഥികള് പലരും സജീവമായ രാഷ്ട്രീയപ്രവര്‍ത്തകരായിരുന്നു. ചവറയ്ക്ക് തൊട്ടടുത്ത് കരുനാഗപ്പള്ളിയില് എ പി കളയ്ക്കാടിന്റെ നേതൃത്വത്തിലും കൊല്ലത്ത് ഒ മാധവന്റെ നേതൃത്വത്തിലും വിദ്യാര്‍ഥികളുടെ രാഷ്ട്രീയപ്രവര്‍ത്തനം ശക്തമായി നടക്കുന്ന കാലമാണ്. സാഹിത്യത്തില് നല്ല നാളേയ്ക്കായി തുയിലുണര്‍ത്തുന്നവര്‍ക്കായിരുന്നു പ്രാമുഖ്യം. കടലും കായലും കരയിലെ ഹരിതാഭയും ഇടത്തോടുകളും പുഞ്ചപ്പാടങ്ങളുമെല്ലാം ചേര്‍ന്ന ഗ്രാമമാണ് ചവറ. അവിടെനിന്ന് നാടറിയുന്ന ഒരു കവി അക്കാലത്തുതന്നെ ഉയര്‍ന്നുവന്നുകഴിഞ്ഞിരുന്നു- ഒ എന് വി കുറുപ്പ്. കോളേജ് വിദ്യാര്‍ഥിയായിരിക്കുമ്പോഴേ പ്രശസ്തനാണദ്ദേഹം. നാട്ടുകാരുടെ പ്രിയപ്പെട്ട അപ്പു. സദാശിവന്‍പിള്ളയ്ക്ക് അപ്പുവേട്ടന്. അയല്‍പക്കത്തെ അനുജന് എന്ന പരിഗണന ഒ എന് വി എന്നും നല്‍കിയിരുന്നതായി കെ എസ് പിള്ള ആദരപൂര്‍വം ഓര്‍ക്കുന്നു.\n"കെട്ടകാലത്തിലെ കെടാത്ത കവിതക'ളെന്നാണ് ഒ എന് വി പില്‍ക്കാലത്ത് ചവറ കെ എസ് പിള്ളയുടെ കവിതയെ വിലയിരുത്തിയിട്ടുള്ളത്.ഗ്രാമീണതയുടെ മുഗ്ധസൗന്ദര്യത്തിനൊപ്പം നഷ്ടപ്പെട്ടുപോകുന്ന നന്മകളെക്കുറിച്ചുള്ള ഉല്‍ക്കണ്ഠകളും മെച്ചപ്പെട്ടൊരു കാലത്തിനായുള്ള പ്രത്യാശയും സമകാലീന പ്രശ്നങ്ങളുമെല്ലാം ഈ കവിതകളില് നിറയുന്നു. "ദേശഹൃദയങ്ങളിലൂടെ സഞ്ചരിക്കുകയും കാലത്തിന്റെ പ്രാണവായുവിനെ സ്വീകരിച്ച് സ്വന്തം തുടിപ്പാക്കുകയും ആത്മശുദ്ധിയുടെ ആഗ്നേയതയില് സ്ഫുടംചെയ്ത ആ തുടിപ്പുകളെ നാളെയുടെ ധമനികളിലേക്ക് പടര്‍ത്തുകയും ചെയ്യാന് സദാ ഉണര്‍ന്നിരിക്കുന്ന കവിചേതസ്സായി' പ്രശസ്ത കവി മധുസൂദനന്‍നായര് ചവറ കെ എസ് പിള്ളയെ വിലയിരുത്തുന്നു.പൂര്‍വസൂരികളായ പ്രതിഭാധനന്മാരില് പലരുമായും ആത്മബന്ധം പുലര്‍ത്താനായതാണ് തന്റെ സൗഭാഗ്യമെന്ന് അദ്ദേഹം പറയുന്നു.\nഇതിലൊരാള് സാമൂഹ്യപരിഷ്കര്‍ത്താവായ വി ടി ഭട്ടതിരിപ്പാടാണ്. 1961-62 കാലത്ത് തൃത്താലയില് ആരോഗ്യവകുപ്പ് ജീവനക്കാരനായെത്തുമ്പോഴാണ് ആ ബന്ധം തുടങ്ങുന്നത്. വി ടിയുടെ മകന് വി ടി വാസുദേവനുമായി യാദൃച്ഛികമായുണ്ടായ പരിചയം അതിന് വഴിതുറന്നു. വാസുദേവനോടൊപ്പം എത്തിയ യുവാവിനെ പരിചയപ്പെട്ടയുടന് വി ടി വീടിനകത്തേക്കുപോയി. പുറത്തുവന്നപ്പോള് കൈയില് പൗരധ്വനി മാസികയുടെ പുതിയ ലക്കമുണ്ടായിരുന്നു. അതില് ചവറ കെ എസ് പിള്ളയുടെ കവിതകളെപ്പറ്റി ഒരു കുറിപ്പുണ്ടായിരുന്നു. ഒട്ടും പ്രസിദ്ധനല്ലായിരുന്ന യുവകവിയെപ്പോലും വി ടി ശ്രദ്ധിച്ചിരുന്നു. വി ടി പങ്കെടുക്കുന്ന യോഗങ്ങളിലും സമ്മേളനങ്ങളിലും അനുധാവനം ചെയ്യുന്നിടത്തോളം അടുപ്പം അവര് തമ്മിലുണ്ടായി. പിന്നീട് യോഗങ്ങളില് സംസാരിക്കാന് പിള്ളയെ അദ്ദേഹം നിര്‍ബന്ധിച്ചു. അങ്ങനെ പൊതുവേദിയില് സംസാരിക്കാന് പരിശീലിപ്പിച്ചതും ആത്മധൈര്യം നല്‍കിയതും വി ടി ഭട്ടതിരിപ്പാടാണെന്ന് കവി കൃതജ്ഞതയോടെ ഓര്‍ക്കുന്നു.\nഓണക്കൊയ്ത്ത്, ശകുന്തള, ഋതുഭേദം, ചവിട്ടുപടിയില് നില്‍ക്കരുത്, സ്യമന്തകം, മാമ്പഴം തേന്‍പഴം, പച്ചത്തത്ത പനന്തത്ത, ഇത്തിരി പൂമണം തന്നേ പോ, ഇടയനെവിടെ, ആശാന് ഉള്ളൂര് വള്ളത്തോള്, പഞ്ചാരപൈങ്കിളി, പച്ചയും കത്തിയും, വന്ദിപ്പിന് മാതാവിനെ, കുട്ടികളുടെ ചങ്ങമ്പുഴ, ചെറുശ്ശേരി എഴുത്തച്ഛന്, കുഞ്ചന്‍നമ്പ്യാര് തുടങ്ങിയവയാണ് ചവറ കെ എസ് പിള്ളയുടെ പ്രധാന കൃതികള്. സുഭദ്രാമ്മയാണ് ഭാര്യ. ഡോ. കെ എസ് വിനോദും കെ എസ് വീണയും മക്കള്.-ചാരു


120 ഭാഷകൾ, 7.20 മണിക്കൂർ പാട്ട്; ഗിന്നസ് റെക്കോർഡിട്ട് ദുബൈയിലെ മലയാളി മിടുക്കി\nHomeNews120 ഭാഷകൾ, 7.20 മണിക്കൂർ പാട്ട്; ഗിന്നസ് റെക്കോർഡിട്ട് ദുബൈയിലെ മലയാളി മിടുക്കി\nദുബൈ: റെക്കോർഡുകളുടെ കൂട്ടുകാരിയായ ദുബൈയിലെ യുവ ഗായിക സുചേതാ സതീഷ്(16) ഗിന്നസ് ബുക്ക് ഓഫ് വേൾഡ് റെക്കോർഡ്സിൽ ഇടം നേടി. ഒരു സംഗീതപരിപാടിയിൽ ഏറ്റവുമധികം ഭാഷകളിലുള്ള പാട്ടുകൾ ആലപിച്ചതിനാണ് നേട്ടം സ്വന്തമാക്കിയത്.[www.malabarflash.com]\n120 ഭാഷകളിലെ പാട്ടുകളാണ് ഓഗസ്റ്റ് 19ന് ദുബൈയിലെ ഇന്ത്യൻ കോൺസുലേറ്റ് ഹാളിൽ ഗിന്നസ് ബുക്ക് ഓഫ് വേൾ‍ഡ് റെക്കോർഡ്സ് അധികൃതരുടെയും ഇന്ത്യൻ കോൺസൽ ജനറൽ ഡോ.അമൻപുരി, മറ്റു ഉദ്യോഗസ്ഥർ, പ്രമുഖ വ്യക്തികൾ എന്നിവരുടെ സാന്നിധ്യത്തിൽ പാടിയത്. ഈ നേട്ടം ഗിന്നസ് ബുക്ക് ഓഫ് വേൾഡ് റെക്കോർഡ്സ് ഇന്നലെ പ്രഖ്യാപിച്ചു. തുടർന്ന് തങ്ങളുടെ വെബ് സൈറ്റിലൂടെ ലോകത്തെ അറിയിക്കുകയും ചെയ്തു.\nമലയാളമടക്കം 29 ഇന്ത്യൻ ഭാഷകളിലെയും 91 ലോക ഭാഷകളിലെയും ഗാനങ്ങളായിരുന്നു തന്റെ സ്വരമാധുരി കൊണ്ട് ഈ മിടുക്കി അവതരിപ്പിച്ചത്. ഉച്ചയ്ക്ക് 12ന് ആരംഭിച്ച ആലാപനം രാത്രി 7.30 വരെ 7.20 മണിക്കൂർ നീണ്ടു. എല്ലാ പാട്ടുകളും കാണാതെ പഠിച്ചായിരുന്നു ആലാപനം.\nലോക റെക്കോർഡ് യുഎഇയുടെയും ഇന്ത്യയുടെയും പ്രധാനമന്ത്രിമാർക്കും യുഎഇയിൽ താമസിക്കുന്ന എല്ലാവർക്കും ലോകത്തെങ്ങുമുള്ള ഇന്ത്യക്കാർക്കുമാണ് സമർപ്പിക്കുന്നത്. ദുബൈയിലെ ഡോ. കണ്ണൂർ എളയാവൂർ സ്വദേശി ടി.സി. സതീഷ്–സുമിത ദമ്പതികളുടെ മകളാണ് സുചേത. ദുബൈ ഇന്ത്യൻ ഹൈസ്കൂളിൽ പ്ലസ് വൺ വിദ്യാർഥിയായ ഇവർ ഇതിന് മുൻപും ഒട്ടേറെ നേട്ടങ്ങൾ കൈവരിച്ചിട്ടുണ്ട്. 102 ഭാഷകളിൽ പാടി ലോക ശ്രദ്ധ നേടിയിട്ടുള്ള സുചേത രണ്ടു ലോക റെക്കോർ‍ഡുകളും സ്വന്തമാക്കിയിരുന്നു.\nഒരു സംഗീത കച്ചേരിയിൽ ഏറ്റവും കൂടുതൽ ഭാഷകളിൽ പാടിയതിനും ഒരു കുട്ടി ഏറ്റവും ദൈർഘ്യമേറിയ കച്ചേരി അവതരിപ്പിച്ചതിനുമായിരുന്നു ഇത്. രണ്ടു റെക്കോർഡുകളും പിറന്നത് ദുബൈയിൽ തന്നെ. ചെറിയ പ്രായത്തിലേ വിവിധ ഭാഷകളിലുള്ള പാട്ടുകൾ പഠിച്ചിരുന്ന സുചേത കൂടുതൽ നേട്ടങ്ങൾ സ്വന്തമാക്കാനുള്ള പ്രയാണത്തിലാണ്.\nAward Dubai Entertainment Gulf News


News desk Channeliam April 17, 2019\nകോളേജ് ക്യാംപസില് ഒരു സിമ്പിള് ഡിസൈന് പ്രൊജക്ടില് നിന്ന് തുടങ്ങിയ ആശയം ഇന്ന് പ്രോട്ടോടൈപ്പിംഗ് വരെയെത്തി നില്‍ക്കുകയാണ്. കൊല്ലം യുകെഎഫ് കോളേജിലെ മൂന്നാം വര്‍ഷ വിദ്യാര്‍ഥികളായ അഖില്, ഹിജാസ്, നചികേതസ് എന്നിവരാണ് Go Green ടെക്കിന്റെ ഫൗണ്ടേഴ്സ്.\nനഗരങ്ങളില് ജീവിക്കുന്നവര്‍ക്ക് ടെറസ്, കിച്ചന് ഗാര്‍ഡനുകള് എളുപ്പത്തില് പരിപാലിക്കാന് Go Green ടെക്നോളജി സഹായിക്കും. ആഴ്ചയിലൊരിക്കല് കൃത്യമായി വെള്ളവും മറ്റും നല്‍കാന് കഴിയുമെങ്കില് അവിടെ Go Green ഉപകാരപ്പെടും. IoT സംബന്ധമായ ഈ പ്രൊഡക്ട് ചെടികള് നട്ട മണ്ണിലെത്ര ഈര്‍പ്പം നിലനില്‍ക്കുന്നുണ്ട്, ടെംപറേച്ചറെത്രയുണ്ടെന്ന് തുടങ്ങിയ കാര്യങ്ങള് ഫോണില് അപ് ടു ഡേറ്റായി ലഭ്യമാക്കും. പ്രോട്ടോടൈപ്പിംഗ് സ്റ്റേജ് ഏറെക്കുറെ വിജയകരമായ Go Green, ക്രോപ് സ്പെസിഫിക്കാക്കുക എന്നതാണ് അടുത്ത ഘട്ടം.\nഡിസൈന് പ്രൊജക്ടിനായി ഈ ആശയം തെരഞ്ഞെടുത്ത സമയത്ത് തന്നെയായിരുന്നു കോളേജ് ഡെപ്യൂട്ടി ഡയറക്ടര് സുജാത സമാനമായ ആശയത്തില് സൊലൂഷന് കണ്ടെത്താമോ എന്ന് വിദ്യാര്‍ഥികളോട് ചോദിച്ചത്. ഡിസൈന് പ്രൊജക്ടുമായി സാമ്യമുള്ളതിനാല് പ്രൊജക്ട് ടേക്കപ്പ് ചെയ്തു. thinkspeak എന്ന പ്ലാറ്റ്ഫോമിലാണ് IoT സംബന്ധമായ കാര്യങ്ങള് നടത്തുന്നത്. സ്വന്തമായൊരു പ്ലാറ്റ്ഫോമില് ഒരു ആപ്പ് ഡെവലപ് ചെയ്യണമെന്നാണ് വിദ്യാര്‍ഥികളുടെ ലക്ഷ്യം.\nനിലവില് ക്രോപ് സ്പെസിഫിക് അല്ല Go Green. ഓരോ ക്രോപ്പിനും അതിന്റേതായ രീതിയിലുള്ള മോണിറ്ററിംഗ് ചെയ്യാന് കഴിയുന്ന രീതിയിലേക്ക് മാറ്റാനാണ് പ്ലാന്. ബേസിക്കായ ആശയമാണെങ്കിലും അത് കുറഞ്ഞ ചെലവിലും ഒരു പ്രൊഡക്ടെന്ന നിലയിലേക്കും മാറ്റുകയെന്നതാണ് തങ്ങള്‍ക്ക് മുന്നിലുള്ള വെല്ലുവിളിയെന്ന് ഫൗണ്ടേഴ്‌സ് പറയുന്നു.\nGo Green Tech MOST VIEWED RECOMMENDED VIDEOS SLIDER Student Innovation TOP STORIES UKF College of Engineering and Technology iot\nവെല്‍ത്ത് മാനേജ്‌മെന്റ് സ്റ്റാര്‍ട്ടപ്പിന് 4.5 മില്യണ് ഡോളര് നിക്ഷേപം\n30 ടോറന്റ് വെബ്‌സൈറ്റുകള്‍ക്ക് ഡല്‍ഹി ഹൈക്കോടതിയുടെ വിലക്ക്\nസംരംഭത്തിന്റെ വിജയത്തിന് ടെക്‌നോളജി നിര്‍ബന്ധം\nഇ-ഗവേണന്‍സ് : ഒന്നാം സ്ഥാനത്ത് കേരളം\n2.94 ട്രില്യണ് ഡോളര് GDP മൂല്യവുമായി ഇന്ത്യ


48,350 കോടി ആസ്തി, ഇന്ത്യയിലെ അതിസമ്പന്ന; ആരാണ് ഫാൽഗുനി നയാർ? | Nykaa's founder becomes India's wealthiest self-made female billionaire\n48,350 കോടി ആസ്തി, ഇന്ത്യയിലെ അതിസമ്പന്ന; ആരാണ് ഫാൽഗുനി നയാർ?\nഓഹരി വിപണിയിലേക്കുള്ള നൈകയുടെ ചുവടുവയ്പ്പാണ് ഫാൽഗുനിയുടെ ജീവിതം മാറ്റിയെഴുതിയത്\n10 Nov 2021 1:59 PM GMT\nമുംബൈ: സൗന്ദര്യവർധക നിർമാണ ബ്രാന്‍ഡ് നൈകയുടെ ചീഫ് ഓപറേറ്റിങ് ഓഫീസർ ഫാൽഗുനി നയാർ ഇന്ത്യയിലെ അതിസമ്പന്നപ്പട്ടികയില്. ബ്ലൂംബർഗ് ശതകോടീശ്വര സൂചികയിൽ സ്വപ്രയത്‌നത്താൽ ഏറ്റവും സമ്പന്നയായ ഇന്ത്യക്കാരിയാണ് ഇപ്പോൾ ഫാൽഗുനി. ഓഹരി വിപണിയിലേക്കുള്ള നൈകയുടെ ചുവടുവയ്പ്പാണ് ഫാൽഗുനിയുടെ ജീവിതം മാറ്റിയെഴുതിയത്.\nവിപണിയുടെ ആദ്യദിനം തന്നെ 89 ശതമാനം ഓഹരി മൂല്യമാണ് സ്റ്റോക് എക്സ്ചേഞ്ചില് രജിസ്റ്റര് ചെയ്ത നൈകയുടെ മാതൃകമ്പനി എഫ്‌സിഎൻ ഇ-കൊമേഴ്‌സ് വെഞ്ച്വറിന് നേടിയത്. ഓഹരിയൊന്നിന് 1125 രൂപയ്ക്കാണ് കമ്പനി ലിസ്റ്റ് ചെയ്തിരുന്നത്. എന്നാൽ രണ്ട് മണിക്കൂറിനകം തന്നെ മൂല്യം 2050ലേക്ക് കുതിച്ചു. 2,208ലാണ് ക്ലോസ് ചെയ്തത്. കമ്പനിയുടെ വിപണി മൂല്യം ഒരു ലക്ഷം കോടി രൂപ പിന്നിടുകയും ചെയ്തു.\nനൈകയുടെ 51 ശതമാനം ഓഹരികളാണ് ഫാൽഗുനി നയാർക്ക് സ്വന്തമായുള്ളത്. ആസ്തി 6.5 ബില്യൺ ഡോളർ (ഏകദേശം 48,350 കോടി രൂപ). 20 വർഷം ഇൻവസ്റ്റ്‌മെന്റ് ബാങ്കറായിരുന്ന നയാർ അമ്പത് വയസ്സ് തികയുന്നതിന് മാസങ്ങൾക്ക് മുമ്പ് 2012ലാണ് നൈക ആരംഭിക്കുന്നത്. എട്ടു വർഷത്തിനിപ്പുറം ഇന്ത്യയിലെ ഏറ്റവും വലിയ സമ്പന്ന വനിതകളിൽ ഒരാളുമായി. ലോകവിപണിയിലെ സൗന്ദര്യവർധക വസ്തുക്കളിൽ 1500ലധികം ആഡംബര ബ്രാന്റുകളാണ് നൈകയുടേതായി ഉള്ളത്.\nഇന്‍ഫോഗ്രാഫിക്സിന് കടപ്പാട്- ഇകണോമിക് ടൈംസ്\n''ഞാൻ അൻപതാം വയസിൽ യാതൊരു പരിചയവുമില്ലാതെയാണ് നൈക ആരംഭിച്ചത്, ഞങ്ങളുടെ യാത്ര നിങ്ങളോരോരുത്തരേയും പ്രചോദിപ്പിക്കാൻ കഴിഞ്ഞു എന്നാണ് പ്രതീക്ഷിക്കുന്നത്.''- ബിസിനസിനെ കുറിച്ച് ഫാൽഗുനി പറയുന്നു. ശരിയായ വിദ്യാഭ്യാസവും പിന്തുണയുമുണ്ടെങ്കിൽ ഏതൊരു സ്ത്രീയും ഉയരങ്ങളിൽ എത്തുമെന്നും നിശ്ചയ ദാർഢ്യത്തോടെ അവർ എന്തെങ്കിലും ചെയ്യാൻ ആഗ്രഹിച്ചാൽ തീർച്ചയായും അത് നേടുമെന്നും അവർ ചൂണ്ടിക്കാട്ടുന്നു.\nബിസിനസിന്റെ ഗുജറാത്തി ടച്ച്\nഅനേകം വൻകിട വ്യവസായികൾ ജന്മമെടുത്ത ഗുജറാത്താണ് ഫാൽഗുനിയുടെ സ്വദേശം. അഹമ്മദാബാദ് ഐഎഎമ്മിൽ വിദ്യാഭ്യാസം പൂർത്തിയാക്കിയ ഫൽഗുനി കൊട്ടക് മഹീന്ദ്ര കാപിറ്റൽ കമ്പനിയിലും മറ്റൊരു സ്വകാര്യ ബാങ്കിലും ജോലി ചെയ്തു. അൻപതാം വയസിലാണ് ഒരു സംരംഭയാവുക എന്ന ലക്ഷ്യത്തിലേക്ക് കാലെടുത്തുവച്ചത്.\nഫാല്‍ഗുനിക്കൊപ്പം നടി കത്രീന കൈഫ്\n2012 ഏപ്രിലിൽ നൈക തുടങ്ങുകയും തുടക്കം മുതൽ രാജ്യത്തെ ഏറ്റവും വേഗത്തിൽ വളരുന്ന സ്റ്റാർട്ടപായി നൈക മാറുകയും ചെയ്തു. രാജ്യത്തുടനീളം എൺപത് റീട്ടെയിൽ സ്‌റ്റോറുകളാണ് കമ്പനിക്കുള്ളത്. ആയിരത്തി അഞ്ഞൂറിലേറെ ജോലിക്കാരുമുണ്ട്. കോവിഡ് മഹാമാരിക്കാലത്ത് ലാഭമുണ്ടാക്കിയ അപൂർവ്വം ബ്രാൻഡുകളിൽ ഒന്നാണ് നൈക. മൊത്തം വരുമാനം 2453 കോടി രൂപ.\nടാറ്റ മോട്ടോഴ്‌സ് ലിമിറ്റഡ്, അവിവ ലൈഫ് ഇൻഷുറൻസ് കമ്പനി ഇന്ത്യ ലിമിറ്റഡ്, എസിസി ലിമിറ്റഡ്, ഡാബർ ഇന്ത്യ ലിമിറ്റഡ് തുടങ്ങിയ സ്ഥാപനങ്ങളുടെ ബോർഡ് ഓഫ് ഡയറക്ടേഴ്‌സ് അംഗം കൂടിയാണ് ഫാൽഗുനി. വിവിധ അന്താരാഷ്ട്ര പുരസ്‌കാരങ്ങൾ നേടിയിട്ടുണ്ട്.\nTAGS :Nykaa Falguni Nayar


Murali Vijay |കോവിഡ് വാക്സിന് എടുക്കാന് തയ്യാറല്ല; മുരളി വിജയിയെ ഒഴിവാക്കി തമിഴ്‌നാട് ക്രിക്കറ്റ് – News18 Malayalam\nMurali Vijay |കോവിഡ് വാക്സിന് എടുക്കാന് തയ്യാറല്ല; മുരളി വിജയിയെ ഒഴിവാക്കി തമിഴ്‌നാട് ക്രിക്കറ്റ്\nടൂര്‍ണമെന്റ് തുടങ്ങാന് ഒരാഴ്ച സമയമുളളപ്പോള് കളിക്കാര് ബയോ ബബിളില് പ്രവേശിക്കേണ്ടതായുണ്ട്.\nLast Updated : November 14, 2021, 19:31 IST\nകോവിഡ് വാക്സിന് (Covid vaccine) സ്വീകരിക്കാന് തയ്യാറാകാത്തതിനാല് സയ്യിദ് മുഷ്താഖ് അലി ട്രോഫി (Syed Mushtaq Ali Trophy) ക്രിക്കറ്റ് ടൂര്‍ണമെന്റില് തമിഴ്നാട് ടീമില് മുന് ഇന്ത്യന് ഓപ്പണര് മുരളി വിജയ്ക്ക്(Murali Vijay) സ്ഥാനമില്ല. ടീമിലെ താരങ്ങള് രണ്ട് ഡോസ് കോവിഡ് വാക്‌സിനെടുക്കണമെന്നും ബയോ ബബിളില് കഴിയണമെന്നുമാണ് ബിസിസിഐ നല്‍കുന്ന നിബന്ധന. എന്നാല് ഇത് അനുസരിക്കാന് മുരളി വിജയ് തയ്യാറായില്ല.\nകളിക്കാര് കോവിഡ് വാക്സിന് സ്വീകരിക്കുന്നതിനെ പ്രോത്സാഹിപ്പിക്കുന്ന നിലപാടാണ് ബിസിസിഐയുടേത്. എന്നാല് വാക്സിന് സ്വീകരിക്കണമോ എന്നതില് അന്തിമ തീരുമാനം എടുക്കാനുള്ള അവകാശം കളിക്കാര്‍ക്കാണ്. വാക്സിന് സ്വീകരിക്കുക എന്നത് വ്യക്തിപരമായ തീരുമാനമാണ്. എന്നാല് വാക്സിന് എടുക്കാന് മുരളി വിജയ് മടിക്കുന്നു, ബിസിസിഐ വൃത്തങ്ങള് പറയുന്നു.\nടൂര്‍ണമെന്റ് തുടങ്ങാന് ഒരാഴ്ച സമയമുളളപ്പോള് കളിക്കാര് ബയോ ബബിളില് പ്രവേശിക്കേണ്ടതായുണ്ട്. എന്നാല് മുരളി വിജയ് ടീമിനൊപ്പം ചേര്‍ന്നില്ല. ഇതോടെ മുരളിയെ ഒഴിവാക്കി തമിഴ്നാട് ടീം പ്രഖ്യാപിക്കുകയായിരുന്നു. ഇനി വാക്സിന് സ്വീകരിച്ച് ബബിളില് കഴിയാന് തയ്യാറായി മുരളി വിജയ് തിരിച്ചെത്തിയാലും ഫിറ്റ്നസ് തെളിയിച്ചതിന് ശേഷം മാത്രമാവും സെലക്ഷന് പരിഗണിക്കുക.\n2020 ഐപിഎല് സീസണിലാണ് മുരളി വിജയി അവസാനമായി ക്രിക്കറ്റ് മത്സരം കളിച്ചത്. തമിഴ്നാടിന് വേണ്ടിയും കര്‍ണാടകയ്ക്ക് വേണ്ടിയും മുരളി വിജയ് ആഭ്യന്തര ക്രിക്കറ്റില് കളിച്ചിട്ടുണ്ട്. 2018 ഡിസംബറില് ഓസ്ട്രേലിയയ്ക്കെതിരായാണ് മുരളി വിജയ് അവസാനമായി ഒരു അന്താരാഷ്ട്ര മത്സരത്തില് ഇന്ത്യയ്ക്ക് വേണ്ടി കളിച്ചത്.\nHasan Ali |'ക്യാച്ച് നഷ്ടപ്പെടുത്തിയതില് നിങ്ങളെക്കാള് നിരാശനാണ് ഞാന്'; പാക് ആരാധകരോട് ഹസന് അലി\nഇത്തവണത്തെ ടി20 ലോകകപ്പിലെ ഓസ്‌ട്രേലിയ- പാകിസ്ഥാന് സെമിഫൈനല് മത്സരം ആവേശകരമായ മുഹൂര്‍ത്തങ്ങളാണ് ലോകമെമ്പാടുമുള്ള ക്രിക്കറ്റ് ആരാധകര്‍ക്ക് സമ്മാനിച്ചത്. മത്സരത്തില് ഓസീസ് താരം മാത്യു വെയ്ഡ് നായകനായപ്പോള് പാകിസ്ഥാന് താരം ഹസന് അലി ദുരന്തനായകനായി മാറുകയായിരുന്നു.\nമത്സരത്തില് ഏറെ റണ്‍സ് വഴങ്ങിയ ഹസന് അലി, പത്തൊമ്പതാം ഓവറില് ഓസീസിനെ ജയിപ്പിച്ചതില് നിര്‍ണായക പങ്ക് വഹിച്ച മാത്യൂ വെയ്ഡിന്റെ ക്യാച്ച് നഷ്ടമാക്കുകയും ചെയ്തു. ഇതിനു പിന്നാലെ തുടര്‍ച്ചയായി പാകിസ്ഥാന് സൂപ്പര് ബോളറായ ഷഹീന് അഫ്രീദിയെ തുടരെ മൂന്ന് സിക്സ് പറത്തിയാണ് വെയ്ഡ് പാകിസ്ഥാനില് നിന്ന് വിജയം പറിച്ചെടുത്തത്. ഇതോടെ ഹസന് അലിക്കെതിരെ അധിക്ഷേപവും വിമര്‍ശനവുമായി പാക് ആരാധകരും രംഗത്തെത്തുകയായിരുന്നു.\nമത്സരത്തിലെ 19ാം ഓവറില് മൂന്നാമത്തെ പന്തില് മിഡ് വിക്കറ്റിലേക്ക് മാത്യു വെയ്ഡ് അടിച്ചതെങ്കിലും ടൈമിങ് തെറ്റിയതോടെ, ഹസന് അലിക്ക് ക്യാച്ച് ചെയ്യാനുള്ള അവസരമായി മാറി. എന്നാല് ഓടിയെത്തിയ ഹസന് അലിക്ക് പിഴച്ചതോടെ, മാത്യു വെയ്ഡിന് ലൈഫ് ലഭിക്കുകയായിരുന്നു.\nഇപ്പോള് സംഭവത്തില് ഹസന് അലിയുടെ ആദ്യ പ്രതികരണം പുറത്തുവന്നിരിക്കുകയാണ്. 'നിങ്ങളുടെ പ്രതീക്ഷയ്ക്കൊത്ത് എന്റെ പ്രകടനം ഉയരാത്തതില് നിങ്ങള് അസ്വസ്ഥരാണെന്ന് എനിക്ക് അറിയാം. നിങ്ങളേക്കാള് നിരാശനാണ് ഞാന്. എന്നിലുള്ള നിങ്ങളുടെ പ്രതീക്ഷ മാറ്റരുത്. ഏറ്റവും ഉയര്‍ന്ന നിലയില് പാകിസ്ഥാന് ക്രിക്കറ്റിനായി സേവനം ചെയ്യണം എന്നാണ് എനിക്ക്. അതിനായി വീണ്ടും കഠിനാധ്വാനം ചെയ്യുന്നു. ഈ പരിക്ക് എന്നെ കൂടുതല് കരുത്തനാക്കുന്നു.'- ട്വിറ്ററില് പങ്കുവെച്ച പ്രസ്താവനയില് ഹസന് അലി കുറിച്ചു.\nFirst published: November 14, 2021, 19:26 IST\nCovid vaccineindian cricketertamil nadu


പരിസ്ഥിതി സംരക്ഷണത്തിന് സ്ഥാനാര്‍ത്ഥികള്; 17-ാം വാര്‍ഡില് പ്ലൈവുഡ് കമ്പനി- 27 | Kuruppampadi\nപരിസ്ഥിതി സംരക്ഷണത്തിന് സ്ഥാനാര്‍ത്ഥികള്; 17-ാം വാര്‍ഡില് പ്ലൈവുഡ് കമ്പനി- 27\nകുറുപ്പംപടി: പ്ലൈവുഡ് കമ്പനികളുടെ ആധിക്യംമൂലം ദുരിതത്തിലായ വാര്‍ഡ് നിവാസികളെ രക്ഷിക്കാന് ഒരു സ്ഥാനാര്‍ത്ഥി. രായമംഗലം പഞ്ചായത്ത് 17-ാം വാര്‍ഡില് രാജന് കിടങ്ങോത്താണ് മുന്നണികളില് വിശ്വാസം നഷ്ടപ്പെട്ട് സ്വതന്ത്ര സ്ഥാനാര്‍ത്ഥിയായത്. 17-ാം വാര്‍ഡില് 27 പ്ലൈവുഡ് കമ്പനികളുണ്ട്. 24 മണിക്കൂറും പ്രവര്‍ത്തിക്കുന്നതു മൂലം ഇവിടെ സ്വൈരജീവിതം അസാധ്യമായി. ജനപ്രതിനിധികളോട് പലതവണ പരാതിപ്പെട്ടിട്ടും യാതൊരു നടപടിയും ഉണ്ടായില്ല.\nസേവ് രായമംഗലം എന്ന സംഘടനയുടെ പ്രവര്‍ത്തകനായ രാജന് വാര്‍ഡ് നിവാസികളെ കണ്ട് അഭിപ്രായം ആരാഞ്ഞതിന് ശേഷമാണ് പത്രിക സമര്‍പ്പിച്ചത്. 1447 വോട്ടര്‍മാരും 400 വീടുകളുമുണ്ട്. തിരഞ്ഞെടുക്കപ്പെടുന്നപക്ഷം, ഗ്രാമസഭയില് 50 ശതമാനം വോട്ടര്‍മാര് തന്നിലുള്ള വിശ്വാസം നഷ്ടപ്പെട്ടെന്ന് രേഖപ്പെടുത്തുന്ന അന്ന് രാജിവെച്ചൊഴിയുമെന്നും പ്രകടനപത്രികയില് രാജന് വ്യക്തമാക്കുന്നു.\nപരിസ്ഥിതിയെ സംരക്ഷിക്കാന് മുന്‍കൈയെടുക്കുമെന്ന് പ്രഖ്യാപിച്ച് പഞ്ചായത്തീരാജ് കാമ്പയിന് കമ്മിറ്റി ഏതാനും വാര്‍ഡുകളില് കൂടി സ്ഥാനാര്‍ത്ഥികളെ മത്സരിപ്പിക്കുന്നുണ്ട്. അശമന്നൂര് പഞ്ചായത്ത് 12-ാം വാര്‍ഡില് ജിബി ഏലിയാസ്, െവങ്ങോല 23-ാം വാര്‍ഡില് സാനി ഔഗേന് എന്നിവരാണ് സമിതിയുടെ സ്ഥാനാര്‍ത്ഥികള്. പ്ലൈവുഡ് കന്പനിയുടെ മലിനീകരണം രൂക്ഷമായ മേഖലകളാണിത്. വെങ്ങോല 23-ാം വാര്‍ഡിലെ സ്ഥാനാര്‍ത്ഥിക്ക് ഇടതുമുന്നണിയുടെ പിന്തുണയുമുണ്ട്.


കൊല്ലം: പ്രസിഡന്റ്‌സ് ട്രോഫി ജലോത്സവത്തിന്റെ ഒരുക്കങ്ങള് പൂര്‍ത്തിയായി. ഇന്ന് ഉച്ചയ്ക്കാണ് മത്സരങ്ങള് തുടങ്ങുന്നത്.\nനാല് ട്രാക്കുകളിലായി 18 ചുണ്ടന്‍വള്ളങ്ങളും നാല് വനിതാ തെക്കനോടി വള്ളങ്ങളും 32 ചെറുവള്ളങ്ങളുമടക്കം 54 വള്ളങ്ങളാണ് മാറ്റുരയ്ക്കുന്നത്.\nഉച്ചയ്ക്ക് 1.30നു ജില്ലാ കലക്ടര് പി.ജി. തോമസ് പതാക ഉയര്‍ത്തുന്നതോടെ ജലോല്‍സവത്തിനു തുടക്കമാകും. രണ്ടിനു സാനിയ മിര്‍സ മത്സരം ഉദ്ഘാടനം ചെയ്യും.\nഭര്‍ത്താവും പാക്കിസ്ഥാന് ക്രിക്കറ്റ് താരവുമായ ശുഐബ് മാലിക്കിനൊപ്പം വരാന് സാനിയ ആലോചിച്ചിരുന്നുവെങ്കിലും അതുണ്ടാകില്ല. മാതാവ് നസീമയാണ് സാനിയയുടെ കൂടെ വരുന്നത്.\nപുലര്‍ച്ചെ ഒന്നിന് തിരുവനന്തപുരം വിമാനത്താവളത്തില് എത്തുന്ന അവര് റോഡ് മാര്‍ഗം കൊല്ലത്തെത്തി ദ് റാവിസ് ഹോട്ടലില് തങ്ങും. ഉച്ചയ്ക്ക് 1.45ന് കെ.എസ്.ആര്.ടി.സി ഉള്‍നാടന് ജലഗതാഗത വകുപ്പ് സബ്ഡിവിഷന് ഓഫിസിനു മുന്നിലെ പന്തലില് സാനിയ എത്തും.\nമത്സരത്തിന് ശേഷം 4.30ന് നെടുമ്പാശേരി വിമാനത്താവളത്തിലേക്ക് തിരിക്കുമെന്നാണ് അറിയുന്നത്. ഇന്നു സമ്പൂര്‍ണ കേന്ദ്രമന്ത്രിസഭ നടക്കുന്നതിനാല് കേന്ദ്രമന്ത്രിമാരായ ശശി തരൂരും കൊടിക്കുന്നില് സുരേഷും എത്തില്ല.


വിപണിയിടിഞ്ഞു. നിക്ഷേപകർക്ക് നഷ്ടം 3.25 ലക്ഷം കോടി > Breaking News l Kerala l India l world l Politics l Sports l Videos l Latest News l Live updates l Movies l Karimattam Live - Karimattamlive.com®\nഓഹരിവിപണിയുടെ പത്തു ദിവസത്തെ തുടർച്ചയായ ജൈത്രയാത്രയ്ക്ക് ഒടുവിൽ വിരാമം. ഐടി, ബാങ്കിംഗ്, ധനകാര്യ ഓഹരികളുടെ നഷ്ടക്കിതപ്പിൽ സെൻസെക്സും നിഫ്റ്റിയും കൂപ്പു കുത്തി. 1066.33 പോയിന്‍റ് നഷ്ടത്തിൽ 39,728.41ലാണ് ബിഎസ്ഇ സെൻസെക്സ് വ്യാപാരം അവസാനിപ്പിച്ചത്. നിഫ്റ്റി 290.70 പോയിന്‍റ് വീഴ്ചയോടെ 11,680.35ലും.\nബിഎസ്ഇയിൽ ലിസ്റ്റ് ചെയ്ത കമ്പനികളുടെ ആകെ വിപണിമൂല്യം 157.31 ലക്ഷം കോടി രൂപയായി താണു. ഇതോടെ നിക്ഷേപകർക്ക് ഒറ്റ ദിവസം കൊണ്ട് 3.25 ലക്ഷം കോടി രൂപയുടെ നഷ്ടമാണുണ്ടായത്. സെൻസെക്സ് നിരയിൽ ഏഷ്യൻ പെയിന്‍റ്സ് ഒഴികെ മറ്റെല്ലാവർക്കും വ്യാഴാഴ്ച നഷ്ടത്തിന്‍റെ ദിവസമായി രുന്നു.\nബജാജ് ഫിനാൻസ്, ടെക് മഹീന്ദ്ര, ഇൻഡസ് ഇൻഡ് ബാങ്ക്, ഐസിഐസിഐ ബാങ്ക്, എസ്ബിഐ, റിലയൻസ് എന്നിവയാണ് കൂടുതലായി നഷ്ടം നേരിട്ട കമ്പ നികൾ.\nഇന്ത്യൻ വിപണിയിലുടലെടുത്ത ലാഭമെടുപ്പ് തരംഗം ആഗോള തലത്തിലുണ്ടായതിന്‍റെ തുടർച്ചയായിരുന്നു. അമേരിക്കയിൽ പ്രസിഡന്‍റ് തെരഞ്ഞെടുപ്പിന് മുമ്പ് സാമ്പത്തിക ഉത്തേജന പദ്ധതികളുണ്ടാവില്ലെന്ന പ്രഖ്യാപനം നിക്ഷേപകരെ നിരാശരാക്കി. ചൈനയുടെ ആന്‍റ് ഗ്രൂപ്പിനെ യുഎസ് ഭരണകൂടം കരിമ്പട്ടികയിൽപ്പെ ടുത്തിയേക്കുമെന്ന റിപ്പോർട്ടുകളും വിപണിയിൽ സമ്മർദം സൃഷ്ടിച്ചു.\nഇവയ്ക്കു പുറമേ കോവിഡ് വ്യാപനം നേരിടാൻ യുറോപ്പിന്‍റെ പല ഭാഗങ്ങളിലും ലോക്ക് ഡൗണ് ഉൾപ്പെടെയുള്ള നിയന്ത്രണങ്ങൾ വരുന്നതും നിക്ഷേപകർ അപായസൂചനയായെടുത്തു.\nTags: Crash down Market Stock\nPrevious: കനത്ത മഴയില് മതില് ഇടിഞ്ഞ് വീണ് രണ്ടു മാസം പ്രായമുള്ള കുഞ്ഞ് ഉള്‍പ്പടെ ഒന്‍പത് പേര് മരിച്ചു.\nNext: മകന്‍റെ വെട്ടേറ്റ് അച്ഛൻ മരിച്ചു.\nNewsdesk3hours ago 47


കുഞ്ഞൂഞ്ഞ്. . . - Nammude Kodakara\nഇത് നിങ്ങൾ ഉദ്ദേശിക്കുന്ന കുഞ്ഞൂഞ്ഞ് അല്ല. പണ്ട് ഞാൻ കുഞ്ഞായിരുന്നപ്പോൾ മുടി വെട്ടാൻ വീട്ടിൽ വന്നിരുന്ന ബാർബർ. മൂന്നാഴ്ച കൂടുമ്പോൾ കൈയിൽ കത്രികയും ചീപ്പും അടങ്ങിയ ഒരു ചെറിയ പൊതിക്കെട്ടുമായി അതിരാവിലെ വീട്ടില് വരുന്ന ഈ കുഞ്ഞൂഞ്ഞ് എന്റെ ഒന്നാം നമ്പര് ശത്രുക്കളിൽ ഒരാളായിരുന്നു. പാതിയുറക്കത്തിൽ വെളിയിൽ അച്ഛനോട് സംസാരിക്കുന്നത് കേൾക്കുമ്പോഴേ നെഞ്ചിടിക്കും.. പുതപ്പ് തലവഴി ഒന്നുകൂടി വലിച്ചിട്ട് ഉറക്കം നടിച്ചു കിടക്കും. അച്ഛന്റെ മുടി വെട്ടിക്കഴിഞ്ഞാൽ എന്നെ വിളിക്കും എന്നുറപ്പാണ്. പുതപ്പിനടിയിൽ മുടിയിൽ പിടിച്ചു നോക്കും.. വളർന്നിട്ടുണ്ടോ.. ഇല്ലെങ്കിലും അയാൾ വെട്ടും, ഉറപ്പാ.\nഅധികം താമസമുണ്ടാവില്ല, വെളിയിൽ നിന്ന് വിളിവരാൻ… സ്വാഭാവികമായും അമ്മ വന്നു പറയാതെ എഴുന്നേൽക്കില്ല.. കാരണം ഞാൻ ഉറക്കത്തിലാണല്ലോ..\n“എന്റെ മുടി വളർന്നില്ല, ഇനി വരുമ്പോൾ വെട്ടിയാൽ മതി” പുതപ്പിനടിയിൽ നിന്നു സ്വരം മാത്രം പുറത്തേക്ക് വിടും.\nപുതപ്പ് മാറ്റി നോക്കി അമ്മ പറയും “ശരിയാ, ഇത് വളർന്നിട്ടില്ല.. അച്ഛനോട് ചെന്ന് പറഞ്ഞിട്ട് വാ…” എന്നെ എഴുന്നേൽപ്പിച്ചു വിടും…\nഎന്റെ അഭിപ്രായത്തോടുള്ള ഈ സമ്മതം മൂളൽ എന്നെ വെളിയിൽ എത്തിക്കാനുള്ള അമ്മയുടെ അടവായിരുന്നു എന്ന് പിൽക്കാലത്ത് എനിക്ക് മനസ്സിലായി.\nവെളിയിലേക്ക് തലമാത്രം നീട്ടി പറയും… “വളർന്നില്ല.. പിന്നെ മതി”\nപക്ഷെ ഒരിക്കൽ പോലും കുഞ്ഞൂഞ്ഞ് സമ്മതിച്ചിട്ടില്ല.. മുടി പിടിച്ചു നോക്കിയിട്ട് പറയും.. “ഇത് വല്ലാതെ വളർന്നല്ലോ.. ഇനി ഞാൻ ഒരു മാസം കഴിഞ്ഞേ വരൂ.. അപ്പൊ ഇതാകെ കാടാകും..”\nഅത് സപ്പോര്ട്ട് ചെയ്യാൻ അച്ഛനും അമ്മയും ഉണ്ടാകും എന്ന സങ്കടവും പെങ്ങന്മാർക്ക് ആർക്കും ഈ ദുരവസ്ഥ ഇല്ലല്ലോ എന്ന നിരാശയും മൂലം വാതിലിനു വെളിയിലേക്ക് കാലു വെക്കുന്നത് മുതൽ കരച്ചിൽ തുടങ്ങിയിട്ടുണ്ടാവും.\nഏങ്ങലടിച്ചു കരയുന്ന എന്റെ കഴുത്തിൽ പിടിച്ചു തിരിച്ചു ഒരു ദാക്ഷിണ്യവുമില്ലാതെ കുഞ്ഞൂഞ്ഞു പണി തുടങ്ങും. ഏങ്ങലടിയുടെ ശക്തി കൂടുമ്പോൾ കത്തിയോ കത്രികയോ കഴുത്തിൽ കൊണ്ട് മുറിയും.. അത് കരച്ചിൽ ശക്തമാക്കും.. ഇതൊരു സ്ഥിരം നാടകമായിരുന്നു.. എല്ലാ മാസവും മുറ്റത്തിന്റെ കോണിൽ അരങ്ങേറുന്ന നാടകം.\nകുഞ്ഞൂഞ്ഞിനെ എനിക്കിഷ്ടമില്ലാത്തത് മൂന്നു കാരണങ്ങൾകൊണ്ടായിരുന്നു. ഒന്ന് രാവിലെ ഉറക്കത്തിൽ നിന്ന് വിളിചെഴുന്നെൽപ്പിക്കും.. കുറച്ചു നേരം വെളുത്തിട്ടു വന്നൂടെ എന്നാലോചിചിട്ടുണ്ട്. രണ്ട്, മുടി വെട്ടുമ്പോൾ മുറുക്കുന്ന കുഞ്ഞൂഞ്ഞു അതിനിടയിൽ തന്നെ ചുറ്റും തുപ്പും.. ഓരോ തുപ്പലിനും എന്റെ കരച്ചിലിന്റെ വോളിയം കൂടും.. മൂന്ന്, മുടി വെട്ടിക്കഴിഞ്ഞാൽ എന്നെ എനിക്കിഷ്ടമില്ലായിരുന്നു.. നഗ്നനാക്കിയ അവസ്ഥ.\nകുറച്ചൂകൂടി വളർന്നപ്പോൾ കടയിൽ പോയി മുടിവെട്ടണം എന്ന ആവശ്യം മുന്നോട്ടു വെച്ചു. കൂട്ടുകാരുടെയെല്ലാം മുടി പല സ്റ്റൈലിൽ.. എന്റെ മാത്രം ഒരു ‘കുഞ്ഞൂഞ്ഞ് സ്റ്റൈൽ’. എനിക്കിത് വേണ്ട…\nഅമ്മ വഴി മുന്നോട്ടു വച്ച ആ പരാതി ചുവന്ന മാർക്കിട്ടു അച്ഛൻ തിരിച്ചയച്ചു.. “Application Rejected”.\nപിന്നീട് കുഞ്ഞൂഞ്ഞ് വയസ്സായി പണി നിർത്തിയപ്പോൾ വീട്ടില് വന്നു മുടി വെട്ടാൻ ആളെ കിട്ടാതായി. അതോടെ മറ്റു പോംവഴികളൊന്നുമില്ലാതെ എന്റെ പഴയ അപ്പ്ലിക്കഷന് approved സ്റ്റാറ്റസ് കിട്ടി.\nപിന്നീട് എത്ര കടകൾ, ബിനു സുനു, മനു.. പല പല ഹെയർ സ്റ്റൈലിസ്റ്റുകളെ മാറി മാറി പരീക്ഷിച്ചു.\nഇവിടെ, ഈ ഖത്തറിൽ ഒരു പിലിപ്പിനൊ ബാർബെറുടെ കൈയിൽ തലകൊടുത്ത് ഇരിക്കുമ്പോൾ ഞാൻ വീണ്ടും കുഞ്ഞൂഞ്ഞിനെ ഓർത്തു. ഇവൻ എന്റെ തലയിൽ വെള്ളം തളിച്ച് മുടി ഓരോ സെക്ഷൻ ആയി ക്ലിപ്പ് ഇട്ടു മാറ്റി വെക്കുന്നുണ്ട്.. ഞാറു നടാൻ വച്ചിരിക്കുന്നത് പോലെ. പിന്നെ ഓരോ ഞാറും പറിച്ചെടുത്ത് അരിഞ്ഞു മാറ്റി. ഇടക്ക് വീണ്ടും വെള്ളമൊഴിച്ചു. കണ്ണാടിയിലേക്ക് ഒന്ന് പാളി നോക്കിയ എന്റെ പിടലിക്ക് പിടിച്ച് താഴേക്കു കുനിച്ച് തലയുടെ പുറകുവശത്തൂടെ ഒരു tractor ഓടിച്ചു.\nഅവസാനം എല്ലാം കഴിഞ്ഞ് കണ്ണാടി കണ്ട എനിക്ക് ഒരു കാര്യം മനസ്സിലായി. ഇവന്റെ അച്ഛൻ പിലിപ്പീൻസിൽ ഒരു വലിയ കർഷകനാണെന്നും ഇവൻ അവിടുത്തെ ഒരു പ്രധാന കൊയ്ത്തുകാരൻ ആണെന്നും.\nമകര കൊയ്ത്ത് കഴിഞ്ഞ പാടം പോലെ എന്റെ തല…\nകുഞ്ഞൂഞ്ഞിനെ സ്മരിക്കുന്നു, ആരാധനയോടെ..


| എഞ്ചിനിയിറാക്കണമെന്നു അച്ഛന് സ്വപ്നം കണ്ടു, മകന് പ്ലസ്ടുവില് തോറ്റു: എന്നാല് 25-ാം വയസില് അവന് മള്‍ട്ടി മില്യണയര്: ആ മാജിക്ക് ഇങ്ങനെ | Mangalam\nSunday 10 Jun 2018 03.38 PM\nവളരെ പ്രതീക്ഷയോടെ പഠിപ്പിച്ച മകന് പ്ലസ്ടുവിന് തോറ്റാല് എന്തായിരിക്കും മാതാപിതാക്കളുടെ പ്രതികരണം. സിവില് എന്‍ജിനീയറായ അച്ഛന്റെ പാത മകന് പിന്തുടരണമെന്നായിരുന്നു വീട്ടുകാരുടെ ആഗ്രഹം. എന്നാല് ഋഷഭ് എന്ന മകന് വളരെ ഭംഗിയായി തോറ്റു. എന്നാല് ജീവിതത്തിന് മുന്നില് തോറ്റു കൊടുക്കാന് ഋഷഭ് തയ്യാറായിരുന്നില്ല. പ്ലസ് ടു തോറ്റവര്‍ക്ക് മുന്നിലുള്ള വഴികളെ പറ്റി ഋഷഭ് ഗൂഗിളില് പരതി. തുടര്‍ന്ന് 17-ാം വയസ്സില് ഋഷഭ് ലവാനിയ എന്ന പയ്യന് സ്വന്തമായി ഒരു സ്റ്റാര്‍ട്ട് അപ്പ് ആരംഭിച്ചു. എട്ടു വര്‍ഷത്തിനിപ്പുറം 25-ാം വയസ്സില് വീട്രാക്കേഴ്സ് എന്ന മള്‍ട്ടി-മില്യണ് ബിസിനസ് ബ്രാന്‍ഡിന്റെ ഉടമയാണ് ഋഷഭ്.\nസ്റ്റീവ് ജോബ്സും ബില് ഗേറ്റ്സുമൊക്കെ ആയിരുന്നു മനസ്സിലെ കണ്‍കണ്ട ദൈവങ്ങള്. ലാഭകരവും, ഏതു ഘട്ടത്തിലും നല്ലൊരു തുകയ്ക്ക് വിറ്റൊഴിയാന് കഴിയുന്ന തരത്തിലുമുള്ള കമ്പനികള് സ്ഥാപിക്കാനാണ് ഋഷഭ് ശ്രമിച്ചത്. ആദ്യം കൈ വച്ച സംരംഭങ്ങളൊക്കെയും പൂര്‍ണ്ണ പരാജയവുമായിരുന്നു. ബിസിനസ് തുടങ്ങിയപ്പോള് ബന്ധുക്കളും വീട്ടുകാരും പറഞ്ഞ പ്രതികൂല അഭിപ്രായങ്ങള് ചെവിക്കൊണ്ടതേയില്ല. യാത്ര ചെയ്യുക, പുതിയ ഭാഷകള് പഠിക്കുക, കൂടുതല് ആളുകളെ പരിചയപ്പെടുക ഒക്കെയായിരുന്നു മുഖ്യ അജന്‍ഡ. ആദ്യം തുടങ്ങിയത് 2010ല് ഗുഡ്ഗാവ് അടിസ്ഥാനമാക്കി റെഡ് കാര്‍പറ്റ് എന്നൊരു ഇവന്റ് മാനേജ്മെന്റ് കമ്പനിയായിരുന്നു. ഡല്‍ഹി കേന്ദ്ര തലസ്ഥാന പ്രദേശത്തും ജയ്പൂരിലുമൊക്കെയായി എഴുപതോളം പരിപാടികളില് കമ്പനി ചെറുതും വലുതുമായ പങ്ക് വഹിച്ചു. കമ്പനി ഏഴ് മാസങ്ങള്‍ക്കുള്ളില് അടച്ചു പൂട്ടിയെങ്കിലും ഇവന്റ് സംഘാടകനെന്ന നിലയില് നെറ്റ്വര്‍ക്കിന്റെ പ്രാധാന്യത്തെ കുറിച്ച് ഋഷഭ് നന്നായി മനസ്സിലാക്കി. നിരവധി സംരംഭകരും, നിക്ഷേപകരും, വെന്‍ച്വര് ക്യാപിറ്റലിസ്റ്റുകളുമായി പരിചയമുണ്ടാക്കി.\nതുടര്‍ന്ന് 2013ല് ജസ്ഗെറ്റിറ്റ് എന്ന ലോജിസ്റ്റിക്സ് സ്റ്റാര്‍ട്ട്അപ്പ് തുടങ്ങി. പലവ്യഞ്ജനങ്ങള് വീട്ടുവാതിക്കലെത്തിച്ച് കൊടുക്കുന്ന കമ്പനിയായിരുന്നു ജസ്ഗെറ്റിറ്റ്. ആറേഴ് മാസത്തിനുള്ളില് മുപ്പതിലധികം വില്‍പനക്കാരും കടയുടമകളുമായി ബന്ധപ്പെട്ട് പ്രവര്‍ത്തിക്കാന് ഈ കമ്പനിക്കായി. അധികം ആയുസ്സുണ്ടായില്ലെങ്കിലും പുതിയ സ്റ്റാര്‍ട്ട് അപ്പുകള്‍ക്ക് എങ്ങനെ മൂലധന സമാഹരണം നടത്തണമെന്നതുള്‍പ്പെടെ വിലപ്പെട്ട പല അറിവുകളും നേടാന് ഈ കമ്പനിയിലൂടെ ഋഷഭിന് സാധിച്ചു. അടുത്തത് ഏഗണ് സെഹന്‍ദര് എന്ന ആഗോള എക്സിക്യൂട്ടീവ് സര്‍ച്ച് കമ്പനിയിലേക്കായിരുന്നു. ഈ സമയം കൊണ്ട് ഉപഭോക്താവിന്റെ താത്പര്യങ്ങള്, വിപണി, ഉത്പന്നങ്ങള് എന്നിവയെ കുറിച്ചെല്ലാം കൂടുതല് പഠിച്ചു. അമേരിക്കയിലേക്ക് പോയ ഋഷഭ് കേശു ദുബേയ് എന്നയാളുമായി ചേര്‍ന്ന് സെലേര്‍ട്ട്8 എന്ന ഡേറ്റാബേസ് ടെക് കമ്പനി ആരംഭിച്ചു.\nഈ കമ്പനി ഋഷഭിന്റെ വളര്‍ച്ചയിലെ വഴിത്തിരിവായി. ഒന്നര വര്‍ഷം കഴിഞ്ഞ് നല്ല വിലയ്ക്ക് ചൈനീസ് വെന്‍ച്വര് കമ്പനിയായ ഇസഡ് ഡ്രീം സെലേര്‍ട്ട്8 നെ ഏറ്റെടുത്തു. പിന്നീട് ഇസഡ് ഡ്രീം ഇന്ത്യന് പ്രവര്‍ത്തനങ്ങളുടെ ചീഫ് ഓപ്പറേറ്റിങ്ങ് ഓഫീസറായി ഋഷഭ് മാറി. ഈ ഘട്ടത്തിലാണ് ഇന്ത്യ, ചൈന, അമേരിക്ക, ജപ്പാന് എന്നിവിടങ്ങളിലെ എല്ലാം സ്റ്റാര്‍ട്ട് അപ്പ് സംരംഭങ്ങളെ പറ്റി ഋഷഭ് കൂടുതല് പഠിക്കുന്നത്. ആഫ്രിക്കയിലെ സ്റ്റാര്‍ട്ട് അപ്പ് സംരംഭകങ്ങള്‍ക്ക് മെന്റര് സപ്പോര്‍ട്ട് നല്‍കുന്ന വീ ട്രാക്കേഴ്സ് എന്ന പുതിയ കമ്പനി രൂപീകരിച്ച് വളര്‍ച്ചയുടെ പുതിയ ഉയരങ്ങള് താണ്ടുകയാണ് ഋഷഭ് ഇന്ന്. സംരംഭകനില് നിന്നും വിവിധ കമ്പനികളുടെ നിക്ഷേപകനും ഉപദേശകനുമൊക്കെയായി ഈ ചെറുപ്പക്കാരന് മാറി.


വധശിക്ഷ, സ്പാനിഷ് ഫ്ലൂ; ചരിത്രം പറയുന്നത്... | Thalsamayam | Manorama News\nവധശിക്ഷ, സ്പാനിഷ് ഫ്ലൂ; ചരിത്രം പറയുന്നത്...\nതൽസമയം ∙ എൻ. എസ്. മാധവൻ March 12, 2020 11:55 PM IST\nമറ്റൊരു വധശിക്ഷ നടപ്പാക്കലിന്റെ നിഴലിലാണ് ഇന്ത്യ. നിർഭയ കേസിലെ നാലു പ്രതികളുടെ പലതവണ മാറ്റിവച്ച വധശിക്ഷ, കോടതിയുടെ മറ്റൊരു ഇടപെടൽ ഇല്ലെങ്കിൽ ഈ മാസം 20നു നടക്കും. വധശിക്ഷ നടപ്പാക്കുന്ന കാര്യത്തിൽ പൊതുവേ വൈമുഖ്യം കാണിച്ചിട്ടുള്ള രാജ്യമാണ് ഇന്ത്യ. 1995 മുതൽ 2004 വരെ ഇന്ത്യയിൽ വധശിക്ഷ നടപ്പാക്കിയിട്ടില്ല. 21–ാം നൂറ്റാണ്ടിൽ ഇന്ത്യയിൽ ആദ്യമായി തൂക്കിക്കൊന്നത് 2004ൽ കൊൽക്കത്തയിൽ ധനഞ്ജയ് ചാറ്റർജിയെയാണ്. അതിനു ശേഷം3പേർ കൂടി വധശിക്ഷയ്ക്കു വിധേയരായിട്ടുണ്ട്. എന്നിരുന്നാലും, വർഷം തോറും കോടതികൾ നൂറിലധികം പേരെ വധശിക്ഷയ്ക്കു വിധിക്കുന്നുണ്ട്.\nജനാധിപത്യ രാജ്യങ്ങളിൽ, മുഖ്യമായും യുഎസിലും ഇന്ത്യയിലും മാത്രമേ വധശിക്ഷ നിയമപുസ്തകങ്ങളിൽ അവശേഷിക്കുന്നുള്ളൂ. നിർഭയ കേസ് പോലുള്ള, അത്യന്തം ഹീനമായ കുറ്റങ്ങൾ ചെയ്ത പ്രതികൾക്കു സമൂഹത്തിൽ തുടരാനുള്ള അവകാശമില്ല എന്നതിനു രണ്ടഭിപ്രായം ഇല്ല. അത്തരമൊരു ലക്ഷ്യം വധശിക്ഷയിലൂടെ നടപ്പാക്കണമോ എന്നതിലാണു തർക്കം. ആജീവനാന്തം പരോൾ നൽകാതെ തടവിലിട്ടാലും ഇത്തരക്കാരിൽനിന്നു ജനങ്ങളെ രക്ഷിക്കാം.\nരാജ്യത്തിനെതിരായ യുദ്ധം, ഭീകരത എന്നിവ ഒഴികെയുള്ള കുറ്റങ്ങൾക്കു വധശിക്ഷ നൽകരുതെന്നാണ് 2015ൽ പുറത്തുവന്ന ലോ കമ്മിഷൻ റിപ്പോർട്ട്, കേന്ദ്ര സർക്കാരിനോടു ശുപാർശ ചെയ്തിട്ടുള്ളത്. ലോകത്തെ 140 രാജ്യങ്ങൾ വധശിക്ഷ നടപ്പാക്കുന്നില്ലെന്നും വധശിക്ഷ കൊണ്ടു കൊലപാതകം ഉൾപ്പെടെയുള്ള ഹീനമായ കുറ്റങ്ങൾക്കു കുറവൊന്നുമുണ്ടാകുന്നില്ലെന്നും റിപ്പോർട്ട് ചൂണ്ടിക്കാട്ടുന്നു. ഇന്ത്യയുടെ സ്വാതന്ത്ര്യത്തിനു മുൻപു വധശിക്ഷ ഒഴിവാക്കിയ നാട്ടുരാജ്യമാണു തിരുവിതാംകൂർ; 1945ൽ. പിന്നീട് ഇന്ത്യയുടെ ഭാഗമായപ്പോൾ വധശിക്ഷ വീണ്ടും നിലവിൽ വന്നു. എന്നിട്ടും കൊലപാതകങ്ങൾ കുറഞ്ഞില്ല.\nവധശിക്ഷയ്ക്കെതിരായ ഏറ്റവും വലിയ വാദം, ഒരിക്കൽ നടപ്പാക്കിയാൽ തിരിച്ചെടുക്കാൻ പറ്റില്ല എന്നതാണ്. ഇംഗ്ലണ്ടിൽ വധശിക്ഷ നിർത്തലാക്കുന്നതിന് അനുകൂലമായ വികാരം ശക്തിപ്പെട്ടത് 1950ൽ തൂക്കിലേറ്റപ്പെട്ട ടിമത്തി ഇവാൻസിന്റെ കേസിലൂടെയാണ്. ഭാര്യയെയും മകളെയും കൊന്നുവെന്നായിരുന്നു ടിമത്തിക്കെതിരായ കുറ്റം. എന്നാൽ, മൂന്നു വർഷത്തിനു ശേഷം കണ്ടെത്തിയത് യഥാർഥ കുറ്റവാളി ഒരു ജോൺ ക്രിസ്റ്റി ആണെന്നാണ്. വിചാരണയ്ക്കു ശേഷം ക്രിസ്റ്റിയെയും തൂക്കിലേറ്റി. ഒരു കാര്യം വ്യക്തമായി: ടിമത്തി ഇവാൻസ് നിരപരാധിയായിരുന്നു!\nകാലാകാലങ്ങളിൽ മനുഷ്യസ്നേഹികളും എഴുത്തുകാരും വധശിക്ഷയ്ക്കെതിരെ നിലകൊണ്ടതുകൊണ്ടാണ് ഇന്നു ലോകത്തിലെ ഭൂരിപക്ഷം രാജ്യങ്ങളും അതു നിർത്തലാക്കിയത്. കേരളത്തിൽ ഇതിനു വേണ്ടി ശക്തമായി വാദിച്ച ചിന്തകൻ, കേസരി ബാലകൃഷ്ണപിള്ളയാണെന്നു സുനിൽ പി.ഇളയിടം അദ്ദേഹത്തിന്റെ കേസരി സ്മാരകപ്രഭാഷണത്തിൽ പറയുന്നുണ്ട്. 1935ൽ കേസരി ഇതു സംബന്ധിച്ചു മുഖപ്രസംഗം എഴുതുകയും ചെയ്തിരുന്നു.\nലോകാരോഗ്യ സംഘടന കോവിഡ് 19നെ മഹാമാരി (pandemic) ആയി പ്രഖ്യാപിച്ചിരിക്കുന്നു. നൂറിലധികം രാജ്യങ്ങളിൽ വ്യാപിച്ചിരിക്കുന്ന ഈ രോഗം, മഹാമാരി എന്ന സംജ്ഞയെ അന്വർഥമാക്കുന്നു. ഇന്ത്യ നേരിട്ട ഏറ്റവും ഭീകരമായ മഹാമാരി, ഒന്നാം ലോകയുദ്ധത്തിന്റെ അവസാന കാലത്ത്, 1918ൽ ലോകമെമ്പാടും പരന്ന സ്പാനിഷ് ഫ്ലൂ ആയിരുന്നു. ബ്രിട്ടിഷ് ഇന്ത്യയിലെ ജനസംഖ്യയുടെ ആറു ശതമാനം ഫ്ലൂ കാരണം മരിച്ചു – 1.4 കോടി ജനങ്ങൾ. പ്രസിദ്ധനായ ഹിന്ദികവി നിരാല (സൂര്യകാന്ത് ത്രിപാഠി), അദ്ദേഹത്തിന്റെ ആത്മകഥയിൽ, ആ ദിനങ്ങളിൽ ഗംഗയിലൂടെ തുടർച്ചയായി മൃതശരീരങ്ങൾ ഒഴുകുന്നതു കണ്ടതിനെപ്പറ്റി എഴുതിയിട്ടുണ്ട്. ഇതാണ് മഹാമാരിയുടെ ഭീതിദമായ വിശ്വരൂപം.\nസ്പാനിഷ് ഫ്ലൂവിന്റെ 102ാം വർഷത്തിലാണു കോവിഡ് 19 പൊട്ടിപ്പുറപ്പെടുന്നത്. കൈവിട്ടു പോയാൽ പിടിച്ചാൽ നിൽക്കില്ലെന്നാണ് സ്പാനിഷ് ഫ്ലൂ നൽകിയ പാഠം. ഇതു പിന്നീടുള്ള ആരോഗ്യരക്ഷാതന്ത്രങ്ങളെ കാര്യമായി സ്വാധീനിച്ചു. അതിനാൽ, വിദേശത്തുനിന്നു വരുന്നവർ കോവിഡ് ബാധയില്ലെന്ന സാക്ഷ്യപത്രം നിർബന്ധമായി കൊണ്ടുവരണമെന്ന കേന്ദ്ര സർക്കാർ നിർദേശത്തെ, കോവിഡിനെതിരായ പ്രധാന പ്രതിരോധ നടപടിയായി കാണണം. വിദേശത്തുനിന്നു നാട്ടിലേക്കു പുറപ്പെടുന്ന ആയിരക്കണക്കിന് ഇന്ത്യക്കാരെ ഇതു ബുദ്ധിമുട്ടിക്കുന്നു എന്നതു വാസ്തവമാണ്. അവർ മനസ്സിലാക്കേണ്ടത് ഇതാണ് – അസാധാരണ കാലത്താണു നാം ജീവിക്കുന്നത്; ചരിത്രം പഠിപ്പിക്കുന്നതു മുൻകരുതൽ ആവശ്യമാണെന്നാണ്.\nഇറാനിൽ ദിവസങ്ങളായി കുടുങ്ങിയിരിക്കുന്ന ആയിരക്കണക്കിനു സഞ്ചാരികൾ, ഇന്ത്യയിൽനിന്നുള്ള വിദ്യാർഥികൾ, രോഗത്തെ നേരിടുന്നതിൽ പെടാപ്പാടു പെടുന്ന ഇറ്റലിയിലെ ഇന്ത്യക്കാർ... അങ്ങനെ ദുരിതം അനുഭവിക്കുന്നവർ ഒട്ടേറെ. ആ കൂട്ടത്തിൽ, റോമിലെ വിമാനത്താവളത്തിൽ കഴിഞ്ഞ കുറച്ചു ദിവസമായി താമസിക്കുന്ന ഇന്ത്യക്കാരെ വ്യത്യസ്തമായി കാണണം. അവർ പുറത്തുപോകാൻ പറ്റാത്ത രീതിയിൽ നാലു ചുമരുകൾക്കുള്ളിൽ കുടുങ്ങിയിരിക്കുകയാണ്.\nഅവരുടെ കൂട്ടത്തിൽ മലയാളികൾ ഉള്ളതുകൊണ്ട്, അവർ നേരിടുന്ന പ്രശ്നങ്ങളെപ്പറ്റി നമുക്കു നന്നായി അറിയാം. അവർക്കുള്ള സാക്ഷ്യപത്രം കൊടുക്കാൻ ഇന്ത്യയിൽനിന്നുള്ള മെഡിക്കൽ ടീം എപ്പോൾ എത്തുമെന്ന് അവർക്കറിയില്ല. ഇവിടെയാണ്, റോമിലെ ഇന്ത്യൻ എംബസി കൂടുതൽ കാര്യക്ഷമമാകേണ്ടിയിരുന്നത്.\nഎയർപോർട്ടിൽ കുടുങ്ങിയവരുടെ കൂട്ടത്തിൽ മേഘാലയയിൽ നിന്നുള്ള യുവ എഴുത്തുകാരി ജാനിസ് പര്യാട്ടും ഉൾപ്പെടുന്നു. അവർ റോമിലെ ഇന്ത്യൻ സ്ഥാനപതിയുമായി സംസാരിച്ചെങ്കിലും, ‘സമൂഹമാധ്യമങ്ങളിൽ അവരെ പിന്തുടരുക’ എന്ന ഉപദേശമൊഴിച്ചാൽ കൂടുതലൊന്നും സ്ഥാനപതി പറഞ്ഞില്ല. വിമാനത്താവളത്തിൽ കുടുങ്ങിയവർക്കു സഹായമെത്തിക്കാനും അവരുമായി നിരന്തരം സമ്പർക്കം പുലർത്താനും റോമിലെ ഇന്ത്യൻ എംബസിക്കു നിർദേശം നൽകാനായിരിക്കണം, കേരള സർക്കാർ കേന്ദ്രത്തിൽ സമ്മർദം ചെലുത്തേണ്ടത്.\nസ്കോർപ്പിയൺ കിക്ക്: മുഖ്യമന്ത്രിയാവില്ല, പാർട്ടി അധ്യക്ഷൻ ആകാമെന്ന് രജനീകാന്ത്.\nEnglish Summary: Capital punishment, Spanish Flu; what history says


Reliance Industries, Mobile Carriers, Post Office Win Payment Bank Permits | മരിക്കാറായ പോസ്‌റ്റോഫീസുകൾക്ക് ഉടൻ പുനർജന്മം; പോസ്‌റ്റോഫീസുകളെ ബാങ്കുകളാക്കി ഉയർത്തി റിസർവ് ബാങ്കിന്റെ കനിവ്; റിലയൻസും വോഡാഫോണും ടെക് മഹീന്ദ്രയും അടക്കം 11 പുതിയ ബാങ്കുകൾ; മുത്തൂറ്റിന്റെ പ്രതീക്ഷ തൽക്കാലം വിജയിച്ചില്ല - MarunadanMalayalee.com\nമരിക്കാറായ പോസ്‌റ്റോഫീസുകൾക്ക് ഉടൻ പുനർജന്മം; പോസ്‌റ്റോഫീസുകളെ ബാങ്കുകളാക്കി ഉയർത്തി റിസർവ് ബാങ്കിന്റെ കനിവ്; റിലയൻസും വോഡാഫോണും ടെക് മഹീന്ദ്രയും അടക്കം 11 പുതിയ ബാങ്കുകൾ; മുത്തൂറ്റിന്റെ പ്രതീക്ഷ തൽക്കാലം വിജയിച്ചില്ല\nAugust 20, 2015 | 07:09 AM IST | Permalink\nമുംബൈ: ഒരുകാലത്ത് സമൃദ്ധിയുടെ നാളുകളായിരുന്നു നമ്മുടെ പോസ്‌റ്റോഫീസുകൾക്ക്. ടെലിഫോണും ഇമെയ്‌ലും ഒന്നും ഇല്ലാതിരുന്ന കാലത്ത് എല്ലാറ്റിനും ആശ്രയം പോസ്‌റ്റോഫീസുകളായിരുന്നു. കത്തുകളും ഇൻലാൻഡ് കാർഡുകളിലൂടെയും സന്ദേശങ്ങൾ രാജ്യത്തിനകത്തേക്കും പുറത്തേക്കും വേഗത്തിൽ പാഞ്ഞപ്പോൾ സർക്കാർ ഉടമസ്ഥതയിലുള്ള പോസ്‌റ്റോഫീസുകൾ ലാഭകമായ സർവീസായി. എന്നാൽ, ടെക്‌നോളജിയുടെ വളർച്ചയോടെ പിന്നോക്കം പോയ പോസ്റ്റോഫീസുകൾക്ക് പുനർജന്മം നൽകാൻ ഒരുങ്ങുകയാണ് റിസർവ് ബാങ്ക് ഇപ്പോൾ, പോസ്‌റ്റോഫീസുകളെ ബാങ്കുകളാക്കി ഉയർത്താനാണ് റിസർവ് ബാങ്ക് ഒരുങ്ങുന്നത്.\nരാജ്യത്തെ 1.55 ലക്ഷം വരുന്ന പോസ്‌റ്റോഫീസുകൾ അടച്ചുപൂട്ടൽ ഭീഷണിയുടെ വക്കിലാണ്. ഇവിടുത്തെ ജീവനക്കാർ തൊഴിൽനഷ്ടമാകുമെന്ന ഭീതിയിലും. ഇതിനെടാണ് പോസ്‌റ്റോഫീസുകൾക്ക് ബാങ്കിഗം അനുമതി നൽകാൻ സർക്കാർ തീരുമാനിച്ചത്. ഇപ്പോഴത്തെ നിലയിൽ പരമ്പരാഗതമായ പോസ്റ്റ്മാൻ ബിസിനസ് കറസ്‌പോണ്ടന്റായി പ്രവർത്തിക്കേണ്ടി വരും. രാജ്യത്തിന്റെ മുക്കിലും മൂലയിലും പോസ്‌റ്റോഫീസുകൾ ഉണ്ടെങ്കിലും ബാങ്കിംഗിനായി നെറ്റ്‌വർക്കിങ് സംവിധാനം ഒരുക്കേണ്ടി വരുമെന്നതാണ് പ്രധാന വെല്ലുവിളി.\nഇത് രാജ്യത്തെ ബാങ്കിങ് മേഖലയ്ക്കും പുതിയ ഉണർവ് നൽകുമെന്നാണ് പ്രതീക്ഷ. പോസ്‌റ്റോഫീസികൾ കൂടാതെ സ്വകാര്യ മേഖലയിൽ പുതിയ ബാങ്കുകൾക്ക് കൂടിയും സർക്കാർ അനുമതി നൽകി. പേയ്‌മെന്റ് ബാങ്കുകൾ തുടങ്ങാൻ 11 സ്ഥാപനങ്ങൾക്കാണ് റിസർവ് ബാങ്ക് തത്വത്തിൽ അനുമതി നൽകിയത്. റിലയൻസ് ഇൻഡസ്ട്രീസ്, ആദിത്യ ബിർല നുവോ, വോഡഫോൺ, എയർടെൽ, തപാൽ വകുപ്പ്, ചോളമണ്ഡലം ഡിസ്ട്രിബ്യൂഷൻ സർവീസസ്, ടെക് മഹീന്ദ്ര, നാഷനൽ സെക്യൂരിറ്റീസ് ഡിപ്പോസിറ്ററി ലിമിറ്റഡ് (എൻഎസ്ഡിഎൽ), ഫിനോ പേടെക്, ദിലീപ് സാംഘ്‌വി (സൺ ഫാർമ), വിജയ് ശേഖർ (പേ ടിഎം) എന്നിവരാണ് ആദ്യഘട്ട അനുമതി നേടിയത്. ഇവർ 18 മാസത്തിനുള്ളിൽ റിസർവ് ബാങ്കിന്റെ നിബന്ധനകൾ പാലിക്കണം. നിക്ഷേപം സ്വീകരിക്കൽ, പണം ഒരിടത്തുനിന്ന് മറ്റൊരിടത്തേക്ക് അയയ്ക്കൽ, ഇന്റർനെറ്റ് ബാങ്കിങ് തുടങ്ങിയ സേവനങ്ങളാണ് പേമെന്റ് ബാങ്കുകൾക്ക് നടത്താനാവുക.\nഒരാളിൽനിന്ന് ഒരു ലക്ഷം രൂപ വരെയുള്ള നിക്ഷേപം സ്വീകരിക്കാം. വായ്പയോ ക്രെഡിറ്റ് കാർഡോ നൽകാനാവില്ല. എടിഎം- ഡെബിറ്റ് കാർഡ് നൽകാം. മ്യൂച്വൽ ഫണ്ട്, ഇൻഷുറൻസ് ഉൽപ്പന്നങ്ങൾ വിൽക്കാനും തടസ്സമില്ല. എൻആർഐ അക്കൗണ്ട് തുടങ്ങാനാവില്ല. കഴിഞ്ഞ നവംബറിൽ പുറപ്പെടുവിച്ച മാർഗനിർദേശങ്ങൾ അനുസരിച്ചു ലഭിച്ച 41 അപേക്ഷകളാണു റിസർവ് ബാങ്ക് പരിഗണിച്ചത്. കേരളത്തിൽ നിന്നുള്ള മുത്തൂറ്റ് ഫിനാൻസും ഇക്കൂട്ടത്തിൽ ഉൾപ്പെട്ടിരുന്നു. എന്നാൽ, ആദ്യഘട്ടത്തിൽ മുത്തൂറ്റിന് ബാങ്ക് പരിഗണന ലഭിച്ചിട്ടില്ല. ഭാവിയിൽ, ഓരോ അപേക്ഷയും കിട്ടുന്ന മുറയ്ക്ക് പരിശോധിച്ച് നടപടിയെടുക്കാനാണ് ആലോചനയെന്നും റിസർവ് ബാങ്ക് പറഞ്ഞു.\nഇപ്പോൾ അനുമതി നൽകിയതിന് പുറമേ നേരത്തെ രണ്ട് ബാങ്കുകൾക്കും റിസർവ് ബാങ്ക് അനുമതി നൽകിയിരുന്നു. ബന്ധൻ ബാങ്ക്, ഐഡിഎഫ്‌സി ബാങ്ക് എന്നിവയ്ക്കാണ് സമ്പൂർണ വാണിജ്യ ബാങ്കുകളായി പ്രവർത്തനം ആരംഭിക്കാൻ അനുമതി നൽകിയത്. അടിസ്ഥാന സൗകര്യ വികസനത്തിനു സാമ്പത്തിക പിന്തുണ നൽകുന്ന കമ്പനി എന്ന നിലയിൽ പ്രവർത്തിക്കുമ്പോഴാണ് ഐഡിഎഫ്‌സി ലിമിറ്റഡിനു ബാങ്കിങ് ലൈസൻസ് ലഭിച്ചത്. ഐഡിഎഫ്‌സി ബാങ്കിന്റെ പ്രവർത്തനം ഒക്‌ടോബർ ഒന്നിന് ആരംഭിക്കും. തുടക്കം 20 ശാഖകളോടെയായിരിക്കും. തുടക്കത്തിൽത്തന്നെ 'ലോൺ ബുക്ക്' 55,000 കോടി രൂപയുടേതായിരിക്കുമെന്നാണു സൂചന. ആദ്യ ദിനം മുതൽ തന്നെ ലാഭം രേഖപ്പെടുത്താനാകുമെന്നും ബാങ്ക് പ്രതീക്ഷിക്കുന്നു. മൂന്നു വർഷത്തിനകം ഇടപാടുകാരിൽ ഭൂരിപക്ഷവും ഗ്രാമങ്ങളിൽനിന്നായിരിക്കുമെന്നും കരുതുന്നു. വൻ മുതൽമുടക്കോടെ വിപുലമായ ശാഖാശൃംഖല തീർക്കുന്നതിനോട് ഐഡിഎഫ്‌സി ബാങ്കിനു താൽപര്യമില്ലെന്നാണ് അറിയുന്നത്. 'ബ്രാഞ്ച് ബാങ്കിങ്' സമ്പ്രദായം കാലക്രമേണ ശുഷ്‌കമാകുമെന്നും സ്മാർട്‌ഫോണുകളായിരിക്കും ബാങ്കിങ് രംഗത്ത് ആധിപത്യം നേടുകയെന്നുമാണു ബന്ധപ്പെട്ടവരുടെ കണക്കുകൂട്ടൽ.\nമൈക്രോഫിനാൻസ് മേഖലയിൽ പ്രവർത്തിച്ചിരുന്ന ബന്ധൻ ഫിനാൻഷ്യൽ സർവീസസ് പ്രൈവറ്റ് ലിമിറ്റഡാണു ബന്ധൻ ബാങ്ക് എന്ന പേരിൽ നിലവിൽവരുന്നത്. രാഷ്ട്രപതി പ്രണബ് മുഖർജി ഉദ്ഘാടനം ചെയ്യുന്ന ബാങ്കിനു തുടക്കത്തിൽത്തന്നെ 630 ശാഖകളുണ്ടായിരിക്കും; 250 എടിഎമ്മുകളും. ആദ്യ ശാഖകളിലൊന്നു കൊച്ചിയിലായിരിക്കും. തുടക്കത്തിൽ ഒരു കോടി അക്കൗണ്ടുകൾ ലക്ഷ്യമിടുന്ന ബാങ്കിനു രണ്ടു വർഷത്തിനകം 1000 ശാഖകളുണ്ടാകുമെന്നു മാനേജിങ് ഡയറക്ടറും ചീഫ് എക്‌സിക്യൂട്ടീവ് ഓഫിസറുമായ സി.എസ്. ഘോഷ് പറയുന്നു.\nഇങ്ങനെ പുതുമേഖലാ ബാങ്കുകൾ പുതിയ ബാങ്കുകൾ വരുന്ന മുറയ്ക്കു ചില പഴയ ബാങ്കുകൾ ഇല്ലാതാകാനും സാധ്യത. സാധ്യത പട്ടികയിൽ ഭാരതീയ മഹിള ബാങ്കിന്റെ പേരിനാണു മുൻതൂക്കം. 2013ൽ യുപിഎ സർക്കാർ കൊണ്ടുവന്ന ഭാരതീയ മഹിള ബാങ്കിനെ സ്‌റ്റേറ്റ് ബാങ്ക് ഓഫ് ഇന്ത്യയിൽ ലയിപ്പിച്ചാലോ എന്നാണു ധന മന്ത്രാലയത്തിന്റെ ആലോചന. എസ്‌ബിഐയാകട്ടെ സ്വീകരിക്കാൻ തയാർ. ആയിരം കോടി രൂപ മാത്രം മൂലധനമുള്ള ബാങ്കിന് 60 ശാഖകളേയുള്ളൂ. കിട്ടാക്കടം ഒട്ടുമില്ല. സ്‌റ്റേറ്റ് ബാങ്ക് ഓഫ് ട്രാവൻകൂർ ഉൾപ്പെടെയുള്ള അനുബന്ധ ബാങ്കുകൾ എസ്‌ബിഐയിൽ ലയിപ്പിക്കുന്ന കാലവും വിദൂരമല്ല.കേരളം ആസ്ഥാനമായുള്ള ചില സ്വകാര്യ ബാങ്കുകളും ക്രമേണ അന്യാധീനപ്പെട്ടേക്കാം. പല വലിയ ബാങ്കുകൾക്കും കേരള ബാങ്കുകളിൽ നോട്ടമുണ്ട്.


Mflintmedia news - rbi\nകേന്ദ്രത്തിനുള്ള വിഹിതം റിസര്‍വ് ബാങ്ക് പകുതിയാക്കി\nഡല്‍ഹി: കേന്ദ്രസര്‍ക്കാരിന് നല്‍കുന്ന വാര്‍ഷിക ലാഭവിഹിതം റിസര്‍വ് ബാങ്ക് ഓഫ് ഇന്ത്യ പകുതിയാക്കി കുറച്ചു. അഞ്ച് വര്‍ഷത്തിനിടെ ഏറ്റവും കുറഞ്ഞ ലാഭവിഹിതമായ 30,660 കോടിയാണ് ഇത്തവണ ആര്.ബി.ഐ നല്‍കിയത്. കഴിഞ്ഞ തവണ ഇത് 65,876 രൂപയായിരുന്നു. കഴിഞ്ഞ നവംബറില് കേന്ദ്രസര്‍ക്കാര് നടപ്പിലാക്കിയ നോട്ടുനിരോധനമാണ് ഇത്തവണ തിരിച്ചടിയായതെന്നാണ് വിലയിരുത്തല്.\nഓരോ സാമ്ബത്തിക വര്‍ഷത്തെയും കണക്കെടുപ്പുകള് അവസാനിച്ചതിന് ശേഷം ജൂണിലാണ് റിസര്‍വ് ബാങ്ക് കേന്ദ്രസര്‍ക്കാരിന് ലാഭവിഹിതം നല്‍കുന്നത്. ആര്.ബി.ഐയ്ക്ക് പ്രധാനമായും മൂന്ന് വരുമാനമാര്‍ഗങ്ങളാണുള്ളത്. സര്‍ക്കാര് കടപ്പത്രങ്ങള് കൈകാര്യം ചെയ്യുന്നതു വഴിയുള്ളതാണ് ഒന്ന്. ബാങ്കുകള് വാങ്ങുന്ന വായ്പയുടെ പലിശ വഴിയുള്ളതാണ് രണ്ടാമത്തെ വരുമാനമാര്‍ഗം. ബോണ്ടുകളുടെ പലിശ വഴിയുള്ളതാണ് മൂന്നാമത്തെ വഴി. ഇതില് നിന്നും ലഭിക്കുന്ന വരുമാനത്തില് ചെലവ് കഴിഞ്ഞുള്ള ലാഭത്തിന്റെ ഒരു വിഹിതം ആര്.ബി.ഐ സൂക്ഷിക്കും. ബാക്കിയുള്ളതാണ് കേന്ദ്രസര്‍ക്കാരിന് ലാഭവിഹിതമായി നല്‍കുന്നത്. സര്‍ക്കാരിന്റെ വിവിധ പദ്ധതികള്‍ക്ക് ചെലവിടാനുള്ള പണത്തിന്റെ ഒരു ഭാഗം ഇങ്ങനെ ലഭിക്കുന്ന ലാഭവിഹിതമാണ്.\nഎന്നാല് ഇത്തവണ ആര്.ബി.ഐ ലാഭവിഹിതം ഗണ്യമായി കുറഞ്ഞത് കേന്ദ്രസര്‍ക്കാര് പദ്ധതികള്‍ക്ക് തിരിച്ചടിയാണെന്നാണ് വിലയിരുത്തല്. ഈ സാമ്ബത്തിക വര്‍ഷം ആര്.ബി.ഐയില് നിന്നും ലാഭവിഹിതമായി സര്‍ക്കാര് പ്രതീക്ഷിച്ചിരുന്നത് 58,000 കോടി രൂപയാണെന്നാണ് റിപ്പോര്‍ട്ട്. ഇത് ഇന്ത്യയിലെ സാമ്ബത്തിക രംഗത്തെ ഗുരുതരമായി ബാധിക്കുമെന്ന് കേന്ദ്രധനകാര്യ മന്ത്രാലയത്തിലെ ഉദ്യോഗസ്ഥന് പറഞ്ഞതായി ഒരു ദേശീയ മാദ്ധ്യമം റിപ്പോര്‍ട്ട് ചെയ്തു.\nLast Updated: 11th Aug 2017, 3:40 pm


Crop Name / വിള : Garlic - വെളുത്തുള്ളി\nCultivation Duration / നടീൽ കാലം : 3-10\nപാചകത്തിനും ഔഷധത്തിനുമായി ഉപയോഗിക്കുന്ന ഒരു സസ്യമാണ് വെളുത്തുള്ളി (ഇംഗ്ലീഷ്:Garlic). ഇതിന്റെ കാണ്ഡമാണ് ഉപയോഗയോഗ്യമായ ഭാഗം. പാചകത്തിൽ രുചിയും മണവും കൂട്ടുന്നതിന് വെളുത്തുള്ളി ഉപയോഗിക്കുന്നു[. വെളുത്തുള്ളി, വെള്ളുള്ളി, വെള്ളവെങ്കായം എന്നിങ്ങനെ വിവിധ പേരുകളിൽ അറിയപ്പെടുന്നു. വെളുത്തുള്ളിച്ചെടി സാധാരണ 50-60 സെന്റീമീറ്റർവരെ ഉയരം വയ്ക്കും. നീണ്ട് മാംസളമായ ഇലകൾ പരന്നതാണ്. താങ്ങിന്റെ അഗ്രഭാഗംവരെ പൂങ്കുലകൾ നീണ്ട് വളരുന്നു. ഇതിലാണ് വെള്ളനിറത്തിൽ പൂക്കൾ കുലകളായി ഉണ്ടാവുക. വെളുത്തുള്ളി പൊതുവെ ബൾബാകൃതിയിലാണെങ്കിലും ഉള്ളിൽ നേർത്ത സ്തരങ്ങളിൽ പൊതിഞ്ഞ അനവധി ചെറിയ അല്ലികളായാണ് കാണുക.\nകൃഷി തുടങ്ങുന്നതിന് മുമ്പായി അനുയോജ്യമായ ഇനം തെരഞ്ഞെടുക്കുക. കടുപ്പമുള്ള കഴുത്തുള്ളതും, മൃദുലമായ കഴുത്തുള്ളതുമായ ഇനങ്ങള് വെളുത്തുള്ളിയിലുണ്ട്. ഇതിലാദ്യത്തേതിന് കട്ടിയുള്ള തണ്ടാവും ഉണ്ടാവുക. അഗ്രഭാഗത്ത് ചുരുളലുമുണ്ടാകും. മൃദുലമായ കഴുത്തുള്ള ഇനത്തില് കൂടുതല് മുളകളുണ്ടാവും. വലിയ മുളകളുള്ളവ വേണം നടാനുപയോഗിക്കേണ്ടത്. ചെറിയവ ഉണ്ടാകുന്നത് അടുക്കളയിലെ ആവശ്യത്തിന് ഉപയോഗിക്കാം. മുള മുകളില് വരുന്ന തരത്തില് വേണം വെളുത്തുള്ളി നടാന്. കൃഷി ചെയ്യുന്ന സ്ഥലത്തെ മണ്ണ് ഇളക്കിയിടണം. പല തരം ഇനങ്ങള് നടുന്നുണ്ടെങ്കില് അവ വേര്‍തിരിക്കാനും ശ്രദ്ധിക്കണം.\nഅധികം വെള്ളം വെളുത്തുള്ളിക്ക് ആവശ്യമില്ലെങ്കിലും ആവശ്യത്തിന് വെള്ളം ലഭ്യമാക്കണം. മണ്ണ് നനവുള്ളതാണോ, ഉണങ്ങിയതാണോ എന്നത് ശ്രദ്ധിക്കണം. മണ്ണ് ഒരിഞ്ച് ആഴത്തില് വരണ്ടാണെങ്കില് നനയ്ക്കേണ്ടതുണ്ട്. നട്ട് 60 ദിവസത്തിനു ശേഷം മണ്ണ്് കിളച്ചു കൊടുക്കേണ്ടതാണ്. അഞ്ചോ ആറോ ഇല വന്നാല് വിളവെടുക്കാം. വേനല്‍ക്കാലത്തിന്‍റെ ആരംഭത്തിലോ, ശൈത്യകാലത്തോ വിളവെടുക്കാവുന്നതാണ്. ഇവ ശേഖരിച്ച് ഇലയടക്കം കെട്ടുകളാക്കി തൂക്കിയിടുക\nപതിവായി ശ്രദ്ധ നല്കുകയും, വെള്ളവും, വളവും ആവശ്യത്തിന് നല്കുകയും വേണം. ദിവസത്തില് രണ്ട് തവണ വളം ചേര്‍ക്കാം. മീന് കുഴമ്പും, കടല്‍ച്ചെടി മിശ്രിതവും ഇതിന് ഉപയോഗിക്കാം. പാക്യജനകം: ഭാവകം: ക്ഷാരം എന്നിവ 60:120:120 കിലോഗ്രാം/ഹെക്ടര് എന്ന തോതില് നട്ട് 20 ദിവസത്തിനു ശേഷം നല്‍കണം. 45 ദിവസത്തിനുശേഷം പാക്യജനകം 60 കിലോ ഒരു ഹെക്ടറിന് എന്ന തോതിലും നല്‍കേണ്ടതാണ്.\nNimaVira-നിമവിര :: Pukayila Kashayam-പുകയില കഷായം


മെഷീന് ലേണിംഗ് അല്‍ഗോരിതങ്ങളിലേക്ക് ഒരു എത്തിനോട്ടം – Kole Birders Community Portal\nമെഷീന് ലേണിംഗ് അല്‍ഗോരിതങ്ങള് പൊതുവേ സങ്കീര്‍ണ്ണമായ ഗണിതശാസ്ത്ര പ്രശ്നങ്ങളെയാണ് പരിഹരിക്കാന് ശ്രമിക്കുന്നത്. അതിനാല് പലതും സാധാരണക്കാരന് മനസ്സിലാക്കാവുന്ന ഭാഷയില് വിശദീകരിക്കാന് വിഷമമാണ്. ചില മെഷിൻ ലേണിംഗ് അൽഗോരിതങ്ങളെ സാധാരണക്കാരനെ പരിചയപ്പെടുത്താൻ ഒരു ശ്രമം നടത്തുകയാണ് ഇവിടെ. അതിനാൽ ഗണിത ശാസ്ത്രപരമായ പൂർണത പ്രതീക്ഷിക്കരുത്. ഈ വിഷയത്തെക്കുറിച്ച് ഇതിനുമുൻപ് എഴുതിയതു കൂടി ചേർത്തു് വായിക്കാൻ അപേക്ഷ. ലിങ്കുകൾ കമന്റിൽ. പോസ്റ്റിലേക്കുള്ള കണ്ണി.\nആദ്യം K Nearest Neighbour (kNN) അല്‍ഗോരിതം പരിചയപ്പെടുന്നു. മെഷിൻ ലേണിംഗ് അൽഗോരിതങ്ങൾ പ്രവർത്തിക്കുന്നത് നമ്മുടെ തലച്ചോർ പ്രവർത്തിക്കുന്നതിന് സമാനമായ രീതിയിലാണ്. ഉദാഹരണത്തിന് വിവിധ വസ്തുക്കളുടെ പല രൂപത്തിലുള്ള ചിത്രങ്ങൾ ഒരാൾ നമ്മെ കാണിച്ചു തരുന്നു എന്നിരിക്കട്ടെ. അതിനൊപ്പം ചിത്രം കാണിക്കുന്നയാൾ ഓരോ ചിത്രവും എന്താണെന്ന് പറഞ്ഞു തരുന്നുമുണ്ട്. കുറെക്കഴിയുമ്പോൾ മുൻപ് കണ്ട വസ്തുക്കളെ നാം തിരിച്ചറിയാൻ തുടങ്ങും. ഓരോ വസ്തുവിന്റേയും പ്രത്യേകതകൾ (features) നമ്മുടെ തലച്ചോറിൽ പതിയുന്നതു കൊണ്ടാണിങ്ങനെ സംഭവിക്കുന്നത്.\nഇതുപോലെ മെഷീന് ലേണിംഗ് അല്‍ഗോരിതങ്ങളെ മുന്‍കൂട്ടി പറഞ്ഞുറപ്പിച്ച ഫീച്ചേഴ്സ് ഉള്ള ഒരു ഡാറ്റാസെറ്റ് വെച്ച് ട്രെയിന് ചെയ്യുകയാണ് ചെയ്യുന്നത്. കുറേക്കഴിയുമ്പോൾ അൽഗോരിതം വസ്തുക്കളെ തിരിച്ചറിയാൻ തുടങ്ങും. ഇത്തരം അല്‍ഗോരിതങ്ങളെ പരിചയപ്പെടുന്നതിന് ഏതെങ്കിലും ഒരു ട്രെയിനിങ് ഡേറ്റാസെറ്റ് എങ്ങിനെയാണിരിക്കുന്നതെന്ന് മനസ്സിലാക്കണം.\nആദ്യമായി നമുക്ക് ഒരു ഡാറ്റാ സെറ്റ് എങ്ങിനെയിരിക്കുമെന്ന് നോക്കാം.\n1936ല് റോണാള്‍ഡ് ഫിഷര് എന്ന ബ്രിട്ടീഷ് സസ്യ ശാസ്ത്രജ്ഞന് (അദ്ദേഹം ഒരു സ്റ്റാറ്റിസ്റ്റിക്സ് വിദഗ്ദൻ കൂടിയായിരുന്നു) ഐറിസ് പുഷ്പങ്ങളെക്കുറിച്ച് ഒരു പഠനം നടത്തിയിട്ടുണ്ട്. കാനഡയിലെ ഗാസ്പെ പെനിൻസുലയിൽ കാണപ്പെടുന്ന കാണപ്പെടുന്ന മൂന്ന് തരം ഐറിസ് പുഷ്പങ്ങളെയാണ് അദ്ദേഹം പഠിച്ചത്. Versicolor setosa virginica എന്നിങ്ങനെയാണ് അവ അറിയപ്പെടുന്നത്. ചിത്രം 1 ൽ നോക്കിയാൽ ഈ പൂക്കളെ കാണാം.\nഫിഷറിന്റെ നോട്ടത്തിൻ ഈ പുഷ്പങ്ങള്‍ക്ക് നാലുതരം ഫീച്ചറുകളാണുള്ളത്. ഇത് മനസ്സിലാക്കാൻ ഇത്തരം ഒരു പുവിന്റെ പടം ചിത്രം2ൽ കാണിച്ചിരിക്കുന്നു. ഓരോപൂവിനും രണ്ട് സെറ്റ് ഇതളുകളുണ്ട്. പുറത്തുള്ള ഇതളിനെ പെറ്റൽ എന്നും അകത്തുള്ള ഇതളിനെ സെപൽ എന്നും വിളിക്കും. സെപലിന്റെ നീളം, വീതി, പെറ്റലിന്റ നീളം, വീതി എന്നിവയാണ് പൂവിന്റെ ഫീച്ചറുകളായി ഫിഷർ പരിഗണിച്ചത്. ഇവ എന്താണെന്ന് ചിത്രത്തില് കാണിച്ചിരിക്കുന്നു.\nഓരോ ഇനത്തിന്റെയും 50 സാമ്പിള് എടുത്ത് മേല്‍പറഞ്ഞ നീളവും വീതിയും ഉപയോഗിച് പൂക്കളെ വർഗീകരിക്കാമോ എന്ന് പഠിച്ചു . (ഈ ഡാറ്റ യഥാർത്ഥത്തിൽ ശേഖരിച്ചത് ആൻഡേഴ്സൺ എന്ന വേറൊരു ശാസ്ത്രജ്ഞനാണ്.) ഫിഷർ ഈ പഠനം ഒരു പ്രബന്ധമായി പ്രസിദ്ധീകരിച്ചിട്ടുണ്ട്. (റഫറൻസ് 1) സ്റ്റാറ്റിസ്റ്റിക്സ് വിദ്യാര്‍ത്ഥികള് അവരുടെ പഠന പ്രവർത്തനങ്ങളുടെ ഭാഗമായി ഈ ഡേറ്റ ഇപ്പോഴും ഉപയോഗിക്കുന്നുണ്ട്. നമുക്ക് മേല് വിവരിച്ച 150 ഡേറ്റ സാമ്പിളുകൾ ലഭ്യമാണ്. (റഫറൻസ് 2) ഈ ഡേറ്റയുടെ ഒരു ഭാഗം ചിത്രം 2ൽ കാണിച്ചിരിക്കുന്നു. നമ്മുടെ kNN അൽഗോരിതത്തിന് ഉപയോഗിക്കാൻ വേണ്ട ഡാറ്റാ സെറ്റാണിത്.\nഇനി കടലേത് കടലാടിയേത് എന്നറിയാത്ത നമ്മൾ കാട്ടില് പോയി ഒരു ഐറിസ് പൂവ് ഇറുത്ത് കൊണ്ട് വരുന്നു എന്നിരിക്കട്ടെ. ഏതു ജാതിയില് പെട്ട ഐറിസാണ് അതെന്ന് നമുക്ക് കമ്പ്യൂട്ടർ അൽഗോരിതം ഉപയോഗിച്ച് തിരിച്ചറിയണം.\nഇതിനായി നമ്മള് അജ്ഞാതനായ പൂവിന്റെ സെപ്പലും പെറ്റലും അളന്നെടുക്കും( നീളവും വീതിയും) അളന്നെടുക്കും. ഇവയാണ് പൂവിനെ തിരിച്ചറിയാൻ നാം ഉപയോഗിക്കാൻ പോകുന്ന ഫീച്ചറുകൾ. അൽഗോരിതം നമുക്ക് ലഭ്യമായിട്ടുള്ള ഡാറ്റാസെറ്റിലെ ഏതെങ്കിലും പൂവുകളോട് അജ്ഞാതന് സാമ്യമുണ്ടോ എന്ന് പരിശോധിക്കണം. ഇതിനുള്ള എളുപ്പവഴി പൂവുകൾ തമ്മിൽ ഉള്ള ദൂരം അളക്കുക എന്നതാണ്. ആദ്യമായ് പൂവുകൾ തമ്മിൽ ഉള്ള ദൂരം എന്ന് കേൾക്കുന്നവർ ചെറുതായി പരിഭ്രമിചെക്കാം.\nഇതുമനസ്സിലാക്കാൻവളരെ എളുപ്പമാണ് ഉദാഹരണത്തിന് രണ്ടു ഫീച്ചറുകൾ മാത്രം പരിഗണിക്കുക. നമുക്ക് സെപൽ നീളവും വീതീയും എടുക്കാം . ഈ നിളത്തെയും വീതിയേയും ഒരു ഗ്രാഫ് പേപ്പറിലെ x , y എന്നി ആക്സിസുകളിൽ രേഖപ്പെടുത്താം. ചിത്രം4നോക്കുക . x1 y1 ഒരു പൂവിൻറെ ഫീച്ചറും x2 y2 രണ്ടാമത്തെ പൂവിന്റെ ഫീച്ചറുമാണ്.\nഇനി മൂന്ന് ഫീച്ചറുകളുണ്ടെങ്കിൽ x y z ആക്സിസുകൾ പരിഗണിക്കണം . പൂക്കൾ തമ്മിലുള്ള ദൂരം ഈ മൂന്ന് ഫീച്ചറുകൾ ഉപയോഗിച്ചുകണ്ടെത്താൻ കഴിയും . ഇങ്ങനെ ഫീച്ചറുകൾ വിവിധ ആക്സിസ്കളിൽ രേഖപ്പെടുത്തിയാൽ നമുക്ക് ഒരു ഫീച്ചർ സ്പേസ് കിട്ടും.ഇതുപോലെ നാലോ അതിലധികമോ ഫീച്ചറുകൾ ഉപയോഗിച്ചുള്ള ഫീച്ചർ സ്പേസുകൾ ഉണ്ടാക്കാം അതിൽ പൂക്കൾ തമ്മിലുള്ള ദൂരം അലക്കാനും പറ്റും ( ദൂരം അളക്കുന്ന രീതിയെക്കുറിച്ചു മുൻപൊരിക്കൽ എഴുതിയിട്ടുണ്ട്/ ലിങ്ക് ഇവിടെ.\nഇനി നമ്മുടെ അൽഗോരിതത്തിലേക്കു വരാം. അൽഗോരിതം ചെയ്യേണ്ടത് അജ്ഞാതൻറെ അയൽക്കാരെ കണ്ടുപിടിക്കുക എന്നതാണ് ഫീച്ചർ സ്പേസിൽ ഏറ്റവും അടുത്തുള്ള യാളുടെ സ്വഭാവം ആകും പുതിയ പൂവിന്.\nപലപ്പോഴും നാം പുതിയപൂവിനെ ഒന്നുലധികം അയൽക്കാരോട് താരതമ്യപ്പെടുത്തും. . മെഷീൻ ലേർണിംഗ് ടെർമിനോളജി ഉപയോഗിച്ച് പറഞ്ഞാൽ പൂവിന്റെ ചുറ്റുവട്ടത്തുള്ള k അയൽക്കാരെ കണ്ടെത്തും. അതിൽ ആർക്കാണോ ഭൂരിപക്ഷം അതായിരിക്കും പൂവിന്റെ വർഗം\nk എണ്ണം നമ്മുടെ പ്രോബ്ലത്തിനനുസരിച്ച് മാറ്റിയെടുക്കാം. എത്ര kയെടുത്താലാണ് നല്ല കൃത്യതയുള്ള (accuracy) തിരിച്ചുവിളി (recall) ഉള്ള ഉത്തരങ്ങള് കിട്ടുക എന്ന് പരീക്ഷിച്ച് കണ്ടെത്താം.\nചിത്രം5നോക്കിയൽ പ്രവർത്തനം കൃത്യമായി മനസ്സിലാകും\nഈ അല്‍ഗോരിതത്തിന്റേ തകരാറ് ഓരോ തവണയും നമ്മള് മൊത്തം ഡാറ്റായും സ്കാന് ചെയ്യണം എന്നുള്ളതാണ്.\nRef 1 R. A. Fisher (1936). “The use of multiple measurements in taxonomic problems”. Annals of Eugenics.7(2): 179–188. DOI: 10.1111/j.1469-1809.1936.tb02137.x\nRef2https://archive.ics.uci.edu/ml/datasets/iris\nചിത്രങ്ങൾ ഇൻറർനെറ്റിൽ നിന്നെടുത്തതാണ്\nചിത്രം 1 http://dataaspirant.com/2017/01/25/…\nചിത്രം2http://suruchifialoke.com/2016-10-1…\nചിത്രം4http://rosalind.info/glossary/eucli…\nചിത്രം5https://www.python-course.eu/k_near…


കോവിഡ് പരിശോധനയില് പേര് മാറ്റിയ സംഭവം; കെ.എം.അഭിജിത്തിനെതിരെ കേസെടുത്തു | News Moments | The world in your palm top\nഒന്നാം സമ്മാനം ഒരു കോടി രൂപ വീതം5പേര്‍ക്ക്; കേരള ലോട്ടറിയുടെ ഭാഗ്യമിത്ര വരുന്നു\nസിപിഎം നേതാവ് എം.എം.ലോറന്‍സിന്റെ മകന് ബിജെപിയില് ചേര്‍ന്നു\nരക്ഷപ്പെട്ട കടുവയെ കണ്ടെത്തി; മയക്കുവെടി വെച്ച് പിടികൂടാന് ഒരുങ്ങി വനംവകുപ്പ്\nതെറ്റായ കൂട്ടുകെട്ടില് ആരെങ്കിലും പെട്ടിട്ടുണ്ടെങ്കില് അവരതിന്റെ ഭവിഷ്യത്ത് നേരിടണമെന്ന് എം.എ.ബേബി; കുറിപ്പ് വായിക്കാം\nവയനാട്ടില് നിന്ന് പിടികൂടി തിരുവനന്തപുരത്തെത്തിച്ച കടുവ കൂട് തകര്‍ത്ത് രക്ഷപ്പെട്ടു; വനംവകുപ്പ് തെരച്ചില് ആരംഭിച്ചു\nഅമ്മയ്‌ക്കൊപ്പമുള്ള ചിത്രത്തിന് അശ്ലീല വര്‍ഷം; യുവാവിനെതിരെ നിയമ നടപടിക്കൊരുങ്ങി കേരളത്തിലെ ആദ്യ ഗേ ദമ്പതികള്\nതൊടുപുഴയില് അഞ്ചു വയസുകാരന് ക്രൂരമര്‍ദ്ദനം; പിതാവിന്റെ സഹോദരന് പിടിയില്\nകോവിഡ് പരിശോധനയില് പേര് മാറ്റിയ സംഭവം; കെ.എം.അഭിജിത്തിനെതിരെ കേസെടുത്തു\nSeptember 24, 2020 1:23 pm\nതിരുവനന്തപുരം: കോവിഡ് പരിശോധനയ്ക്കായി പേര് മാറ്റി നല്‍കിയ സംഭവത്തില് കെ.എസ്.യു സംസ്ഥാന പ്രസിഡന്റ് കെ.എം അഭിജിത്തിനെതിരെ പോലീസ് കേസെടുത്തു. ആള്‍മാറാട്ടത്തിനും പകര്‍ച്ചവ്യാധി നിയമം അനുസരിച്ചുമാണ് കേസ്. പോത്തന്‍കോട് പോലീസാണ് കേസെടുത്തത്. കോവിഡ് പൊസിറ്റീവായി പ്ലാമൂടിലെ വീട്ടില് കഴിയുന്ന അഭിജിത്ത് പരിശോധനയ്ക്കായി അഭി കെ.എം എന്ന പേരാണ് നല്‍കിയത്.\nപരിശോധനയില് അഭിജിത്തിന് രോഗമുണ്ടെന്ന് സ്ഥിരീകരിച്ചതോടെയാണ് സംഭവം വിവാദമായത്. തന്റെ സഹഭാരവാഹിയായ ബാഹുല് ആണ് പേര് നല്‍കിയതെന്നും സെന്‍സേഷന് ആകേണ്ടെന്ന് കരുതിയായിരിക്കും അങ്ങനെ പേര് നല്‍കിയതെന്നുമായിരുന്നു അഭിജിത്തിന്റെ ആദ്യ പ്രതികരണം. എന്നാല് ക്ലറിക്കല് മിസ്റ്റേക്കായിരിക്കും അതെന്ന് പിന്നീട് അഭിജിത്ത് പറഞ്ഞു.\nപോത്തന്‍കോട് പഞ്ചായത്ത് പ്രസിഡന്റാണ് അഭിജിത്തിനെതിരെ പോലീസില് പരാതി നല്‍കിയത്. സംഭവത്തില് സോഷ്യല് മീഡിയയില് ഉള്‍പ്പെടെ പ്രതിഷേധങ്ങള് ഉയരുകയാണ്. അഭിജിത്തിനെ പേരു മാറ്റി നല്‍കാന് സഹായിച്ച ആരോഗ്യ വകുപ്പ് ഉദ്യോഗസ്ഥര്‍ക്കെതിരെ നടപടിയുണ്ടാകുമെന്ന് മന്ത്രി കടകംപള്ളി സുരേന്ദ്രന് പറഞ്ഞിരുന്നു.


പാര്‍ലമെന്റില് നടന്ന അസഹിഷ്ണുതാ ചര്‍ച്ചക്ക് പരമദയനീയമായ ചില മറുവശങ്ങള് ഉണ്ടായിരുന്നുവെന്ന് പറയാതെ വയ്യ. ഒരു ടെലിവിഷന് പരിപാടിയില് സംസാരിക്കവെ മുന് പാര്‍ലമെന്റംഗം സെബാസ്റ്റ്യന് പോള് പറഞ്ഞ ഉദാഹരണമായിരുന്നു വിഷയത്തിന്റെ മര്‍മം. അഹ്മദ് മുഹമ്മദ് എന്ന ടെക്‌സാസിലെ സ്‌കൂള് വിദ്യാര്‍ഥി ഉണ്ടാക്കിയ ക്ലോക്ക് 'ഭീകര സംഭവ'മായി മാറിയപ്പോള് അവനെ വൈറ്റ് ഹൗസിലേക്ക് വിളിച്ച് ആദരിക്കാനും ആ സംഭവം അഹ്മദിന്റെ സമൂഹത്തില് ഉണ്ടാക്കിയ ആശങ്ക അകറ്റാനും അമേരിക്കന് പ്രസിഡന്റ് ബറാക് ഒബാമ തയാറായി. ആ സമീപനത്തിന്റെ രാഷ്ട്രീയപാഠമായിരുന്നു അസഹിഷ്ണുതാ വിവാദത്തില് ഇന്ത്യ നരേന്ദ്ര മോദിയില് നിന്ന് പ്രതീക്ഷിച്ചത്. മറ്റു പ്രധാനമന്ത്രിമാര് അങ്ങനെ ചെയ്യാറുണ്ടായിരുന്നോ എന്ന ചോദ്യമുന്നയിച്ച് ബി.ജെ.പി മോദിയെ രക്ഷപ്പെടുത്തുമ്പോള് നേതൃവിശുദ്ധിയുടെ ചെറിയ മാതൃകകള് ഇന്ത്യന് പ്രധാനമന്ത്രിക്ക് സ്വീകാര്യമല്ല എന്ന ധാര്‍ഷ്ട്യമായിരുന്നു സഭ കണ്ടത്.\nബി.ജെ.പി ഉയര്‍ത്തിയ ഈ ന്യായവാദത്തിന്റെ പിന്നിലുള്ള യാഥാര്‍ഥ്യങ്ങളുടെ കടന്നല്‍ക്കൂട്ടിലേക്ക് കല്ലെറിയാന് ചര്‍ച്ചക്ക് തുടക്കമിട്ടവരോ പങ്കെടുത്തവരോ ആരും തയാറായതുമില്ല. 1984-ലെ കലാപം ഒഴിച്ചു നിര്‍ത്തിയാല് കോണ്‍ഗ്രസുകാര്‍ക്കു വേണ്ടി പ്രധാനമന്ത്രി മറുപടി പറയേണ്ട ഏതെങ്കിലും വര്‍ഗീയ കലാപം രാജ്യത്ത് ഉണ്ടായിട്ടുണ്ടോ? എന്നാല് അതാണോ ബി.ജെ.പിക്കാര് സഭക്കകത്തും പുറത്തും ആണയിട്ടഭിമാനിക്കുന്ന അവരുടെ മാതൃസംഘടനയുടെ കാര്യം? രാജ്‌നാഥ് സിംഗ് പറഞ്ഞ 1947-ലെ വിഭജനകാല കലാപങ്ങള് മുതല് വര്‍ഗീയ കലാപത്തെ കുറിച്ച ഏതാണ്ടെല്ലാ അന്വേഷണ കമീഷന് റിപ്പോര്‍ട്ടുകളും ഒന്നു പോലും വിട്ടുപോയിട്ടില്ലാത്ത പേരാണ് ആര്.എസ്.എസിന്റേത്. ഇന്ദിരയും നെഹ്‌റുവും നരസിംഹറാവുവും മന്‍മോഹന് സിംഗുമൊക്കെ സ്വന്തക്കാര്‍ക്കു വേണ്ടി മറുപടി പറയേണ്ട കലാപങ്ങള് ഇന്ത്യയില് ഉണ്ടായിട്ടില്ല എന്നതല്ലേ വസ്തുത? വാജ്‌പേയിയുടെ കാലത്ത് തീര്‍ച്ചയായും അങ്ങനെയൊന്ന് ഗുജറാത്തില് ഉണ്ടായിരുന്നു, അതിന് അദ്ദേഹം മോദിയെ ശാസിച്ചിട്ടുമുണ്ട്. സ്വന്തം എം.പിമാരുടെയും മന്ത്രിമാരുടെയുമൊക്കെ നെറികേടിനെ കുറിച്ച് വായതുറക്കാത്ത മോദി പഠിക്കേണ്ടിയിരുന്നത് രാജീവ് ഗാന്ധിയില് നിന്നായിരുന്നോ സ്വന്തം നേതാവില് നിന്നായിരുന്നോ?\nമോദിയുടെ കാലത്ത് ആദരിക്കപ്പെടുന്നത് സഞ്ജീവ് ബാലിയന്‍മാര് മാത്രമാവുകയും അഖ്‌ലാഖിന്റെ പട്ടാളക്കാരനായ മകനെ പോലും ആശ്വസിപ്പിക്കാന് പ്രധാനമന്ത്രി തയാറാവാഞ്ഞതുമാണ് പ്രശ്‌നത്തിന്റെ മര്‍മം. ഇന്ത്യക്കാരുടെ ആശങ്കകള് പരിഗണിക്കേണ്ട കാര്യം പിന്നെയേ വരുന്നുള്ളൂ. സ്വന്തം സംസ്ഥാനത്ത് വംശഹത്യ നടന്നപ്പോള് മുഖ്യമന്ത്രിക്കസേരയിലിരുന്ന് ഖേദം പ്രകടിപ്പിക്കാത്ത ഒരാള് കുറെക്കൂടി വലിയ ഒരു ജനസമൂഹത്തിനു മുമ്പില് അത് ചെയ്യണമെന്നാണ് കോണ്‍ഗ്രസ് വാശി പിടിച്ചുകൊണ്ടിരുന്നത്. ഈ ചര്‍ച്ചക്കിടയില് വര്‍ഗീയവാദത്തിന്റെ പലതരം ബ്രാന്‍ഡുകള് പാര്‍ലമെന്റില് പരേഡ് നടത്തി. മദര് തെരേസയെ അരുണാചല് പ്രദേശില് പോകാന് അനുവദിക്കാതിരുന്നത് പോലും അസഹിഷ്ണുതയുടെ പട്ടികയില് എഴുതിത്തള്ളി. സുഊദിയിലെയും ബഹ്‌റൈനിലെയും കുര്‍ദിസ്താനിലെയും പോലെ ഇന്ത്യയില് ശീഈ-സുന്നീ തര്‍ക്കങ്ങള് ഇല്ലാത്തതും സ്വൂഫിയും വഹാബിയും ദയൂബന്തിയും സമാധാനപൂര്‍വം ജീവിക്കുന്നതും രാജ്യത്തിന്റെ സഹിഷ്ണുതയുടെ പാരമ്പര്യമായി മാറി. കബീറിന്റെയും ഉസ്താദ് ബിസ്മില്ലാ ഖാന്റെയും ജീവിത ദര്‍ശനങ്ങള് ഇന്ത്യന് സഹിഷ്ണുതയുടെ പട്ടികയില് വരവുവെക്കപ്പെട്ടു. ഇതാണോ സഭ ചര്‍ച്ച ചെയ്തു കൊണ്ടിരുന്ന അസഹിഷ്ണുത എന്ന ലളിതമായ ചോദ്യത്തിനു പോലും ഭരണപക്ഷം മറുപടി നല്‍കിയില്ല. അസഹിഷ്ണുത എന്ന പൊതു വിഷയം ഏറ്റുപിടിക്കുന്നതിനു പകരം ദാദ്രി എന്നോ ഹരിയാന എന്നോ ചര്‍ച്ചക്ക് പേരിടുന്നതായിരുന്നു ബുദ്ധിപരം.\nകഴിഞ്ഞ 18 മാസത്തിനിടയില് ഇന്ത്യയില് നടന്ന സംഭവങ്ങള് തുല്യതയില്ലാത്തതാണെന്ന് വാദിക്കുന്നതില് വലിയൊരളവോളം അര്‍ഥമുണ്ടായിരുന്നില്ല. രാജ്യത്തെ പ്രമാദമായ മിക്ക വര്‍ഗീയ കലാപങ്ങളും ഉണ്ടായത് മുസ്‌ലിംകള് പശുവിനെ അറുത്തു എന്നോ ഭക്ഷിച്ചു എന്നോ ഉള്ള വ്യാജ ആരോപണങ്ങളുടെ അടിസ്ഥാനത്തിലായിരുന്നു. ഭഗല്‍പൂര് ഉദാഹരണം. കൊല്ലപ്പെട്ടവരും കൊലയാളികളും എക്കാലത്തും ഒന്നു തന്നെയായിരുന്നു. അന്നൊന്നും ഒരിക്കലും സംഘ്പരിവാറിനെതിരെ ചെറുവിലനക്കാന് ഈ രാജ്യത്ത് കോണ്‍ഗ്രസിന് കഴിഞ്ഞിട്ടില്ല. ആര്.എസ്.എസിന്റെ അഖിലേന്ത്യാ നേതാക്കളിലൊരാളാണ് മുസ്‌ലിം വിചാര് മഞ്ച് രൂപീകരിച്ച് ചെറുപ്പക്കാരെ കൊണ്ട് പലയിടത്തും ബോംബുവെപ്പിച്ചതെന്ന ആരോപണം ഉയര്‍ന്നപ്പോള് സാങ്കേതികത്വങ്ങളുടെ നൂല്‍മറ സൃഷ്ടിച്ച് ഇദ്ദേഹത്തെ രക്ഷിച്ചത് യു.പി.എ സര്‍ക്കാറായിരുന്നു.\nദാദ്രി സംഭവത്തെ കുറിച്ച യു.പി സര്‍ക്കാറിന്റെ അന്വേഷണ റിപ്പോര്‍ട്ടില് ഒരിടത്തും ബീഫ്, വര്‍ഗീയത എന്നീ വാക്കുകള് ഇല്ലെന്നിരിക്കെ എങ്ങനെ ഈ സംഭവം അസഹിഷ്ണുത ആകുമെന്ന ചോദ്യത്തിന് സഭയിലുണ്ടായിരുന്ന മുലായത്തിന് മറുപടി ഉണ്ടായിരുന്നില്ല. സംസ്ഥാനത്ത് ബി.ജെ.പിയുടെ പുറം ചൊറിയുകയും ദല്‍ഹിയില് വന്ന് മതേതരത്വം പ്രസംഗിക്കുകയും ചെയ്യുന്ന സമാജ്‌വാദി പാര്‍ട്ടിയുടെ കാപട്യമായിരുന്നു തുറന്നു കാട്ടപ്പെട്ടത്. ഇരു കൂട്ടരും ഒരേ നാണയത്തിന്റെ രണ്ടു വശങ്ങളാണെന്ന് പറയാന് മറ്റൊരുതരം വര്‍ഗീയതയുടെ പ്രതീകമായി മാറിക്കൊണ്ടിരിക്കുന്ന അസദുദ്ദീന് ഉവൈസി മാത്രമായിരുന്നു സഭയില് ഉണ്ടായിരുന്നത്.\nലോക്‌സഭയില് ഇങ്ങനെയൊരു ചര്‍ച്ച നടക്കുമ്പോള് ആ വഴി വരാതിരിക്കാന് പോലും പ്രധാനമന്ത്രി ശ്രദ്ധിച്ചു. ഭരണഘടനയുടെ രക്ഷാധികാരി പട്ടം എടുത്തണിഞ്ഞ് രാജ്യസഭയിലായിരുന്നു മോദിയുടെ ഇരിപ്പ്. ദേഹത്തു തട്ടാത്ത വലിയ തത്ത്വങ്ങള് പതിവുപോലെ അവിടെയും പ്രസംഗിച്ചു. രാഷ്ട്രപതി പറഞ്ഞതു മാത്രമായിരുന്നു സത്യം. ഇന്ത്യക്കാരന്റെ മനസ്സിലാണ് അല്ലാതെ തെരുവുകളിലല്ല യഥാര്‍ഥത്തില് മാലിന്യമുള്ളത് എന്നായിരുന്നു പ്രണബ് പറഞ്ഞ വാക്കുകള്.


കപ്പ / ചീനി വേവിച്ചത് Tapioca puddingBy : Shihab Ibrahimആവശ്യമായ സാധനങ്ങള്‍കപ്പ / മരച്ചീനി – 1 kgഅരപ്പിനു ആവശ്യമായത്തേങ്ങ – 1വെളുത്തുള്ളി –7– 8 അല്ലിജീരകം – അര സ്പൂണ്‍മുളക് (കാന്താരി ) – 5മഞ്ഞള്‍പ്പൊടി – അര സ്പൂണ്‍ഉപ്പ് – പാകത്തിനുtapioca kappa cheeniമുളക് പൊടി –2സ്പൂണ്‍കറിവേപ്പില – 1 തണ്ട്തയ്യാറാക്കുന്ന വിധംനല്ല കപ്പ (അകത്തു കറുത്ത പാട് ഒന്നുമില്ലാത്തത്) തൊലി കളഞ്ഞു ചെറിയ കഷണങ്ങളായി നുറുക്കിയെടുക്കുക.തേങ്ങയും മറ്റു മുകളില് കൊടുത്ത അരപ്പിനു ആവശ്യമായ സാധനങ്ങളും എല്ലാം കൂടി ചതച്ച് മാറ്റി വെയ്ക്കുക. (അധികം അരഞ്ഞു പോകാതെ നോക്കുക, )ഈ ചെറിയ കഷണങ്ങള് കഴുകിയെടുത്ത് ഒരു പാത്രത്തിലിട്ട് കപ്പ കഷണങ്ങള്‍ക്ക് മീതെ വരെ വെള്ളമൊഴിച്ചു തിളപ്പിക്കുക. തിളച്ചു തുടങ്ങുമ്പോള് അടുപ്പില് നിന്നും മാറ്റി വെള്ളം വാര്‍ത്തു കളയുക. കപ്പയുടെ കട്ടും, കറയും ഒഴിവാക്കാന് ആദ്യത്തെ വെള്ളം നിര്‍ബന്ധമായും വാര്‍ത്തു കളയണം. ആദ്യത്തെ വെള്ളം വാര്‍ത്തു കളഞ്ഞില്ലെങ്കില് തലവേദന വരാന് സാധ്യതയുണ്ട്.വീണ്ടും പുതിയ വെള്ളമൊഴിച്ച് ആവശ്യത്തിനു ഉപ്പും രണ്ടു നുള്ള് മഞ്ഞള്‍പ്പൊടിയും ഇട്ടു തിളപ്പിക്കുക. കഷണങ്ങള് നല്ല പോലെ വെന്തു കഴിയുമ്പോള് വെള്ളം ഊറ്റി കളയുക.വെന്ത കപ്പ കഷണങ്ങളിലേക്ക് അരച്ചു വെച്ചിരിക്കുന്ന കൂട്ട് ചേര്‍ത്തു നന്നായി കട്ടിയുള്ള ഒരു തവി കൊണ്ട് ഇളക്കി ഉടച്ചു ചേര്‍ക്കുക. നല്ലതു പോലെ കുഴയുന്ന പരുവം വരെ ഇളക്കി കൊണ്ടിരിക്കുക.നല്ല കാന്താരി ചമ്മന്തി, മീന് കറി, കോഴി കറി, പഴങ്കഞ്ഞി, അച്ചാര് , കഞ്ഞി എന്നിവയുടെ കൂടെ കഴിക്കാന് പറ്റിയ നല്ല നാടന് ആഹാര വിഭവമാണിത്.


Nippa virus: 86 persons are under observation, asked to stay at home for atleast 14 days | നിപ്പ ജാഗ്രതയിൽ കേരളം; 86 പേർ വീട്ടിൽ നിന്നും പുറത്തിറങ്ങരുതെന്ന് നിർദ്ദേശം,4പേരിൽ രോഗലക്ഷണങ്ങൾ - Malayalam Oneindia\nനിപ്പ ജാഗ്രതയിൽ കേരളം; 86 പേർ വീട്ടിൽ നിന്നും പുറത്തിറങ്ങരുതെന്ന് നിർദ്ദേശം,4പേരിൽ രോഗലക്ഷണങ്ങൾ\nPublished: June42019, 13:00 [IST]\nനിപ പേടിയില് കേരളം, 86 പേര് നിരീക്ഷണത്തില്\nകൊച്ചി: എറണാകുളത്ത് ചികിത്സയിലിരുന്ന എഞ്ചിനീയറിംഗ് വിദ്യാർത്ഥിക്ക് നിപ്പാ ബാധ സ്ഥിരീകരിച്ചതോടെ ആരോഗ്യ വകുപ്പ് സംസ്ഥാനത്ത് നിപ്പാ ജാഗ്രത ശക്തമാക്കി. പ്രതിരോധ പ്രവർത്തനങ്ങൾ ഊർജ്ജിതമാക്കിയെന്നും നിപ്പയെ നേരിടാൻ സംസ്ഥാനം സജ്ജമാണെന്നും ആരോഗ്യമന്ത്രി കെകെ ശൈലജ ടീച്ചർ വ്യക്തമാക്കി. നിപ്പാ ബാധ സ്ഥിരീകരിച്ച വിദ്യാർത്ഥി ആശുപത്രിയിൽ അഡ്മിറ്റാകുന്നതിന് മുമ്പുള്ള ദിവസങ്ങളിൽ അടുത്തിടപഴകിയവരുടെ വിവരങ്ങൾ ആരോഗ്യവകുപ്പ് കണ്ടെത്തിയിട്ടുണ്ട്. 86 പേരുടെ പട്ടികയാണ് തയാറാക്കിയിരിക്കുന്നത്.\nഇവരെല്ലാവരുമായി ആരോഗ്യവകുപ്പ് നിരന്തരം ബന്ധപ്പെട്ടുവരുന്നുണ്ട്. 86 പേർക്കും വീട് വിട്ട് പുറത്തിറങ്ങിരുതെന്ന് നിർദ്ദേശം നൽകിയിട്ടുണ്ട്. ഹോം ക്വാറന്റൈൻ എന്നാണ് ഈ പ്രക്രിയയ്ക്ക് പറയുന്നത്. നിശ്ചിത ദിവസത്തേയ്ക്ക് ജാഗ്രതയോടെ കഴിയാനാണ് നിർദ്ദേശം. നിപ്പാ വൈറസ് ശരീരത്തിൽ എത്തിയിട്ടുണ്ടെങ്കിലും5മുതൽ 14 ദിവസത്തിനുള്ളിൽ മാത്രമെ ലക്ഷണങ്ങൾ പ്രകടമാകുവെന്നാണ് പഠനങ്ങൾ പറയുന്നത്. 14 ദിവസത്തേയ്ക്ക് എങ്കിലും പൊതുജനസമ്പർക്കം ഒഴിവാക്കണമെന്നാണ് ആരോഗ്യവകുപ്പ് നിർദ്ദേശം നൽകിയിരിക്കുന്നത്.\nപട്ടികയിലുള്ള ഈ 86 പേരിൽ നാല് പേരിലാണ് ഇപ്പോൾ രോഗലക്ഷണങ്ങൾ കണ്ടുതുടങ്ങിയിട്ടുള്ളത്. നിപ്പാ വൈറസ് ബാധിച്ച യുവാവിന്റെ2സുഹൃത്തുക്കളിലും പരിചരിച്ച രണ്ട് നഴ്സുമാരിലുമാണ് രോഗലക്ഷണങ്ങൾ പ്രകടമായത്. ഇതിൽ ഒരാളെ കൂടി ഐസലേഷൻ വാർഡിലേക്ക് മാറ്റിയിട്ടുണ്ട്. കളമശ്ശേരി മെഡിക്കൽ കോളേജിൽ സജ്ജീകരിച്ചിട്ടുള്ള ഐസലേഷൻ വാർഡിലേക്കാണ് ഇയാളെ മാറ്റിയിരിക്കുന്നത്.\nഅതേ സമയം നിപ്പാ ബാധ സ്ഥിരീകരിച്ച സാഹചര്യത്തിൽ കൂടുതൽ വിദഗ്ധ സഹായങ്ങൾക്കായി കേന്ദ്രസംഘം കേരളത്തിൽ എത്തിയിട്ടുണ്ട്. ദില്ലി എയിംസിലെ വിദഗ്ധ ഡോക്ടർമാർ ഉൾപ്പെടെ ആറംഗ സംഘമാണ് കൊച്ചിയിൽ എത്തിയിരിക്കുന്നത്. സംസ്ഥാനത്തിന് എല്ലാ വിധ കേന്ദ്ര സഹായങ്ങളും ഉറപ്പ് വരുത്തുമെന്ന് ആരോഗ്യമന്ത്രി ഹർഷവർധൻ അറിയിച്ചിട്ടുണ്ട്. ദില്ലിയിൽ കേന്ദ്ര ആരോഗ്യ മന്ത്രാലയത്തിന്റെ നേതൃത്വത്തിലും കൺട്രോൾ റൂമുകൾ തുറന്നിട്ടുണ്ട്.\nnipah virus virus kk shailaja health minister kerala kochi നിപ്പ നിപ്പാ വൈറസ് കൊച്ചി കോഴിക്കോട് ഇടുക്കി കെകെ ശൈലജ ആരോഗ്യമന്ത്രി\nNippa virus: 86 persons are under observation, asked to stay at home for atleast 14 days


MM Mani supports CPM decision to not to participate in Asianet News debate | ഏഷ്യാനെറ്റ് പോലുള്ള ചില ചാനലുകള് കളിക്കുന്ന കളി ജനങ്ങള് കാണുന്നുണ്ട്, വിമർശിച്ച് മന്ത്രി എംഎം മണി - Malayalam Oneindia\n37 min ago ‘ആത്മനിർഭർ ഭാരത്, സർക്കാർ നയമല്ല; ഇന്ത്യയുടെ ദേശീയ വികാരം; പ്രധാനമന്ത്രി മോദി മൻ കി ബാത്തിൽ\n42 min ago വട്ടിയൂര്‍ക്കാവില് ബിജെപിയുടെ മാസ്റ്റര് സ്‌ട്രോക്ക്... സുരേഷ് ഗോപി സ്ഥാനാര്‍ത്ഥി? പ്രശാന്തിന് വൻ വെല്ലുവിളി\n59 min ago ചൂട് ക്രമാധീതമായി ഉയരുന്നു; സൂര്യാഘാതത്തിന് സാധ്യത, എങ്ങനെ പ്രതിരോധിക്കാം? അറിയേണ്ട കാര്യങ്ങള്\nUpdated: Fri, Jul 24, 2020, 0:25 [IST]\nതിരുവനന്തപുരം: ഏഷ്യാനെറ്റ് ന്യൂസ് ചാനല് ചര്‍ച്ചയായ ന്യൂസ് അവറില് പങ്കെടുക്കുന്നത് സിപിഎം നേതാക്കള് അവസാനിപ്പിച്ചിരിക്കുകയാണ്. പാര്‍ട്ടി തീരുമാന പ്രകാരമാണ് നീക്കം. മാധ്യമങ്ങളില് ഇപ്പോഴും നടക്കുന്നത് സിന്‍ഡിക്കേറ്റ് കളിയാണ് എന്ന് മന്ത്രി എംഎം മണി കുറ്റപ്പെടുത്തി.\nമന്ത്രി എംഎം മണിയുടെ ഫേസ്ബുക്ക് പോസ്റ്റ്: '' മാദ്ധ്യമ സിൻഡിക്കേറ്റ് എക്കാലവും സിപിഐഎമ്മിനെ ആക്രമിച്ചു കൊണ്ടിരുന്നിട്ടുണ്ട്. എന്നാല് അതുകൊണ്ട് ഞങ്ങള്‍ക്കൊന്നും പറ്റിയിട്ടില്ല. അതിന് കാരണം ഞങ്ങളുടെ എന്തെങ്കിലും പ്രത്യേകത കൊണ്ടല്ല, ജനങ്ങള്‍ക്ക് ഈ പാര്‍ട്ടിയില് വിശ്വാസമുള്ളതു കൊണ്ടാണ്. ജനകീയ പ്രശ്നങ്ങള് ഏറ്റെടുത്ത് നടത്തിയ പോരാട്ടങ്ങളും ജനോപകാരപ്രദമായ നടപടികളും കൊണ്ടാണ്. മാദ്ധ്യമങ്ങളിൽ ഇപ്പോഴും നടക്കുന്നത് സിൻഡിക്കേറ്റ് കളിയാണ്. ഏഷ്യാനെറ്റ് പോലുള്ള ചില ചാനലുകള് കളിക്കുന്ന കളി ജനങ്ങള് കാണുന്നുണ്ട്.\nപാര്‍ട്ടിയുടെ ഒരു പ്രതിനിധിയെ വിളിച്ചിരുത്തി നാലഞ്ചുപേര് ചേര്‍ന്ന് വളഞ്ഞാക്രമിക്കും. മറുപടി പറയാന് തുടങ്ങുമ്പോള് ഇടപെട്ട് സംസാരിക്കാന് അനുവദിക്കാതിരിക്കുകയും ചെയ്യും. ഞങ്ങള് അവിടെ പോയിരുന്ന് പരിഹാസത്തിന് വിധേയരാകേണ്ടതില്ല, ഈ ചാനലിലെ ചര്‍ച്ചകള് ബഹിഷ്കരിക്കാം എന്ന് തീരുമാനിച്ചത് ജനങ്ങള് അംഗീകരിക്കുന്നത് അതുകൊണ്ടാണ്. കാര്യങ്ങള് ജനങ്ങള്‍ക്ക് മനസ്സിലാകുന്നുണ്ട്. ജനപിന്തുണയോടെ പാര്‍ട്ടിയും ഇടതുപക്ഷ സര്‍ക്കാരും മുന്നോട്ടു പോകുക തന്നെ ചെയ്യും''.\nഏഷ്യാനെറ്റ് ന്യൂസിന്റെ ന്യൂസ് അവർ ബഹിഷ്കരിക്കുന്നതുമായി ബന്ധപ്പെട്ട സിപിഎം വിശദീകരണം ഇങ്ങനെ: ഏഷ്യാനെറ്റ് ന്യൂസിന്റെ ന്യൂസ് അവറിലെ കഴിഞ്ഞ ദിവസങ്ങളിലെ ചർച്ച സിപിഐ എം പ്രതിനിധികൾക്ക് വസ്‌തുതകൾ അവതരിപ്പിക്കാനും പാർട്ടിയുടെ നിലപാടുകൾ വ്യക്തമാക്കാനും സമയം തരാത്ത രീതിയിയിലേക്ക് മാറിയിരിക്കുന്നു. ഈ ജനാധിപത്യ വിരുദ്ധതയിൽ പ്രതിഷേധിച്ചാണ് ഈ ചാനലിലെ ചർച്ചകളിൽ സിപിഐ എം പങ്കെടുക്കേണ്ടെന്ന് തീരുമാനിച്ചത്.\nസാധാരണനിലയിൽ സിപിഐ എം വിരുദ്ധരായ മൂന്നു പ്രതിനിധികളുടെയും അവർക്കൊപ്പം നിൽക്കുന്ന അവതാകരുടെയും അഭിപ്രായങ്ങൾക്ക് മറുപടി പറയേണ്ടത് സിപിഐ എം പ്രതിനിധികളുടെ ചുമതലയാണ്. എന്നാൽ സാമാന്യ മര്യാദ പോലും കാണിക്കാതെ ഓരോ മറുപടിയിലും അവതാരകൻ നിരന്തരം ഇടപെടുകയാണ്. കഴിഞ്ഞ ദിവസങ്ങളിൽ സിപിഐ എം സംസ്ഥാന സെക്രട്ടേറിയറ്റ് അംഗം പി രാജീവ് പങ്കെടുത്ത ചർച്ച പതിമൂന്നു തവണയാണ് അവതാരകൻ തടസ്സപ്പെടുത്തിയത്. സംസ്ഥാന കമ്മിറ്റി അംഗം എം ബി രാജേഷ് സംസാരിക്കുമ്പോൾ പതിനേഴു തവണയും സ്വരാജ് സംസാരിക്കുമ്പോൾ പതിനെട്ടു തവണയുമാണ് അവതാരകൻ തടസ്സപ്പെടുത്തിയത്. മൂന്ന് രാഷ്‌ട്രീയ എതിരാളികളും അവതാരകനും അടക്കം നാലു പേർ ഉന്നയിക്കുന്ന ആരോപണങ്ങൾക്ക് മുപ്പത് സെക്കൻഡിൽ സിപിഐ എം പ്രതിനിധി മറുപടി പറയണമെന്ന നിലപാട് അംഗീകരിക്കാനാവില്ല''\ncpm asianet asianet news malayalam news ഏഷ്യാനെറ്റ് ഏഷ്യാനെറ്റ് ന്യൂസ് സിപിഎം mg radhakrishnan vinu v john എംഎം മണി mm mani politics\nMM Mani supports CPM decision to not to participate in Asianet News debate


ഇംഗ്ലണ്ടിൽ ലിവർപൂൾ | Sports | Deshabhimani | Tuesday Nov 12, 2019\nമാഞ്ചസ്റ്റർ സിറ്റിക്കെതിരായ ഗോൾനേട്ടം ആഘോഷിക്കുന്ന ലിവർപൂൾ താരങ്ങൾ\nലിവർപൂൾ രണ്ടും കൽപ്പിച്ചാണ്. പോയവർഷം ഒറ്റ പോയിന്റ് വ്യത്യാസത്തിൽ നഷ്ടമായ കിരീടം തിരിച്ചെടുക്കലാണ് ലക്ഷ്യം. ഇംഗ്ലീഷ് പ്രീമിയർ ലീഗ് ഫുട്‌ബോളിൽ 12 മത്സരങ്ങൾ കഴിയുമ്പോൾ നിലവിലെ റണ്ണറപ്പുകളുടെ പ്രകടനം ഇങ്ങനെയാണ്: 11 ജയം 1 സമനില, തോൽവി 0. ആകെ 34 പോയിന്റ്. രണ്ടാമതുള്ള ലെസ്റ്റർ സിറ്റിയുമായി എട്ട് പോയിന്റിന്റെ കൃത്യമായ ലീഡ്.\nരാജ്യാന്തര മത്സരങ്ങൾക്കായുള്ള ഇടവേളയ്‌ക്കുമുമ്പുള്ള അവസാനമത്സരത്തിൽ നിലവിലെ ചാമ്പ്യൻമാരായ പെപ് ഗ്വാർഡിയോളയുടെ മാഞ്ചസ്റ്റർ സിറ്റിയെ 3–-1ന് തകർത്താണ് ലിവർപൂളിന്റെ കുതിപ്പ്. തോൽവി സിറ്റിയെ നാലാംസ്ഥാനത്തേക്ക് പിന്തള്ളി. കഴിഞ്ഞ സീസണിലെ മികവ് തുടരുകയാണ് ലിവർപൂൾ. വേഗമേറിയ കളി, ഒന്നിച്ചുള്ള മുന്നേറ്റങ്ങൾ, പിഴവില്ലാത്ത പ്രതിരോധം, വിടവുകളിലൂടെയുള്ള മിന്നൽ പാസുകൾ. സീസണിൽ ഇത്രയും ഇണങ്ങിച്ചേർന്ന് പന്തുതട്ടിയ മറ്റൊരു ടീമില്ല.\nആൻഫീൽഡിൽ സിറ്റിക്കെതിരെ തുടക്കത്തിലേ ആധിപത്യം നേടി ലിവർപൂൾ. ഫാബീന്യോ, മുഹമ്മദ് സലാ, സാദിയോ മാനേ എന്നിവരായിരുന്നു ഗോൾ സ്‌കോറർമാർ. സിറ്റിക്കായി ബെർണാർഡോ സിൽവ ലക്ഷ്യംകണ്ടു. അവസാന 15 മിനിറ്റിൽ സിറ്റിയുടെ കളിയിൽ പരിഭ്രമിച്ചെങ്കിലും വീണില്ല ലിവർപൂൾ. മോശം റഫറിയിങ്ങും സിറ്റിക്ക് വിനയായി.\nഇരുപത്തിമൂന്നിനാണ് ഇനിയുള്ള മത്സരങ്ങൾ. ലിവർപൂളിന് ക്രിസ്റ്റൽ പാലസാണ് എതിരാളി. സിറ്റിക്കാകട്ടെ പട്ടികയിൽ മൂന്നാമതുള്ള ചെൽസിയും.


വിവാഹ വസ്ത്രങ്ങൾ കേടുകൂടാതെ സൂക്ഷിക്കാൻ എന്തെല്ലാം ചെയ്യാം | wedding dress care\nMonday 20 June 2022 02:21 PM IST : By സ്വന്തം ലേഖകൻ\nവിവാഹ വസ്ത്രങ്ങൾ കേടുകൂടാതെ സൂക്ഷിക്കാൻ എന്തെല്ലാം ചെയ്യാം\nMonday 20 June 2022 02:21 PM IST\nജീവിതത്തിലെ മനോഹരമായ മുഹൂർത്തങ്ങളിൽ ഒന്നാ ണ് വിവാഹം . വളരെ സ്പെഷലായ ആ ദിവസം അണിയുന്ന വസ്ത്രവും വളരെ സ്പെഷലാണ്. ഒരുപാട് ആലോചനകൾക്കും അന്വേ ഷണങ്ങൾക്കും ശേഷമാ ണ് വിവാഹവസ്ത്രം തിരഞ്ഞെടുക്കുന്നത്. മനോഹരനമിഷങ്ങളടെ ഓര്‍മയായി ആ വസ്ത്രം സൂക്ഷിച്ചു വയ്ക്കുന്നവർ ധാരാളം . എന്നാൽ ഈ വസ്ത്രം വർഷങ്ങക്കുശേഷം അലമാരയുടെ ഒരു മൂലയിൽ പൊടിപിടിച്ചും പഴകിയും കാണേണ്ടി വന്നാലോ ? ഇത്തരം അനുഭവം പലർക്കും ഉണ്ടായിട്ടുണ്ട്. വിവാഹവസ്ത്രങ്ങൾ കാലങ്ങളോളം നാശമാവാതെ സൂക്ഷിക്കാൻ ആഗ്രഹിക്കുന്നവർ ചെയ്യേ ണ്ട ചില കാര്യങ്ങൾ ഇതാ .\n∙വൃത്തിയാ ക്കി എടുത്തുവയ്ക്കാം.\nവിവാഹത്തിന് ധരിച്ച് വസ്ത്രം വൃത്തിയാക്കാതെ എടുത്തു വയ്ക്കുന്നവരു ണ്ട്. അലക്കിവൃത്തിയാക്കിയശേ ഷം മാത്രംവസ്ത്രം സൂക്ഷിക്കാം . മാത്രമല്ല കൃത്യമായ സമയ ഇടവേ ളകളിൽ വസ്ത്ര മെടുത്ത് വൃത്തിയാക്കണം . ഇല്ലെങ്കിൽ വസ്ത്ര ത്തിൽ മഞ്ഞ നിറം വരി കയോ പൂപ്പൽ പിടിക്കുകയോ ചെയ്യും .\nഇടയ്ക്കിടെ പുത്തെടുത്ത് ഇളം വെയി\nൽ കൊള്ളിക്കുന്നതും നല്ലതാണ്.\nവിവാഹദിനം ആഘോഷത്തിന്റേതാണ്. എങ്കി ലും വസ്ത്രത്തിൽ വലിയ രീതിയിൽ അഴുക്കോ കറയോ ആവാതിരിക്കാൻശ്രദ്ധവേണം . മാത്രല്ല ആഘോഷങ്ങൾക്ക് നിറം നൽകാൻ ഉപയോഗിക്കുന്ന സ്മോക്കുകൾ, സ്പ്രേ കൾ തു ടങ്ങിയവ വസ്ത്രത്തിന് കേടുപാടുകൾ വരുത്താനുള്ള സാധ്യത കൂടുതലാണ്.\n∙ എവിടെ സൂക്ഷിക്കും ?\nനല്ലൊരു ഫാബ്രിക് ബാഗിലോ അല്ലെ ങ്കിൽ ഈ മേ ഖലയിലെ പ്രഫഷനലുകൾ ചെയ്യുന്ന രീതിയി ൽ പി എച്ച് ന്യൂട്രൽ ബോർഡു കൊണ്ടുണ്ടാക്കിയ ബോക്സിലോ ആസിഡ് ഫ്രീടിഷ്യൂ പേപ്പറി ൽ പൊതിഞ്ഞ് സൂക്ഷിക്കാം . ഇതെല്ലാം വസ്ത്രങ്ങളെ കാലങ്ങളോളം സംരക്ഷിക്കും. പ്ലാസ്റ്റിക് ബാഗുകളിൽ സൂക്ഷിക്കാതിരിക്കാൻ പ്രത്യേകം ശ്രദ്ധിക്കുക.\nകീറി പിന്നിപ്പോയ തുണിക്ക് ഇനി പുതിയമുഖം... തുണിയിലെ ഇഴകളിൽ നിന്നും കണ്ണഞ്ചിപ്പിക്കും ജാളി വർക്\nപാഴ് കടലാസിൽ പുനർജനിക്കുന്ന ‘പേപ്പർ മാഷെ’: പ്രചാരമേറുന്ന കരവിരുത്.


Health Minister KK Shylaja's Birthday Wishes to Mohanlal | മോഹന്‍ലാലിന് ശൈലജ ടീച്ചറുടെ ആശംസകള്; അവയവ ദാന സമ്മത പത്രം നല്‍കി ആരാധകര് - Malayalam Oneindia\nമോഹന്‍ലാല് ചിത്രം പരാജയപ്പെട്ടു, അണിയറ പ്രവര്‍ത്തകരെ കൈവിടാതെ നിര്‍മാതാവ്, നല്‍കിയത് ലക്ഷങ്ങള്...\n16 min ago ഇന്ത്യ വിട്ട3തട്ടിപ്പുകാരുടെ 18,170 കോടിയുടെ സ്വത്തുക്കൾ കണ്ടുകെട്ടി; ബാങ്കുകൾക്കും കേന്ദ്രത്തിനും കൈമാറി\n24 min ago ബിജെപിയിൽ ചേർന്നത് തെറ്റായിപോയി; പ്രായശ്ചിത്തമായി തലമുണ്ഡനം ചെയ്ത് 200ൽ അധികം പ്രവർത്തകർ\n33 min ago സുധാകരന്‍റെ സ്വപ്നം യാഥാര്‍ത്ഥ്യമാകുമോ: നിര്‍ണ്ണായകം ചെന്നിത്തലയുടേയും ഉമ്മന്‍ചാണ്ടിയുടേയും നിലപാട്\nമോഹന്‍ലാലിന് ശൈലജ ടീച്ചറുടെ ആശംസകള്; അവയവ ദാന സമ്മത പത്രം നല്‍കി ആരാധകര്\nPublished: May 21 2020, 18:58 [IST]\nതിരുവനന്തപുരം: നടന് മോഹന്‍ലാലിന്റെ 60 ാം പിറന്നാള് ദിനത്തില് വേറിട്ടൊരു മാര്‍ഗം സ്വീകരിച്ചിരിക്കുകയാണ് ആള് കേരള മോഹന്‍ലാല് ഫാന്‍സ് ആന്റ് കള്‍ച്ചറല് വെല്‍ഫെയര് അസോസിയേഷന്. അവയവദാനവുമായി ബന്ധപ്പെട്ട് മജതസജ്ഞീവനിയുടെ പ്രവര്‍ത്തനങ്ങള്‍ക്ക് വലിയ പിന്തുണ നല്‍കുന്നയാളാണ് മോഹന്‍ലാല്. ഈ ദിനത്തില് അവയവ ദാന സമ്മത പത്രം നല്‍കിയിരിക്കുകയാണ് സംഘടന.ആരോഗ്യ മന്ത്രി കെകെ ശൈലജ ടീച്ചര്‍ക്ക് ഫാന്‍സുകാര് സന്നദ്ധത അവയവ ദാന സമ്മത പത്രം നല്‍കിയത്.\nനടന് മോഹന്‍ലാല് പൂര്‍ണമായ ആരോഗ്യവും സന്തോഷവും ഉണ്ടാകട്ടെയെന്ന് കെകെ ശൈലജ ടീച്ചര് ആശംസിച്ചു.\nപിറന്നാള് ആഘോഷിക്കുന്ന മോഹന്‍ലാലിന് ശരീരത്തിന്റേയും മനസിന്റേയും പൂര്‍ണ്ണമായ ആരോഗ്യമാണ് എനിക്ക് ആശംസിക്കാനുള്ളത്. അത് ഉണ്ടാകുന്ന മനുഷ്യന് തന്റെ കര്‍മ രംഗത്ത് ഒട്ടേറെ കാര്യങ്ങള് പൂര്‍ത്തിയാക്കാന് സാധിക്കും. മലയാളത്തിന്റെ അഭിമാനമായി ലോകം അറിയപ്പെടുന്ന കലാകാരനാണ് അദ്ദേഹം. സാമൂഹിക പ്രവര്‍ത്തകനാണ് അദ്ദേഹത്തിന് എല്ലാ തരത്തിലുള്ള ആരോഗ്യവും സന്തോഷവും ആശംസിക്കുകയാണ്. ആരോഗ്യമന്ത്രി പറഞ്ഞു.\nപൊതുജനാരോഗ്യത്തിന് വേണ്ടി അദ്ദേഹം നല്‍കിയ അവബോധ പ്രവര്‍ത്തനങ്ങള് നന്ദിയോടെ ഈ സന്ദര്‍ഭത്തില് ഓര്‍ക്കുകയാണ്. ആരോഗ്യ വകുപ്പിന്റെ പല അവബോധ പ്രവര്‍ത്തനങ്ങളിലും മോഹന്‍ലാല് ഭാഗമാകാറുണ്ട്. ഈ കൊറോണ കാലത്തു കൂടി അവബോധവുമായി ആരോഗ്യ പ്രവര്‍ത്തകരോടൊപ്പം ഒത്തുകൂടി. അവയവദാന രംഗത്തെ വലിയ ശക്തിയായി മൃതസഞ്ജീവനി വളര്‍ന്നിട്ടുണ്ട്. മൃതസഞ്ജീവിനിയുടെ ഗുഡ് വില് അംബാസഡര് കൂടിയാണ് മോഹന്‍ലാല്.\nഅവയവദാനത്തിലൂടെ ഒരുപാട് പേര്‍ക്കാണ് ജീവന് രക്ഷിക്കാനായത്. ഒരാള് മരണമടയുന്നത് ഏറെ സങ്കടകരമായ കാര്യമാണ്. എന്നാല് നാളെ ഇല്ലാതായി പോകുന്ന അവയവങ്ങള് മറ്റൊരാള്‍ക്ക് ദാനം നല്‍കിയാല് അതില് പരം നന്മ മറ്റൊന്നില്ല. ഈ പിറന്നാള് ദിനത്തില് ഫാന്‍സുകാര് ഇങ്ങനെയൊരു രീതി തെരഞ്ഞെടുത്തത് അഭിനന്ദനാര്‍ഹമാണെന്നും മന്ത്രി പറഞ്ഞു.\nലോക്ക്ഡൗണ് ആയതിനാല് വീട്ടില് ഭാര്യ സുചിത്രക്കും മകന് പ്രണവിനും സുഹൃത്തുക്കള്‍ക്കുമൊപ്പം മോഹന്‍ലാല് പിറന്നാളാഘോഷിക്കുന്നതിന്റെ വീഡിയോ ആണ് ഇപ്പോള് സോഷ്യല് മീഡിയയില് വൈറലാവുന്നത്. അറുപതാം ജന്മദിനത്തിനോടൊപ്പം അഭിനയത്തിന്റെ നാല്‍പത് വര്‍ഷവും 2020 ല് മോഹന്‍ലാല് പൂര്‍ത്തിയാക്കുകയാണ്. 1980 ല് മഞ്ഞില് വിരിഞ്ഞ പൂക്കള് എന്ന ചിത്രത്തിലൂടെയാണ് നടന് അഭിനയ രംഗത്തേത്തക്ക് എത്തുന്നത്.\nസംസ്ഥാനത്ത് ഇന്ന് 24 പേര്‍ക്ക് കോവിഡ്! ചികിത്സയിൽ 177 പേർ, ഇന്ന് രോഗമുക്തി 8 പേർക്ക്\nശ്വാസം മുട്ടലുണ്ടായിട്ടും ലാൽ സാർ വന്നു, പക്ഷേ, മമ്മൂക്ക എത്തിയില്ല; ലക്ഷങ്ങളുടെ നഷ്ടമുണ്ടായെന്ന് നിർമ്മാതാവ്\n'ഉറപ്പാണ് ഋതുമന്ത്ര'.. എന്തുകൊണ്ട് മറ്റുള്ളവർ ഋതുവിന് താഴെ.. കാരണങ്ങൾ നിരത്തി കുറിപ്പ്..വൈറൽ\nബിഗ് ബോസ് അവതാരകനായി ഇനി മോഹന്‍ലാല് ഇല്ല? സാധ്യത മറ്റു2പേര്‍ക്ക്... ഏറ്റവും പുതിയ വിവരങ്ങള്\nപിറന്നാള് ദിനത്തില് ആരോഗ്യ മേഖലയ്ക്ക് മോഹന്‍ലാലിന്റെ കരുതല്; നന്ദി അറിയിച്ച് ആരോഗ്യമന്ത്രി\nലാലേട്ടൻ പറഞ്ഞ ആ അടുത്ത സുഹൃത്തുക്കളിലൊരാൾ.. നടൻ ജയകൃഷ്ണൻ-പിണറായി സൗഹൃദത്തെ കുറിച്ച് അഖിൽ മാരാർ\n'തന്റെ സിനിമയില് അഭിനയിച്ച നൂറ്റിയമ്പത് താരങ്ങളും വിളിച്ചില്ല, പക്ഷേ മോഹൻലാൽ... ' എംഎ നിഷാദിന്‌റെ കുറിപ്പ്\nഇന്ന് സൂര്യനുദിച്ചത് അൽപം ഇടത്തോട്ട് ചെരിഞ്ഞ് മീശ പിരിച്ചായിരിക്കും; മോഹൻലാലിന് ആശംസകൾ നേർന്ന് ഷാജി കൈലാസ്\nപ്രിയനടന് മോഹന്‍ലാലിന് ഇന്ന് പിറന്നാള്; ചെറിയ ആഘോഷം, അദ്ദേഹം പുതിയ ഒരുക്കത്തിലാണ്\nഅതും ഗ്രൂപ്പിസം അല്ലെ....അതന്നെ മണിക്കുട്ടാ പിക്ചർ അഭി ബാക്കി ഹേയ്!! ബിഗ് ബോസിന്റെ അവസാന റിവ്യൂ\nHealth Minister KK Shylaja's Birthday Wishes to Mohanlal\nStory first published: Thursday, May 21, 2020, 18:58 [IST]


സുധാകരനും തിരിച്ചെത്തി ; കെപിസിസി ഭാരവാഹിപ്പട്ടിക ത്രിശങ്കുവിൽ | Kerala | Deshabhimani | Tuesday Oct 12, 2021\nപ്രത്യേക ലേഖകൻUpdated: Tuesday Oct 12, 2021\nതർക്കം രൂക്ഷമായതോടെ കെപിസിസി ഭാരവാഹിപ്പട്ടിക സമർപ്പിക്കാതെ പ്രസിഡന്റ് കെ സുധാകരനും ഡൽഹിയിൽനിന്ന് തിരിച്ചെത്തി. ഭാരവാഹികളെ നിശ്ചയിക്കുന്നതിൽ തങ്ങളുമായി ചർച്ച നടത്തിയില്ലെന്ന് മുൻ കെപിസിസി പ്രസിഡന്റുമാരായ വി എം സുധീരൻ, മുല്ലപ്പള്ളി രാമചന്ദ്രൻ, എം എം ഹസൻ എന്നിവർ പരാതിപ്പെട്ടു. പട്ടികയിൽ ആരൊക്കെയുണ്ടെന്നുപോലും അറിയില്ലെന്നും ഇവർ പറഞ്ഞു.\nപട്ടികയിൽ ഉൾപ്പെടുത്താൻ എഐസിസി ജനറൽ സെക്രട്ടറി കെ സി വേണുഗോപാൽ നൽകിയ പേരുകളെ ചൊല്ലിയാണ് തർക്കം മുറുകിയത്. മൂന്നുപേരെ ഭാരവാഹികളാക്കണമെന്നായിരുന്നു ആവശ്യം. മുൻ കെപിസിസി സെക്രട്ടറി കെ ജയന്തിനെ ഭാരവാഹിയാക്കുന്നതിനെതിരെ സംസ്ഥാന നേതാക്കൾ രാഹുൽ ഗാന്ധിക്ക് പരാതി നൽകി. ചിലർക്കുവേണ്ടി മാനദണ്ഡങ്ങൾ മാറ്റുന്നതിനെയും ഗ്രൂപ്പുകൾ എതിർത്തു.\nമുതിർന്ന നേതാക്കളുമായുള്ള ചർച്ച പൂർത്തിയായെന്ന പ്രതിപക്ഷ നേതാവ് വി ഡി സതീശന്റെ വാദം മുൻ കെപിസിസി പ്രസിഡന്റുമാരുടെ വെളിപ്പെടുത്തലോടെ പൊളിഞ്ഞു. സതീശൻ ഹൈക്കമാൻഡിനെ തെറ്റിദ്ധരിപ്പിച്ചെന്നും വ്യക്തമായി. കോൺഗ്രസിൽനിന്ന് രാജി പ്രഖ്യാപിച്ച എ വി ഗോപിനാഥിനെ പട്ടികയിൽ ഉൾപ്പെടുത്തിയതായാണ് വിവരം. പത്മജ വേണുഗോപാലോ ബിന്ദു കൃഷ്‌ണയോ വൈസ് പ്രസിഡന്റാകും. കെ ശിവദാസൻ നായർ, വി എസ് ശിവകുമാർ, വി ടി ബൽറാം, വി പി സജീന്ദ്രൻ, കെ എസ് ശബരീനാഥൻ എന്നിവർ പട്ടികയിൽ കയറിക്കൂടി. എറണാകുളത്തുനിന്നുള്ള ജമാൽ മണക്കാടൻ ട്രഷറർ ആയേക്കും.\nമുതിർന്ന നേതാക്കളുമായുള്ള തർക്കം പരിഹരിച്ച് പട്ടികയുമായി വരാനാണ് സുധാകരനോട് ഹൈക്കമാൻഡ് ആവശ്യപ്പെട്ടിരിക്കുന്നത്. ആദ്യഘട്ടത്തിൽ ഉമ്മൻചാണ്ടി, രമേശ് ചെന്നിത്തല എന്നിവരുമായി ചർച്ച നടത്തിയെങ്കിലും പിന്നീട് ഒന്നുമുണ്ടായില്ല. എ, ഐ ഗ്രൂപ്പുകൾക്ക് ഇതിൽ കടുത്ത അതൃപ്‌തിയുണ്ട്.\nപാർലമെന്റിൽ പോകാതെ ഗ്രൂപ്പ് കളിച്ച് കണ്ണൂർ എംപി\nപുനഃസംഘടനയുമായി മുന്നോട്ടെന്ന് താരീഖ് അന്‍വര്; സെമി കേഡര് ശൈലിയില് വ്യക്തതയില്ല